Үндэсний статистикийн хорооны даргын

2013 оны 11 дүгээр сарын 26-ны өдрийн

1/134 тоот тушаалын 3-р хавсралт

**ҮНДЭСНИЙ ТООЦООНЫ ДАНСУУД**

**БАЙГУУЛАХ АРГАЧЛАЛ**

**2013 он**

Гарчиг

**Нэг. Нийтлэг үндэслэл**

**Хоёр. Данс байгуулахад ашиглагдах ангилал**

**Гурав. Үндэсний тооцооны дансны хураангуй загвар, дансны үзүүлэлтүүд**

* 1. **Yйлдвэрлэлийн данс**
     1. *Нөөцийн үзүүлэлт*
     2. *Ашиглалтын үзүүлэлт*
     3. *Баланслуулах үзүүлэлт*
  2. **Орлогын дансууд**
     1. Орлого бүрдэлтийн данс
        1. *Нөөцийн үзүүлэлт*
        2. *Ашиглалтын үзүүлэлт*
        3. *Баланслуулах үзүүлэлт*
     2. Анхдагч орлого хуваарилалтын данс
        1. *Нөөцийн үзүүлэлт*
        2. *Ашиглалтын үзүүлэлт*
        3. *Баланслуулах үзүүлэлт*
     3. Орлогын дахин хуваарилалтын данс
        1. *Нөөцийн үзүүлэлт*
        2. *Ашиглалтын үзүүлэлт*
        3. *Баланслуулах үзүүлэлт*
     4. Орлого ашиглалтын данс
        1. *Нөөцийн үзүүлэлт*
        2. *Ашиглалтын үзүүлэлт*
        3. *Баланслуулах үзүүлэлт*
  3. **Хөрөнгийн данс**
     1. *Нөөцийн үзүүлэлт*
     2. *Ашиглалтын үзүүлэлт*
     3. *Баланслуулах үзүүлэлт*
  4. **Санхүүгийн данс**
     1. *Санхүүгийн дансны гүйлгээ ба баланслуулах үзүүлэлтүүд*
     2. *Активын бүтэц, үзүүлэлт, мэдээллийн эх үүсвэр*
     3. *Пассивын бүтэц, үзүүлэлт, мэдээллийн эх үүсвэр*
  5. **Хөрөнгийн биет хэмжээний бусад өөрчлөлтийн данс**
     1. *Хөрөнгийн биет хэмжээний бусад өөрчлөлтийн дансны гүйлгээ ба баланслуулах үзүүлэлтүүд*
     2. *Активын бүтэц, үзүүлэлт, мэдээллийн эх үүсвэр*
     3. *Пассивын бүтэц, үзүүлэлт, мэдээллийн эх үүсвэр*
  6. **Хөрөнгийн дахин үнэлгээний данс**
     1. *Хөрөнгийн дахин үнэлгээний дансны гүйлгээ ба баланслуулах үзүүлэлтүүд*
     2. *Активын бүтэц, үзүүлэлт, мэдээллийн эх үүсвэр*
     3. *Пассивын бүтэц, үзүүлэлт, мэдээллийн эх үүсвэр*

***3.7 Актив, пассивын тэнцэл болон ҮТС-ийн данснуудын уялдаа***

* + 1. *Актив, пассивын тэнцлийн гүйлгээ ба баланслуулах үзүүлэлтүүдийн товч тайлбар*
    2. *Актив, пассивын тэнцлийн тооцооны арга зүй, мэдээллийн эх үүсвэр*

***Товчилсон үгийн тайлбар***

*ҮТС - Үндэсний тооцооны систем*

*ДНБ - Дотоодын нийт бүтээгдэхүүн*

*ДЦБ - Дотоодын цэвэр бүтээгдэхүүн*

*НҮ - Нийт үйлдвэрлэл*

*ЗХ - Завсрын хэрэглээ*

*БЦТ - Бүтээгдэхүүний цэвэр татвар*

*ҮХЭ - Үндсэн хөрөнгийн хэрэглээ*

*ӨАА ҮАББ - Өрхийн аж ахуйд үйлчилдэг ашгийн бус байгууллага*

*ҮОМШӨ - Үйлдвэрлэлийн осол, мэргэжлээс шалтгаалах өвчин*

**Нэг. Нийтлэг үндэслэл**

Үндэсний тооцооны систем нь өөр хоорондоо логик дэс дараалалтайгаар байгуулагдах макро эдийн засгийн цогц дансууд, олон улсын түвшинд хүлээн зөвшөөрөгдсөн зарчим, ойлголт, тодорхойлолт, ангилал болон тооцооны арга зүйд үндэслэн зохиогддог тэнцэл, хүснэгтүүд (нөөц, ашиглалтын хүснэгт, салбар хоорондын тэнцэл)-ээс бүрдэнэ. YТС нь улс орны эдийн засгийн талаарх бүхий л мэдээлэл, эдийн засгийн бодит байдал, тулгамдсан асуудлыг харуулах тооцооны иж бүрэн цогц систем бөгөөд энэ системийн хүрээнд тоон мэдээллүүд нь эдийн засгийн шинжилгээ хийх, шийдвэр гаргах, бодлого боловсруулахад чиглэгдсэн тодорхой загварын дагуу нэгтгэгдсэн байдаг.

YТС-ийн гол цөм болох үндэсний тооцооны дансууд нь тухайн улс орны эдийн засгийн үйл ажиллагааны талаарх бүхий л нарийвчилсан мэдээллийг харуулж, эдийн засгийн ерөнхий механизм, түүний ажиллах зарчмын дагуу зохион байгуулагдаж, ангилагдсан байдаг. Yндэсний тооцооны дансууд нь эдийн засгийн үйл ажиллагааны талаарх мэдээллээр зогсохгүй тухайн орны эдийн засаг дахь үйлдвэрлэлийн хэмжээ, хүн амын бэл бэнчин, хөрөнгийн хэмжээг тодорхой хугацааны байдлаар харуулж чаддагаараа ихээхэн ач холбогдолтой.

Yндэсний тооцооны дансууд нь нэг талаасаа улс орны эдийн засгийн амьдралыг бүхэлд нь харуулах харилцан уялдаа бүхий үзүүлэлтүүдийн систем, нөгөө талаасаа эдийн засаг дахь салбар хоорондын болон гадаад эдийн засагтай уялдах харилцааг илэрхийлэх онцлогтой.

Улс орны эдийн засаг нь хөгжлийн түвшнээс үл хамааран ***үйлдвэрлэл- хэрэглээ - хуримтлал*** гэсэн гурван үндсэн шатаас бүрдэх бөгөөд эдгээрийн аль нэг нь нөгөөгүйгээр байх боломжгүй эдийн засгийн зүй тогтолтой.

Yйлдвэрлэл нь юуны өмнө хэрэгцээг хангахад чиглэгддэг. Хэрэгцээг хангахын тулд үйлдвэрлэлийн шатанд бий болсон орлогыг хуваарилж зарцуулна. Дараагийн шатны үйлдвэрлэлд хуримтлал зайлшгүй шаардлагатай. Yйлдвэрлэл, хэрэглээ хоёрыг эдийн засгийн хоёр туйл гэж үзвэл хуримтлал, хуваарилалт нь тэдгээрийн завсрын шат болно. Эдийн засгийн энэ ерөнхий зүй тогтлыг тоогоор илэрхийлэх, харилцан нөлөөллийг нь илрүүлж харуулахад үндэсний тооцооны дансууд чиглэгддэг.

Үндэсний тооцооны дансанд тусгасан үзүүлэлт бүр эдийн засгийн тодорхой үйл ажиллагааг харуулах бөгөөд энэ нь нэг аж ахуйн нэгж, байгууллагын авсан, нөгөө аж ахуйн нэгжийн өгсөн үйлдлийг агуулж байдаг тул түүнийг илэрхийлэх данс нь нөөц ба ашиглалт гэсэн хоёр хэсгээс бүрдэж нөөц талд авсныг, ашиглалт талд өгснийг харуулна. Өөрөөр хэлбэл эдийн засгийн үйл ажиллагааны өгөх, авах үйлдлийг нэгэн зэрэг агуулж байгаагаараа дансны утга илэрхийлэгдэнэ. Нөөц ба ашиглалт хоёрын зөрүүг баланслуулах үзүүлэлт гэж нэрлэх ба урсгал дансны баланслуулах үзүүлэлтүүд нь **нийт, цэвэр** гэсэн 2 төрлөөр бичигдэнэ. Нийт гэсэн ухагдахуун нь үндсэн хөрөнгийн элэгдлийг шингээсэн, харин цэвэр гэдэг нь үндсэн хөрөнгийн элэгдлийг хасч цэвэрлэсэн бүтээгдэхүүний хэмжээгээр илэрхийлэгдэнэ.

Аж ахуйн нэгжийн эдийн засгийн үйлдэл бүр өгсөн, авсан хэлбэрээр дансуудад 2 газар зэрэг тусгагддаг. Yүнийг нягтлан бодох бүртгэлд давхар бичилтийн зарчим гэх бөгөөд YТС-ийн дансуудын баланслуулах үзүүлэлтүүдийг мөн адил давхар бичилтийн зарчмаар буюу нэг дансны ашиглалт талаас нөгөө дансны нөөц талд тэр дүнгээр шилжүүлэн бичиж харуулдаг. Yүнтэй уялдаад дансуудыг хатуу тогтсон дэс дараалалтайгаар байгуулна.

**Хоёр. Данс байгуулахад ашиглагдах ангилал**

Эдийн засгийн үйл ажиллагаанд *эдийн засгийн салбарын болон секторын, хөрөнгийн*  гэсэн үндсэн ангиллуудыг хэрэглэдэг. Салбарын ангиллыг ДНБ-ийг үйлдвэрлэлийн аргаар тооцоход голчлон хэрэглэдэг бол секторын ангиллыг Үндэсний тооцооны дансуудыг байгуулахад хэрэглэнэ. Yндэсний тооцооны дансуудыг сектороор байгуулснаар тухайн үйл ажиллагаанд эдийн засгийн сектор тус бүрийн эзлэх байр суурь, харилцан уялдаа холбоог харуулна. Хөрөнгийн ангиллыг хуримтлалын данс байгуулахад ашиглана.

ҮТС-д дотоодын эдийн засгийг олон улсын түвшинд түгээмэл мөрдөж байгаа 5 үндсэн секторт ангилах бөгөөд тэдгээр секторт улс орны эдийн засгийн бүхий л нэгжийн үйл ажиллагаа бүрэн багтсан байдаг. Эдийн засгийн секторын ангилалд гадаад эдийн засгийн секторыг бие даасан бүлэг болгон авч үздэг.

Үндэсний статистикийн хорооны даргын 2008 оны 4 дүгээр сарын 24-ний өдрийн 01/57 тоот тушаалаар батлагдсан “Эдийн засгийн секторын ангилал” нь эдийн засаг дахь санхүүгийн урсгал, орлого, зарлагыг эдийн засгийн сектороор харуулах зорилготой бөгөөд эдийн засгийн нэгжүүд ямар үйл ажиллагаа эрхэлж байгаа нь гол биш харин орлого, эцсийн хэрэглээ, санхүүгийн үйл ажиллагаатай ямар холбоотой байгааг гол шалгуур болгож авч үздэг.

**Санхүүгийн бус сектор:** Зах зээлд борлуулахаар бүтээгдэхүүн үйлдвэрлэж, санхүүгийн бус үйлчилгээ үзүүлж, орлогоороо зардлаа нөхдөг бие даасан аж ахуйн нэгжийг санхүүгийн бус секторт хамруулна. Мөн үйлдвэрлэл, үйлчилгээний салбарт буюу санхүүгийн бус салбарт зах зээлийн үйл ажиллагаа эрхэлж буй ашгийн бус байгууллагуудыг энэ секторт хамруулна.

**Санхүүгийн сектор:** Санхүүгийн зуучлагчид, түүнтэй холбоотой туслах үйл ажиллагаа эрхэлдэг нэгжийг санхүүгийн секторт багтааж ойлгоно. Санхүүгийн салбарт зах зээлийн үйл ажиллагаа эрхэлж буй ашгийн бус байгууллагуудыг мөн энэ секторт хамруулна. Санхүүгийн зуучлал нь бусад үйлдвэрлэлийн үйл ажиллагаанаас онцлог ялгаатай бөгөөд эдийн засгийн үйл ажиллагаанд чухал үүрэг гүйцэтгэдэг учраас ҮТС-ийн секторын ангилалд бие даасан үйл ажиллагаа гэж тусгайлан авч үзнэ.

**Төрийн байгууллагын сектор:** Төр, засгийн байгууллага үйл ажиллагаандаа зориулж орлого бүрдүүлэн, мөн түүнийгээ тодорхой чиглэлээр зарцуулж байгаагийн хувьд эдийн засгийн энэхүү секторт хамаарах нэгж болно.

Төрийн өмчит үйлдвэрийн газраас бусад улсын төсвөөс санхүүждэг хуулийн этгээд болох төрийн байгууллагуудыг энэ секторт хамруулна.

**Өрхийн аж ахуйн сектор:** Өөрийн эцсийн хэрэглээнд, эсвэл зах зээлд борлуулахаар үйлдвэрлэл, үйлчилгээ эрхэлдэг өрхүүдийг өрхийн аж ахуйн секторт хамруулна. Өрх нь үйлдвэрлэгч байхаас гадна зах зээлд ажиллах хүч нийлүүлэгч, мөн эцсийн хэрэглэгч байна. Өрхийн аж ахуйн үйлдвэрлэгчид нэгдэн хоршдоггүй бөгөөд бие даасан тайлан баланс гаргах боломжгүй байдаг.

**Өрхөд үйлчилдэг ашгийн бус байгууллагын сектор:** Өөрийн гишүүд болон өрхүүдэд бараа, бүтээгдэхүүнийг борлуулах, үйлчилгээг үзүүлэхдээ үнэ төлбөргүй юм уу эсвэл зах зээлийн үнээс доогуур үнээр борлуулдаг, үүсгэн байгуулагч болон тэдгээрийг санхүүжүүлэгч, удирдах нэгждээ ашиг олох хэрэгсэл нь болдоггүй ашгийн бус байгууллагууд энэ секторт хамрагдана.

**Гурав. Үндэсний тооцооны дансны хураангуй загвар, дансны үзүүлэлтүүд**

Дотоодын эдийн засагт үндэсний тооцооны дараах 4 томсгосон дансыг байгуулдаг. Yүнд:

1. Yйлдвэрлэлийн данс
2. Орлогын данс
3. Хөрөнгийн данс
4. Санхүүгийн данс

Дээрх дансуудыг дотор нь **урсгал данс, хуримтлалын данс** гэж хоёр ангилна. Yйлдвэрлэл, орлогын дансууд нь **урсгал дансыг**, хөрөнгийн болон санхүүгийн данс, түүнчлэн актив дахь бусад өөрчлөлтийн данс (туслах данс) нийлээд **хуримтлалын дансыг** бүрдүүлнэ. Урсгал дансууд нь эдийн засгийн үйлдлүүд актив, пассивын тэнцэлд шууд нөлөө үзүүлдэггүй бол хуримтлалын дансуудад тусгагдсан эдийн засгийн үйлдлүүдийн үр дүнд актив, пассивын хэмжээ, өртөг өөрчлөгдөхөд хүрдэг.

Орлогын дансууд нь дараах 4 төрөлд хуваагдана. Yүнд:

* + Орлого бүрдэлтийн данс
  + Анхдагч орлого хуваарилалтын данс
  + Орлогын дахин хуваарилалтын данс
  + Орлого ашиглалтын данс

Хуримтлалын данс нь эдийн засагт явагдсан үйлдлүүдийг болон үндэсний баялгын өөрчлөлтийг илэрхийлнэ. **Хөрөнгийн данс** нь санхүүгийн бус хөрөнгө, түүний шилжүүлэгтэй холбогдсон үйлдлүүдийг тусгадаг бол **санхүүгийн данс** нь санхүүгийн мөнгөн хөрөнгөтэй холбоотой үйлдлүүдийг илэрхийлдэг.

Үндэсний тооцооны дансны загварыг Бүдүүвч 1-д харуулав.

**Бүдүүвч 1. Үндэсний тооцооны дансны хураангуй загвар**

|  |  |  |
| --- | --- | --- |
| Ашиглалт | Нөөц | |
| **Үйлдвэрлэлийн данс** | | |
| Завсрын хэрэглээ | Нийт үйлдвэрлэл (зах зээлийн үнээр)  Бүтээгдэхүүний татвар, татаас | |
| *Баланслуулах үзүүлэлт:* Дотоодын бүтээгдэхүүн, *нийт/цэвэр*  Гадаад урсгал гүйлгээний тэнцэл | | |
| **Орлого бүрдэлтийн данс** | | |
| Ажиллагчдын хөдөлмөрийн хөлс  Бүтээгдэхүүний татвар  Бүтээгдэхүүний татаас | Дотоодын бүтээгдэхүүн, *нийт/цэвэр* | |
| *Баланслуулах үзүүлэлт:* Ашиг/холимог орлого, *нийт/цэвэр* | | |
| **Анхдагч орлого хуваарилалтын данс** | | |
| Өмчийн орлого, өгсөн | Ашиг/холимог орлого, *нийт/цэвэр*  Өмчийн орлого, авсан  Цалин, түүнтэй адилтгах орлого  Үйлдвэрлэлийн болон импортын татвар, татаас | |
| *Баланслуулах үзүүлэлт:* Анхдагч орлогын үлдэгдэл, *нийт/цэвэр,* Үндэсний орлого, *нийт/цэвэр* | | |
| **Орлогын дахин хуваарилалтын данс** | | |
| Урсгал шилжүүлгүүд, өгсөн | Анхдагч орлогын үлдэгдэл, *нийт/цэвэр*  Урсгал шилжүүлгүүд, авсан | |
| *Баланслуулах үзүүлэлт:* Эзэмшлийн орлого, *нийт/цэвэр* | | |
| **Орлого ашиглалтын данс** | | |
| Эцсийн хэрэглээний зарлага | Эзэмшлийн орлого, *нийт/цэвэр* | |
| *Баланслуулах үзүүлэлт:*  Хадгаламж, *нийт/ цэвэр* | | |
| **Хөрөнгийн данс** | | |
| Нийт үндсэн хөрөнгийн хуримтлал  Эргэлтийн хөрөнгийн өөрчлөлт  Үнэт зүйлсийн хуримтлал  Үндсэн хөрөнгийн хэрэглээ  Үйлдвэрлэгдээгүй санхүүгийн бус активын өсөлт (хорогдлыг хассан) | Хадгаламж, *нийт/ цэвэр*  Хөрөнгийн шилжүүлгүүд, авсан  Хөрөнгийн шилжүүлгүүд, өгсөн | |
| *Баланслуулах үзүүлэлт:* Цэвэр зээлжүүлэлт (+)/Цэвэр өглөг  Хадгаламж, хөрөнгийн шилжүүлэгт гарсан өөрчлөлт | | |
| **Санхүүгийн данс** | | |
| Санхүүгийн хөрөнгө/ өр төлбөрийн цэвэр өртөг  Мөнгөжсөн алт, зээлжих тусгай эрх  Бэлэн мөнгө ба депозит  Өрийн бичиг  Зээл ба авлага  Хөрөнгийн хувьцаа | Цэвэр зээлжүүлэлт(+)/, цэвэр өглөг(-)  Санхүүгийн хөрөнгө/ өр төлбөрийн цэвэр өртөг  Бэлэн мөнгө ба депозит  Өрийн бичиг  Зээл ба авлага  Хөрөнгийн хувьцаа  Даатгал, тэтгэвэр болон стандарт баталгааны систем  Зээлдэгч, зээлдүүлэгчийн бусад үүрэг | |
| *Баланслуулах үзүүлэлт:* Тэнцэл | | |
| **Хөрөнгийн биет хэмжээний өөрчлөлтийн данс** | | |
| Эдийн засгийн эргэлтэд шинээр орсон хөрөнгө  Эдийн засгийн эргэлтээс гарсан үйлдвэрлэгдэхгүй хөрөнгө  Гэнэтийн аюулаас гарсан алдагдал  Эргэж төлөгдөхгүйгээр хураагдсан хөрөнгө  Хөрөнгийн бусад өөрчлөлт  Хөрөнгөд ангиллаас гарсан өөрчлөлт  Нийт хөрөнгийн бусад өөрчлөлт  Үйлдвэрлэгдэх хөрөнгө  Үйлдвэрлэгдэхгүй хөрөнгө  Санхүүгийн хөрөнгө | Хөрөнгийн бусад өөрчлөлт  Хөрөнгөд ангиллаас гарсан өөрчлөлт  Нийт хөрөнгийн бусад өөрчлөлт  Санхүүгийн хөрөнгө | |
| *Баланслуулах үзүүлэлт:* Хөрөнгийн бусад өөрчлөлтөөс гарсан капиталын цэвэр өртгийн өөрчлөлт | | |
| **Хөрөнгийн дахин үнэлгээний данс** | | |
| Санхүүгийн бус актив  Үйлдвэрлэгдсэн актив  Үйлдвэрлэгдэхгүй актив  Санхүүгийн актив | Санхүүгийн пассив | |
| *Баланслуулах үзүүлэлт:* Активын бусад өөрчлөлтөөс гарсан капиталын цэвэр өртгийн өөрчлөлт | | |
| **Актив, пассивын тэнцэл** | | |
| Капиталын цэвэр өртөг /эхний/  Капиталын цэвэр өртгийн өөрчлөлт  Капиталын цэвэр өртөг /эцсийн/ | | Капиталын цэвэр өртөг/эхний/  Капиталын цэвэр өртгийн өөрчлөлт  Капиталын цэвэр өртөг /эцсийн/ |

* 1. **Үйлдвэрлэлийн данс**

Дансуудын анхдагч нь үйлдвэрлэлийн данс юм. Энэ данс нь үйлдвэрлэлийн эцсийн үр дүн болох ДНБ-ийг нийт эдийн засгийн түвшинд; нэмэгдэл өртгийг секторын түвшинд баланслуулах үзүүлэлт болгож харуулах зорилготой.

Yйлдвэрлэлийн дансны нөөц талд үндсэн үнээр үнэлэгдсэн бараа, үйлчилгээний нийт хэмжээ буюу нийт үйлдвэрлэлийг сектороор; бүтээгдэхүүний цэвэр татварыг нийт эдийн засгийн түвшинд буюу зөвхөн улсын дүнгээр нь тусгадаг бол ашиглалт талд худалдан авагчийн үнээр тооцсон завсрын хэрэглээг тусгадаг бөгөөд энэ дансны баланслуулах үзүүлэлт болох ДНБ-ийг үйлдвэрлэгчийн үнээр тооцно.

* + 1. **Нөөцийн үзүүлэлт**

Дансны нөөц талын анхдагч үзүүлэлт нь нийт үйлдвэрлэлийн хэмжээ байна.

Р.1 Нийт үйлдвэрлэл: Yйлдвэрлэлийн дансанд тусгагдсан нийт үйлдвэрлэл нь хэрхэн ашиглагдаж байгаагаасаа шалтгаалан *- зах зээлийн нийт үйлдвэрлэл, - өөрийн хэрэглээнд зориулсан нийт үйлдвэрлэл, - зах зээлийн бус бусад нийт үйлдвэрлэл* гэж хуваагддаг. Нийт үйлдвэрлэл нь тухайн секторын эдийн засгийн үйл ажиллагааны онцлогоос хамааран секторуудын хувьд харилцан адилгүйгээр хуваагддаг. Тухайлбал, санхүүгийн болон санхүүгийн бус секторын нийт үйлдвэрлэл нь зах зээлд худалдан борлуулагдах зориулалттай байдаг тул бүхэлдээ зах зээлийн нийт үйлдвэрлэл болдог. Харин төрийн удирдлага, ӨАА-д үйлчилдэг ашгийн бус байгууллагын секторын нийт үйлдвэрлэл нь зах зээлд худалдан борлуулах зориулалтгүй, нийгмийн сайн сайхны төлөө зарцуулагддаг. Иймд зах зээлийн бус нийт үйлдвэрлэл болно. Өрхийн аж ахуйн секторын нийт үйлдвэрлэл нь үндсэндээ тухайн өрхийн эцсийн хэрэглээнд эргэж очдог учраас өөрийн хэрэглээнд зориулсан нийт үйлдвэрлэл гэж ангилагдана.

Зах зээлийн үйлдвэрлэл явуулдаг нэгжийн нийт үйлдвэрлэлийг үндсэн болон үндсэн бус үйл ажиллагааны орлого, бусад орлогын нийлбэрээр тооцон, *зах зээлийн нийт үйлдвэрлэл*болно.

Өөрийн үйлдвэрлэсэн бүтээгдэхүүнийг өөрийн эцсийн хэрэглээнд хэрэглэсэн бол түүнийг нийт үйлдвэрлэлийн хэмжээнд тусган, *өөрийн эцсийн хэрэглээнд зориулсан нийт үйлдвэрлэл* гэж үзнэ.

Зах зээлийн бус үйлдвэрлэл явуулдаг нэгжийн нийт үйлдвэрлэлийг тухайн жилд зарцуулсан нийт урсгал зардлын хэмжээгээр тооцон, *зах зээлийн бус нийт үйлдвэрлэл* гэж үзнэ.

Нийт үйлдвэрлэлийг зах зээлийн ба зах зээлийн бус гэж 2 ангилна. Манай орны хувьд өөрийн хэрэглээнд зориулсан үйлдвэрлэлийг салгахад хүндрэлтэй байдаг.

Бүтээгдэхүүний цэвэр татвар: Бүтээгдэхүүний цэвэр татварыг тооцохдоо улсын нэгдсэн төсвийн орлогын гүйцэтгэлд тусгагдсан бараа, ажил, үйлчилгээний татвараас улсын нэгдсэн төсвийн зарлагын гүйцэтгэлд тусгагдсан татаасын хэмжээг хасч тодорхойлно.

Улсын нэгдсэн төсвийн орлогын гүйцэтгэлээс авах бараа, ажил, үйлчилгээний татвар:

* Нэмэгдсэн өртгийн албан татвар
* Онцгой албан татвар
* Гадаад үйл ажиллагааны орлогын албан татвар
* Автобензин, дизелийн түлшгий албан татвар

Улсын нэгдсэн төсвийн зарлагын гүйцэтгэлээс авах бараа, ажил, үйлчилгээний үнийн татаас:

* Эрчим хүч, дулааны алдагдлын татаас
* Нийтийн тээврийн үйлчилгээний татаас
* Улаан буудай

Бүтээгдэхүүний цэвэр татварыг зөвхөн улсын дүн дээр бичнэ.

* + 1. **Ашиглалтын үзүүлэлт**

Р.2 Завсрын хэрэглээ: Үйлдвэрлэл, үйлчилгээгээ явуулахын тулд зарцуулсан материалын зардал (хөрөнгө оруулалтын зардал орохгүй) болон үйлчилгээний төлбөрийг завсрын хэрэглээний зардал гэж үзнэ. Үүнд: үндсэн, туслах материал, түүхий эд, эрчим хүч, ус, шатахуун, шатах тослох материал, сэлбэг хэрэгсэл, урсгал засвар, үйлдвэрлэл явуулахад хэрэглэсэн түлээ, нүүрс, барилга, байшин, тоног төхөөрөмж түрээсэлсний зардал, гадны байгууллага, тээврээр үйлчлүүлсний төлбөр, албан томилолт, баяр ёслолын үйл ажиллагааны зардал, шуудан, холбоо, эргэлтийн бус сав баглаа боодол, ном, хэвлэл захиалга, бичиг хэрэгслэл, дахин сургалт, даатгал, харуул хамгаалалт, хөдөлмөр хамгаалал, зар сурталчилгааны зардал, үндсэн бус үйл ажиллагааны бусад зардал (ногдол ашгийн зардал, валютын ханшийн өөрчлөлтөөс үүссэн алдагдал орохгүй) зэрэг зардлыг хамруулна.

* + 1. **Баланслуулах үзүүлэлт**

B.1.g Нэмэгдэл өртөг/Дотоодын нийт бүтээгдэхүүн: Улс орны эдийн засгийн хөгжлийг харуулдаг чухал үзүүлэлт юм. ДНБ нь улс орны хил хязгаарын дотор тайлант хугацаанд эдийн засгийн болон нийгмийн үйлчилгээний хүрээнд шинээр бүтээгдсэн нэмэгдэл өртгийн нийт дүн бөгөөд энэ нь нийт үйлдвэрлэл, завсрын хэрэглээний ялгавараар тооцогдоно.

P.5.1.c Үндсэн хөрөнгийн хэрэглээ: Тайлант хугацаанд ашиглагдсан үндсэн хөрөнгөөс байгуулсан элэгдлийн хэмжээгээр авна..

ДНБ-ээс үндсэн хөрөнгийн хэрэглээг хасч Дотоодын цэвэр бүтээгдэхүүнийг тооцож үйлдвэрлэлийн дансанд тусгана.

*Mэдээллийн эх үүсвэр:* Нийт үйлдвэрлэл, завсрын хэрэглээ, нэмэгдэл өртгийн үзүүлэлтүүдийн мэдээллийн эх үүсвэр нь үйлдвэрлэлийн аргаар, эдийн засгийн сектороор тооцсон ДНБ-ий тооцоо байна. Харин бүтээгдэхүүний татвар, татаасын хэмжээг секторын хувьд байгуулсан дансуудад тусгалгүйгээр улсын дүнгээр тооцож үйлдвэрлэлийн дансны нөөц талын “дүн” гэсэн баганад тусгана. Бүтээгдэхүүний татаасын мэдээллийн эх үүсвэр нь нэгдсэн төсвийн мэдээ байна.

*Үйлдвэрлэлийн данс, эдийн засгийн гадаад секторын бараа, үйлчилгээний дансны уялдаа:* Эдийн засгийн гадаад секторын бараа, үйлчилгээний данснаас дараах үзүүлэлтүүдийг авч, үйлдвэрлэлийн дансны гадаад сектор гэсэн баганад тусгана.

* Импорт
* Барааны импорт
* Үйлчилгээний импорт
* Экспорт
* Барааны экспорт
* Үйлчилгээний экспорт

Манай улс гадаадаас авсан буюу импортыг нөөц талд, харин гадагшаа гаргасан буюу экспортыг ашиглалт талд тусгана. Монгол банкнаас зарладаг ам.долларын төгрөгтэй харьцах жилийн дундаж ханшийг ашиглан төгрөгт шилжүүлнэ.

Эдийн засгийн гадаад секторын бараа, үйлчилгээний дансны баланслуулах үзүүлэлт нь гадаад урсгал баланс буюу цэвэр экспорт байна.

*Мэдээллийн эх үүсвэр:* Монгол банкны төлбөрийн тэнцлийн жилийн эцсийн гүйцэтгэлээс авна. Тэнцлийн дебит талд бичигдсэн импортын гүйцэтгэл нь нөөцийн талд, кредит талд бичигдсэн экспорт нь ашиглалтын талд тусгагдана.

Үйлдвэрлэлийн дансны баланслуулах үзүүлэлтийг дараах томъёогоор тодорхойлно. Үүнд:

ДНБ = (НҮ - ЗХ) + БЦТ

ДЦБ = ДНБ – ҮХХ

Гадаад урсгал гүйлгээний тэнцэл = Бараа, үйлчилгээний импорт

- Бараа, үйлчилгээний экспорт

* 1. **Орлогын дансууд**
     1. **Орлого бүрдэлтийн данс**

Орлого бүрдэлтийн данс нь эдийн засгийн секторуудад орлого хэрхэн бүрэлдэж буй болдгийг харуулдаг. Дансны нөөц талд нэмэгдэл өртгийн дүнг үйлдвэрлэлийн данснаас шууд авч нөхөх бол ашиглалт талд цалин хөлс, татвар, татаасыг тусгана.

Баланслуулах үзүүлэлт нь үйл ажиллагааны ашиг болон холимог орлого байна.

Өрхийн аж ахуй, хоршоологдоогүй эдийн засгийн жижиг нэгжүүдийн хувьд тэнд ажиллаж буй өрхийн гишүүдэд тодорхой тогтоосон хэмжээний цалин, хөлс олгодоггүй бөгөөд энэ орлого, цалинг ялгах боломжгүй учир тэдгээрийг холимог орлого гэж нэрлэдэг. Холимог орлого нь өрхийн аж ахуйн секторт голлон тооцогддог.

Орлого бүрдэлтийн дансны баланслуулах үзүүлэлтийн тооцоо нь эдийн засгийн секторууд болон нийт эдийн засгийн хувьд арай өөр өөр байна. Секторуудын хувьд дансны нөөц талд тусгагдсан секторын нэмэгдэл өртгөөс ашиглалт талд тусгагдсан тухайн секторын ажиллагчдын цалин, хөлсийг хасч тооцно.

Нийт эдийн засгийн хувьд дансны нөөц талд тусгагдсан ДНБ-ээс ашиглалт талд тусгагдсан ажиллагчдын цалин, хөлс, импорт болон үйлдвэрлэлийн татварын нийт хэмжээг хасч, татаасын нийт хэмжээг нэмэх замаар баланслуулна.

* + - 1. **Нөөцийн үзүүлэлт**

B.1.g Нэмэгдэл өртөг/Дотоодын нийт бүтээгдэхүүн: Дансны нөөц талд нэмэгдэл өртгийг үйлдвэрлэлийн данснаас шууд авч нөхнө.

* + - 1. **Ашиглалтын үзүүлэлт**

D.1 Ажиллагчдын хөдөлмөрийн хөлс: Энэхүү үзүүлэлтийг дотор нь цалин хөлс, НДШ, ЭМДШ-ийн төлбөрөөр ангилна.

*Цалин хөлс* нь тухайн тайлант хугацаанд аж ахуйн нэгж, байгууллагаас өөрийн ажиллагчдадаа зарцуулсан хөдөлмөрийн хувь хэмжээнд нь тохируулан мөнгөн болон биет хэлбэрээр олгосон нөхөн төлбөр байна.

*Нийгмийн даатгалын шимтгэл, эрүүл мэндийн даатгалын шимтгэлийн төлбөр* ньажил олгогчийн төлж буй шимтгэлийн хэмжээгээр тодорхойлогдоно.

D.2 Үйлдвэрлэл болон импортын татвар. Татвар нь эдийн засгийн нэгжүүдээс Засгийн газрын байгууллагуудад бэлэн мөнгө, эсвэл биет хөрөнгөөр албан журмаар, буцаан төлөх нөхцөлгүйгээр хийгдэх төлбөр байдаг.

Үйлдвэрлэл болон импортын татвар нь дараах татвар хураамжуудаас бүрдэнэ.

* Бүтээгдэхүүний татвар,
  + Нэмэгдсэн өртгийн төрлийн татвар
  + Онцгой албан татвар
  + Гадаад үйл ажиллагааны орлогын албан татвар
  + Автобензин, дизелийн түлшний албан татвар
* Үйлдвэрлэлийн бусад татвараас бүрдэнэ.

*D.2.1 Бүтээгдэхүүний татвар***:** Энд үйлдвэрлэлийн дансанд нийт дүнгээр тусгагдсан бүтээгдэхүүний татварыг тэдгээрийн төрлөөр нь ялгаж тусгана. Мөн үйлдвэрлэлийн бусад татварыг төрлөөр нь нэмж тусгана.

*D.3.1 Бүтээгдэхүүний татаас:* Энд бүтээгдэхүүний татаас, үйлдвэрлэлийн бусад татаас хамрагдах ба үйлдвэрлэлийн бусад татааст аж ахуйн нэгж байгууллага хөгжлийн бэрхшээлтэй иргэд эсвэл удаан хугацаагаар ажилгүй байсан иргэдийг ажиллуулж байгаад нь зориулж цалингийн санд төсвөөс олгосон нэмэгдэл зардал, тухайн байгууллагаас зохион байгуулсан сургалтын зардлын бүрэн эсвэл хэсэгчлэн санхүүжүүлсэн төсвийн зардал, байгаль орчны бохирдлыг багасгахтай холбогдон гарсан зардлын бүрэн эсвэл хэсэгчлэн санхүүжлүүлсэн төсвийн зардлуудыг багтаана. Манай орны хувьд үйлдвэрлэлийн хувьд улаан буудайн татаасыг бүтээгдэхүүний татаасд оруулж тооцож байна.

D.2.9 Үйлдвэрлэлийн бусад татварт: дараах татваруудыг оруулна. Үүнд:

* Цалин, хөдөлмөрийн хөлс,ажиллах хүчний татвар /ЗГСС2001 112/
* Газар, барилга бусад байгууламж гэх мэт үл хөдлөх хөрөнгийн татвар/ЗГСС2001 1131/.
* Үндсэн хөрөнгө, бусад үйл ажиллагааны ашиглалтын татвар/ЗГСС2001 11451-11452/
* Бохирдлын татвар
* Олон улсын гүйлгээний татвар /ЗГСС2001 1156/

D.2.9.1 Цалин, хөдөлмөрийн хөлс, ажиллах хүчний татвар. Цалин хөдөлмөрийн хөлсний хэмжээ, эсвэл нэг хүнд ногдох тогтсон хэмжээгээр ажил олгогчдоос цуглуулдаг татварууд хамаарна.

D.2.9.2 Үл хөдлөх хөрөнгийн татвар. Газар, барилга бусад байгууламж гэх мэт үл хөдлөх хөрөнгөд ногдуулсан татварыг аж ахуйн нэгж байгууллагаас төлсөн тохиолдолд үйлдвэрлэлийн бусад татвар болно.

D.2.9.3 Бизнесийн болон мэргэжлийн лицензийн төлбөр, Бизнесийн болон мэргэжлийн үйл ажиллагаа явуулахад олгодог лиценз/зөвшөөрлийн татварыг хамруулна. Ийм төрлийн татварыг бизнесийн үйл ажиллагааны төрлөөс хамаарч тогтмол хугацаанд эсвэл ашигласан тухай бүрт нь ногдуулж болно. Энд ан агнах, загас барих зөвшөөрлийн татвар гэх мэт татварууд багтах ба аж ахуйн нэгж байгууллагаас төлсөн тохиолдолд үйлдвэрлэлийн бусад татвар болно. Өрх хүн амаас төлсөн татвар нь хөрөнгийн урсгал татварт хамаарна.

D.2.9.4 Үндсэн хөрөнгө, бусад үйл ажиллагааны ашиглалтын татвар. Үндсэн хөрөнгө болон бусад үйл ажиллагааг эзэмших, түрээслэх хэлбэрээр үйлдвэрлэлийн зорилгоор үйлдвэрийн газрын ашигласан автомашин, усан онгоц, нисэх онгоц, машин, тоног төхөөрөмжийн ашиглалтад тодорхой цаг хугацааны дараалалтайгаар ногдуулсан татвар багтана. Аж ахуйн нэгж байгууллагаас төлсөн тохиолдолд үйлдвэрлэлийн бусад татвар болно. Өрх, хүн амаас төлсөн татвар нь хөрөнгийн урсгал татварт хамаарна.

D.2.9.5 Бохирдлын татвар: Эдгээр нь хорт хий, шингэн эсвэл бусад хортой бодисыг байгал орчинд ялгаруулсны төлөө ногдуулсан татвараас бүрдэнэ. Үйлдвэрийн газрын завсрын хэрэглээнд хамаарах орон нутгийн засаг захиргааны хаягдал эсвэл хортой бодисыг цуглуулах эсвэл зайлуулахад төлөх төлбөр үүнд орохгүй.

D.2.9.6 Олон улсын гүйлгээний татвар: Эдгээр нь гадаадад аялах, гадаадын мөнгөн гуйвуулга эсвэл үүнтэй адилтгах ажил гүйлгээг харьяат бус нэгжтэй хийхэд ногдуулах татвараас бүрдэнэ.

Үйлдвэрлэлийн бусад татаас дараах татаасуудаас бүрдэнэ.

* Эмийн үнийн хөнгөлөлт
* Үйлдвэрлэл нэмэгдүүлэх зорилгоор олгох татаас/ хувийн хэвшилд

B.8 Ашиг/холимог орлого**:** Ашиг/холимог орлого нь зах зээлийн үйлдвэрлэгчдийн үйл ажиллагааны эцсийн үр дүнг илэрхийлэх үзүүлэлт бөгөөд үндсэндээ ашиг, борлуулалтын үнэ дээр нэмэгдсэн бараа, үйлчилгээний үнийн зөрүүгээс олсон орлого юм.

Ашиг нь аж ахуй эрхлэгчдийн гол цэвэр орлого бөгөөд татвар төлөхийн өмнөх анхдагч ашиг юм. Энэ үзүүлэлт нь өрхийн аж ахуйгаас бусад секторт тооцогдоно. Харин өрхийн аж ахуй эрхлэгчдийн зах зээлд зориулж үйлдвэрлэсэн бүтээгдэхүүн, үйлчилгээний борлуулалтын ашгийн зарим хэсэг нь тэдний өрхийн хэрэглээг хангах, цалинтай адилтгах орлогын эх үүсвэр болдгийн зэрэгцээ тодорхой зарим хэсэг нь аж ахуйн нэгжийн ашгийн адил цаашид үйлдвэрлэл явуулахад зориулагддаг. Энэ онцлогоос шалтгаалж өрхийн аж ахуйн ашгийг холимог орлого гэдэг.

Ашиг/холимог орлогыг үйлдвэрлэлийн аргаар тооцсон нэмэгдэл өртгөөс цалин, түүнтэй адилтгах орлого, үндсэн хөрөнгийн хэрэглээ, бараа, үйлчилгээний татварыг хасч, татаасыг нэмэх замаар тооцно.

*Мэдээллийн эх үүсвэр:* Орлого бүрдэлтийн дансны нөөц талд нэмэгдэл өртөг (ДНБ)-ийг үйлдвэрлэлийн данснаас шууд авч, ашиглалт талд цалин хөлс, нийгмийн болон эрүүл мэндийн даатгалын шимтгэлийг үйлдвэрлэлийн аргаар, эдийн засгийн сектороор тооцсон ДНБ-ий тооцооноос авч харгалзах багануудад тусгана. Нийт болон цэвэр ашиг/холимог орлогыг дараах байдлаар тодорхойлно.

Ашиг/холимог орлого, нийт/цэвэр = Дотоодын бүтээгдэхүүн, нийт/цэвэр

- Цалин, түүнтэй адилтгах орлого

- Бүтээгдэхүүний татвар

- Бүтээгдэхүүний татаас

Мэдээллийн эх үүсвэр: Үйлдвэрлэлийн бусад татварын хувьд мэдээллийн эх үүсвэр нь Улсын нэгдсэн төсвийн мэдээ, татварын еранхий газраас авсан мэдээлэл байна.

* + 1. **Анхдагч орлого хуваарилалтын данс**

Энэхүү данс нь үйлдвэрлэлийн үйл ажиллагаанаас олсон анхдагч орлогын хуваарилалтыг харуулах зориулалттай болно. Дансны нөөцөд хоёр төрлийн орлогыг тусгадаг. Эхнийх нь орлого бүрдэлтийн данснаас шууд шилжүүлэн бичдэг ашиг, цалин хөлс, татвар, татаас юм. Цалинг орлого бүрдэлтийн дансанд үйлдвэр, аж ахуйн газар, төрийн удирдлагын болон арилжааны бус байгууллагуудаас өрхийн аж ахуйд төлж байгаа хэлбэрээр тусгадаг бол энэ дансанд өрхийн аж ахуйн авсан орлогын хэлбэрээр харуулна. Өөрөөр хэлбэл орлого бүрдэлтийн дансанд нэмэгдэл өртгийн ашиглалтыг харуулдаг бол энэхүү дансанд анхдагч орлогын нөөц буюу орлогын байршлыг тусгадгаараа онцлогтой.

* + - 1. **Нөөцийн үзүүлэлт**

B.8 Ашиг/холимог орлого**:** Орлого бүрдэлтийн дансны баланслуулах үзүүлэлт болох ашиг/холимог орлогыг шууд авч тусгана.

D.1 Ажиллагчдын хөдөлмөрийн хөлс: Энэхүү үзүүлэлтийг орлого бүрдэлтийн данснаас шууд авч *өрхийн аж ахуйн секторт* тусгана. Хөдөлмөрийн хөлс нь өрхийн аж ахуйн орлого буюу нөөцийн эх үүсвэр юм.

D.2.1 Бүтээгдэхүүний татвар: Орлого бүрдэлтийн дансны улсын дүн гэсэн баганад тусгагдсан бүтээгдэхүүний татварыг шууд авч *төрийн байгууллагын секторт* тусгана. Татварыг төрийн байгууллага төвлөрүүлэн хураан авч, зарцуулдагтай холбогдон дээрх байдлаар тусгадаг.

D.3.1 Бүтээгдэхүүний татаас**:** Орлого бүрдэлтийн дансны улсын дүн гэсэн баганад тусгагдсан татаасыг шууд авч *төрийн байгууллагын секторт* тусгана.

D.4 Өмчийн орлого: Анхдагч орлогын дараагийн нэг төрөл нь өмчийн орлого юм. Өмчийн орлого нь материаллаг баялаг үйлдвэрлэхэд оролцдоггүй, хөрөнгө болон санхүүгийн активыг бусдад ашиглуулсны төлөө энэхүү хөрөнгийг эзэмшиж байгаа эзэмшигчийн авч байгаа орлого юм. Өмчийн орлого нь хөрөнгө оруулалтын орлого болон түрээсийн орлогоос бүрдэнэ.

D.4.4 Хөрөнгө оруулалтын орлого: Хөрөнгө оруулалтын орлого нь эдийн засгийн өөр нэгжид санхүүгийн хөрөнгө нийлүүлснийхээ хариуд санхүүгийн хөрөнгийн эзний авах орлого юм. Хөрөнгө оруулалтын орлого ашиглалт талд санхүүгийн секторт бичигдэх бөгөөд нөөц талд бүх секторуудад хуваарилагдана. Хөрөнгө оруулалтын орлого нь дотроо хүү, корпорацийн хуваарилсан орлого, гадаадын шууд хөрөнгө оруулалтаас дахин оруулсан хөрөнгө оруулалтын орлого, хөрөнгө оруулалтын бусад орлого гэсэн бүрэлдэхүүнтэй байна. Задаргааг харуулбал:

Хөрөнгө оруулалтын орлого.

* Хүү
* Корпорацийн хуваарилсан орлого
  + *Ногдол ашиг*
  + *Квази-корпорацийн орлогоос гаргах зардал*
* Гадаадын шууд хөрөнгө оруулалтаас дахин оруулсан хөрөнгө оруулалтын орлого:
* Хөрөнгө оруулалтын бусад орлого:
* *Даатгалтай холбогдох хөрөнгө оруулалтын орлого*
* *Тэтгэврийн эрхийн бичигт төлөх хөрөнгө оруулалын орлого*
* *Хамтын хөрөнгө оруулалтын сангийн хувьцаа эзэмшигчдэд хамаарах хөрөнгө оруулалтын орлого*

D.4.1 Хүү: Хүү гэдэг нь хадгаламж, үнэт цаас (акцаас бусад), зээлийн хөрөнгө зэрэг санхүүгийн тодорхой төрлийн активыг эзэмшигчдийн авч байгаа орлого юм. Тухайлбал: санхүүгийн зуучлагч байгууллагууд болон бусад аж ахуйн нэгжүүд гэхэд эдийн засгийн бусад сектор, хүн амын сул чөлөөтэй мөнгийг хуримтлуулан авч түүнийгээ цааш нь хөрөнгө мөнгө дутагдалтай байгаа нэгжүүд, хувь хүнд тодорхой нөхцөлтэйгээр зээлдүүлнэ. Ингэхдээ бусад нэгжийн мөнгөн хөрөнгийг авч ашигласны төлөө хүү төлж, бусдад зээлдүүлсний төлөө хүү авна. Yнэт цаасны хүүд вексель, облигаци зэргийн хүү орно*.* Авч байгаа хүүгийн хэмжээг нөөцөд тусгана.

*Мэдээллийн эх үүсвэр:* Санхүүгийн бус секторын хүүгийн орлогыг салбаруудын бүтээгдэхүүний тооцооноос авч нөхнө.

Санхүүгийн секторын хүүгийн орлогыг уг секторын бүтээгдэхүүний тооцооноос авч нөхнө. Нөхөхдөө хүүгийн зардлыг авна. Учир нь санхүүгийн байгууллагууд нь зуучлалын үүрэг гүйцэтгэдэг тул тэдгээрийн гаргасан хүүгийн зардал нь үндсэндээ хүүгийн орлогоор төлөгддөг гэж үзнэ.

Төрийн байгууллагын секторын хувьд улсын төсвийн мэдээнд тусгасан хүүгийн орлого, ашиглалт талд гадаад эдийн засгийн секторт тусгасан хүүгийн хэмжээг тусгана.

Өрхийн аж ахуйн секторын хүүгийн орлогыг тусгахдаа Арилжааны банкны орлого, зарлагын мэдээллээс хадгаламжийн хүүгийн зардлын дүнг тусгана.

Өрхөд үйлчилдэг ашгийн бус байгууллагын секторын хүүгийн орлогыг төрийн бус байгууллагын бүтээгдэхүүний тооцооноос авч тусгана.

D.4.2.1 Ногдол ашиг: Ногдол ашиг (дивиденд) гэдэг нь хувь нийлүүлсэн үйлдвэр, аж ахуйн газарт оруулсан хөрөнгийнхөө хэмжээгээр, тэдгээрийн үйл ажиллагааны эцсийн үр дүнгээс хувьцаа эзэмшигчдийн авч байгаа орлого юм.

*Мэдээллийн эх үүсвэр*: Санхүүгийн секторын авсан ногдол ашгийн орлогыг уг секторын бүтээгдэхүүний тооцооноос авч нөхнө. Мөн гадаад эдийн засгийн секторын ашиглалт талд тусгасан ногдол ашгийн хэмжээг тусгана.

Санхүүгийн бус секторын авсан ногдол ашгийн орлогыг уг секторын бүтээгдэхүүний тооцооноос авч нөхнө.

Төрийн байгууллагын секторын ногдол ашгийн орлогыг улсын нэгдсэн төсвийн орлогын гүйцэтгэлээс хувьцааны ногдол ашгийн дүнг авна.

Өрхийн аж ахуйн секторын ногдол ашгийн орлогыг тооцохдоо Өрхийн нийгэм, эдийн засгийн судалгааны бусад орлого гэсэн бүлгийн хувьцааны ногдол болон бондын ашгийн орлогын мэдээллийг ашиглана.

Өрхөд үйлчилдэг ашгийн бус байгууллагын секторын ногдол ашгийн орлогыг төрийн бус байгууллагын бүтээгдэхүүний тооцооноос авч тусгана.

D.4.4.2 Гадаадын шууд хөрөнгө оруулалтаас дахин оруулсан хөрөнгө оруулалтын орлого: Гадаадын шууд хөрөнгө оруулалттай үйлдвэрийн газрыг дан ганц гадаадын шууд хөрөнгө оруулагч бүхэлд нь эзэмшдэг (жишээ нь гадаадын үйлдвэрийн газрын салбар) бол хуримтлагдсан ашгийг бүгдийг нь тухайн хөрөнгө оруулагч авах бөгөөд дахин хөрөнгө оруулсан гэж үзнэ.

*Мэдээллийн эх үүсвэр*: Төлбөрийн тэнцлийн мэдээлэл, аж ахуйн нэгжийн тайлан тэнцлээс авна.

D.4.4.3 Хөрөнгө оруулалтын бусад орлогод: Даатгалтай холбогдох хөрөнгө оруулалтын орлого, Тэтгэврийн эрхийн бичигт төлөх хөрөнгө оруулалтын орлого, Хамтын хөрөнгө оруулалтын сангийн хувьцаа эзэмшигчдэд хамаарах хөрөнгө оруулалтын орлого хамаарна.

*Мэдээллийн эх үүсвэр*: Төлбөрийн тэнцлийн мэдээлэл, аж ахуйн нэгжийн тайлан тэнцлээс авна.

D.4.5 Түрээсийн орлого**:** Түрээс гэдэг нь газар болон газрын доорхи баялаг буюу ашигт малтмалыг бусдад эзэмшүүлэн, түүнийг эзэмшигчийн түрээслэгчдээс авч байгаа өмчийн орлогын нэг төрөл юм. Манай орны хувьд дараахь төрлийн төлбөрийг түрээсийн орлогод хамруулан авч үзнэ. Үүнд:

* Ашигт малтмалын нөөц ашигласны төлбөр
* Газрын төлбөр
* Ашигт малтмалаас бусад баялаг ашигласны төлбөр
* Түгээмэл тархацтай ашигт малтмал ашигласны төлбөр
* Бусад байгалийн баялаг ашигласны төлбөр хураамж

Түрээсийг тооцож авсан тэр хэмжээгээр нь дансанд тусгана.

*Мэдээллийн эх үүсвэр*. Аж ахуйн нэгж, байгууллагын жилийн тайлангийн нэгтгэл болон төлбөрийн тэнцлийн мэдээлэл байна.

* + - 1. **Ашиглалтын үзүүлэлт**

Анхдагч орлого хуваарилалтын дансны ашиглалтын талд хуваарилсан өмчийн орлогыг тусгана.

D.4 Өмчийн орлого:

D.4.1 Хүү: Хадгаламж, үнэт цаас (акцаас бусад), зээлийн хөрөнгө зэрэг санхүүгийн тодорхой төрлийн активыг эзэмшигчдэд төлсөн хүүгийн хэмжээг ашиглалт талд тусгана.

*Мэдээллийн эх үүсвэр:* Санхүүгийн бус секторын хувьд уг секторын бүтээгдэхүүний тооцооноос зээлийн хүүгийн зардлыг авна.

Санхүүгийн секторын хувьд санхүүгийн секторын бүтээгдэхүүний тооцооноос хадгаламжийн хүүгийн зардлыг авна.

Төрийн байгууллагын секторын хувьд улсын нэгдсэн төсвийн зарлагын мэдээний дотоодын зээлийн хүүгийн зардал, нөөц талд гадаад эдийн засгийн секторт тусгагдсан хүүгийн хэмжээг авч тусгана.

Өрхийн аж ахуйн секторын хувьд Арилжааны банкны орлого, зарлагын мэдээллээс зээлийн хүүгийн орлогын иргэдээс авсан хэмжээг авч тусгана.

D.4.2.1 Ногдол ашиг: Хувьцаа эзэмшигчдэд хуваарилсан ногдол ашгийг

тусгана.

*Мэдээллийн эх үүсвэр:* Нөөц талд тусгагдсан ногдол ашгийг Санхүүгийн секторт тусгана. Мөн гадаад эдийн засгийн секторын нөөц талд тусгасан ногдол ашгийн хэмжээг Санхүүгийн секторт тусгаж харуулна.

D.4.4.2 Гадаадын шууд хөрөнгө оруулалтаас дахин оруулсан хөрөнгө оруулалтын орлого: Гадаадын шууд хөрөнгө оруулалттай үйлдвэрийн газрыг дан ганц гадаадын шууд хөрөнгө оруулагч бүхэлд нь эзэмшдэг (жишээ нь гадаадын үйлдвэрийн газрын салбар) бол хуримтлагдсан ашгийг бүгдийг нь тухайн хөрөнгө оруулагч авах бөгөөд дахин хөрөнгө оруулсан гэж үзнэ.

*Мэдээллийн эх үүсвэр*: Төлбөрийн тэнцлийн мэдээлэл, аж ахуйн нэгжийн тайлан тэнцлээс авна.

D.4.4.3 Хөрөнгө оруулалтын бусад орлого: Даатгалтай холбогдох хөрөнгө оруулалтын орлого, Тэтгэврийн эрхийн бичигт төлөх хөрөнгө оруулалтын орлого, Хамтын хөрөнгө оруулалтын сангийн хувьцаа эзэмшигчдэд хамаарах хөрөнгө оруулалтын орлого хамаарна.

*Мэдээллийн эх үүсвэр*: Төлбөрийн тэнцлийн мэдээлэл, аж ахуйн нэгжийн тайлан тэнцлээс авна.

D.4.5 Түрээс: Секторуудын төлсөн түрээсийг тусгана.

*Мэдээллийн эх үүсвэр:* Нөөцийн талд тусгагдсан түрээсийн орлогын хэмжээг секторуудад хуваарилна. Үүнд, үйлдвэрлэлийн аргаар, эдийн засгийн сектороор тооцсон ДНБ-ий тооцоонд тусгагдсан газар, байгалийн нөөц ашигласны төлбөрийн дүнд секторуудын эзлэх хувийн жинг ашиглана.

* + - 1. **Баланслуулах үзүүлэлт**

Дансны баланслуулах үзүүлэлт нь секторуудын хувьд *анхдагч орлогын үлдэгдэл*, нийт эдийн засгийн хувьд *үндэсний орлого* байна.

*Анхдагч орлого хуваарилалтын данс, эдийн засгийн гадаад секторын анхдагч орлого, урсгал шилжүүлгийн дансны уялдаа:* Анхдагч орлого хуваарилалтын данс нь эдийн засгийн гадаад секторын анхдагч орлого, урсгал шилжүүлгийн данстай салшгүй холбоотой. Уг данснаас дараах үзүүлэлтүүдийг авч, анхдагч орлого хуваарилалтын дансны гадаад сектор буюу бусад орон гэсэн баганад тусгана.

* Ажиллагчдын хөдөлмөрийн хөлс
* Өмчийн орлого
* Хүү (санхүүгийн хөрөнгө болон бусад хөрөнгө оруулалтын орлого)
* Ногдол ашиг

Манай улсад гадаадаас орж ирвэл ашиглалт талд, харин гадаадад шилжүүлсэн байвал нөөц талд тусгана. Монгол банкнаас зарладаг ам.долларын төгрөгтэй харьцах жилийн дундаж ханшийг ашиглан төгрөгт шилжүүлнэ.

*Мэдээллийн эх үүсвэр****:*** Монгол банкны төлбөрийн тэнцлийн жилийн эцсийн гүйцэтгэлээс авна. Тэнцлийн дебит талд бичигдсэн гүйцэтгэл нь нөөцийн хэсэгт, кредит талд бичигдсэн нь ашиглалтын хэсэгт тус тус тусгагдана.

Төлбөрийн тэнцлээс авсан дээрх үзүүлэлтүүдийн, гаднаас орж ирсэн болон гадагш шилжүүлсэн хэмжээг дотоод эдийн засгийн секторт тусгана. Гадаадаас орж ирсэн хүүг Төрийн байгууллагын секторын нөөц талд, гадаадад шилжүүлсэн хүүг Төрийн байгууллагын секторын ашиглалт талд, гадаадаас орж ирсэн ногдол ашгийг Санхүүгийн бус секторын нөөц талд, гадаадад шилжүүлсэн ногдол ашгийг Санхүүгийн бус секторын ашиглалт талд тус тус нэмж тусгана.

Төлбөрийн тэнцлийн мэдээллийг хэрхэн тусгахыг жишээгээр үзүүлбэл:

(сая төг)

|  |  |  |  |  |  |  |
| --- | --- | --- | --- | --- | --- | --- |
| АШИГЛАЛТ |  |  |  | НӨӨЦ |  |  |
| Гадаад эдийн засгийн сектор | Төрийн байгуул-лагын сектор | Санхүүгийн бус сектор | **Үйл ажиллагаа ба баланслуулах статья** | Төрийн байгуул-лагын сектор | Өрхийн аж ахуйн сектор | Гадаад эдийн засгийн сектор |
| *208453.6* |  |  | *Цалин хөлс* |  | *837476.4+208453.6-*  *-105689.8* | *105689.8* |
| *58218.4* | *918.8+29158.0* |  | *Хүү* | *23691.5+58218.4* |  | *29158.0* |
|  |  | *145557.0+126089.3* | *Ногдол ашиг* |  |  | *126089.3* |

**Анхдагч орлогын үлдэгдэл/үндэсний орлогыг** дараах байдлаар тодорхойлно.

Анхдагч орлогын үлдэгдэл/Үндэсний орлого, *нийт/цэвэр*= Ашиг/холимог орлого, *нийт/цэвэр*

+ Ажиллагчдын хөдөлмөрийн хөлс

+ Бүтээгдэхүүний татвар

- Бүтээгдэхүүний татаас

+ Өмчийн орлого, авсан

- Өмчийн орлого, өгсөн

* + 1. **Орлогын дахин хуваарилалтын данс**

Орлогын дахин хуваарилалтын данс нь, секторуудын анхдагч орлогын үлдэгдэл нь урсгал шилжүүлгийн дүнд хэрхэн эзэмшлийн орлого болж хувирахыг харуулна. Шилжүүлэг гэдэг нь аж ахуйн нэг нэгж, нөгөө нэгждээ ямар нэг хариу төлбөр авахгүйгээр өгч байгаа бараа, үйлчилгээ, санхүүгийн болон санхүүгийн бус актив юм. Yүнийг дотор нь урсгал, хөрөнгийн гэж хоёр хувааж үздэг. Урсгал шилжүүлэг нь:

* Орлогын болон хөрөнгийн урсгал татвар
* Нийгмийн даатгалын шимтгэл
* Нийгмийн халамжийн тэтгэвэр, тэтгэмж (биет хэлбэрээс бусад)
* Бусад урсгал шилжүүлгээс бүрдэнэ.

Аливаа шилжүүлэг нь мөнгөн болон биет хэлбэрээр байж болно. Гэхдээ энэ дансанд биет хэлбэрийн нийгмийн халамжийн тэтгэмжийг хамруулахгүй.

* + - 1. **Нөөцийн үзүүлэлт**

B.5.g Анхдагч орлогын үлдэгдэл/үндэсний орлого: Анхдагч орлого хуваарилалтын дансны ашиглалт талд бичигдсэн баланслуулах үзүүлэлт болох Анхдагч орлогын үлдэгдэл/Үндэсний орлогыг шууд авч тавина.

Нөөцийн үзүүлэлтийг дэлгэрэнгүй байдлаар харуулбал:

D.5 Орлогын ба хөрөнгийн урсгал татвар

- Орлогын татвар

- Хөрөнгийн урсгал татвар /Өрхөөс төлсөн өмчийн татвар,үл хөдлөх хөрөнгийн татвар, өөрөө явагч хэрэгслийн татвар, бууны татвар гэх мэт/

D.6.1 Нийгмийн даатгалын шимтгэл

* Ажиллагчдаас төлсөн нийгмийн даатгалын шимтгэл
* Ажил олгогчоос төлсөн нийгмийн даатгалын шимтгэл
* Хувиараа хөдөлмөр эрхлэгчид, ажилгүй хүмүүсээс төлсөн шимтгэл
* Ангилагдаагүй бусад шимтгэл

D.6.2 Нийгмийн халамжийн тэтгэмж/зардал

* Нийгмийн халамжийн тэтгэвэр
* Нийгмийн халамжийн тэтгэмж

D.7 Бусад урсгал шилжүүлэг

* ᠎Ердийн даатгалын цэвэр хураамж

*Ердийн шууд даатгалын цэвэр хураамж*

*Ердийн давхар даатгалын цэвэр хураамж*

* Ердийн даатгалын нөхөн төлбөр

*Ердийн шууд даатгалын нөхөн төлбөр*

*Ердийн давхар даатгалын нөхөн төлбөр*

* Засгийн газар хоорондын урсгал шилжүүлэг
* Олон улсын урсгал хамтын ажиллагааны хүрээний шилжүүлэг
* Бусад урсгал шилжүүлэг

Төрийн бус байгууллагын урсгал шилжүүлэг-

Эдийн засгийн харьяат болон харьяат бус өрхүүдийн хоорондын урсгал шилжүүлэг- /Ажилчдын гуйвуулга/

* Бусад төрлийн шилжүүлгүүд

D.5 Орлогын болон хөрөнгийн урсгал татвар

D.5.1 Орлогын урсгал татвар**:** Энэ төрлийн татварт аж ахуйн нэгж, байгууллага, хүн амаас авч байгаа орлогын татвар, зарим бүтээгдэхүүний үнийн өсөлтийн албан татвар хамрагдана.

Мэдээллийн эх үүсвэр: Улсын төсвийн орлогын мэдээнээс аж ахуйн нэгж, байгууллагын орлогын албан татварын мэдээллийг авч, Санхүүгийн болон санхүүгийн бус секторуудад тусгана. Секторуудаар хуваарилахдаа ТЕГ-ын албан ёсны мэдээллээр аж ахуйн нэгжийн төлсөн орлогын албан татварт дээрх секторуудын эзлэх хувийн жинг ашиглан тооцоог хийнэ. Улсын төсвийн орлогын мэдээнээс хүн амын орлогын албан татварыг авч, өрхийн аж ахуйн секторт тусгана.

D.5.9 Хөрөнгийн урсгал татвар: Уг татвар нь өмчийн ашиглалтаас олсон орлого болон өмч эзэмшигчийн хувьд төлдөг татвар.Энд зөвхөн эцсийн хэрэглэгч буюу өрхөөс төлсөн эд хөрөнгө, бууны татвар зэрэг байнга авдаг татвар, бусад төлбөр хураамжуудаас бүрдэнэ.

* Хөрөнгийн урсгал татвар
  + - Үл хөдлөх хөрөнгийн татвар- /иргэдийн төлсөн/
    - Өмчийн татвар- /иргэдийн төлсөн/
    - Бууны албан татвар
    - Өөрөө явагч хэрэгслийн татвар-/иргэдийн төлсөн/
* Бусад татвар -иргэдийн төлсөн

Мэдээллийн эх үүсвэр: Улсын төсвийн орлогын мэдээнээс авч Төрийн байгууллагын секторт тусгана.

D.6.1 Нийгмийн даатгалын шимтгэл

D.6.1.1 Ажил олгогчийн нийгмийн даатгалын бодит шимтгэл:Ажил олгогчийн нийгмийн даатгалын шимтгэл нь ажилтныхаа нийгмийн хамгааллын тэтгэмжийг баталгаажуулахын тулд нийгмийн хамгааллын санä төлөх нийгмийн даатгалын шимтгэл юм.

D.6.1.2 Ажил олгогчийн тооцоолсон нийгмийн даатгалын шимтгэл**:** Ажил олгогчдийн тооцоолсон нийгмийн даатгалын шимтгэл нь орлого бүрдэлтийн дансанд тухайн секторын өглөã гэж, анхдагч орлого хуваарилалтын дансанд өрхүүдийн авлага гэж бүртгэгдэнэ.

D.6.1.3 Өрхийн нийгмийн даатгалын бодит шимтгэл:Өрхийн нийгмийн даатгалын бодит шимтгэл нь ажилтан, хувиараа хөдөлмөр эрхэлдэг иргэд, эсвэл хөдөлмөр эрхэлдэггүй хүмүүс өөрсдийн нэрийн өмнөөс нийгмийн даатгалын тогтолцоонд төлөх нийгмийн даатгалын шимтгэл юм.

D.6.1.4 Өрхийн нийгмийн даатгалын шимтгэлийн нэмэгдэл**:** Өрхийн нийгмийн даатгалын шимтгэлийн нэмэгдэл нь тайлант үед тэтгэврийн болон тэтгэврийн бус эрхийн нөөцөөс олсон өмчийн орлогоос бүрдэнэ. Уг хэмжээ нь анхдагч орлогын хуваарилалтын дансанд тэтгэврийн сангийн удирдах байгууллагаас өрхөд төлөх өмчийн орлогод багтана.

D.6.2. Нийгмийн биет шилжүүлгээс бусад нийгмийн тэтгэмж

D.6.2.1 Бэлнээр олгох нийгмийн хамгааллын тэтгэмж:Бэлэн мөнгөөрх нийгмийн хамгааллын тэтгэмж нь нийгмийн хамгааллын сангаас өрхөд олгож буй нийгмийн даатгалын тэтгэмж юм. Нийгмийн халамжийн тэтгэмжид тогтмол олгогддог тэтгэвэр, тэтгэмжийг хамруулна. Эдгээр төрлийн тэтгэвэр, тэтгэмж нь тухайн үеийн хууль тогтоомжид тусгагдсан байх бөгөөд тогтмол буюу жил бүр эсвэл сар, улирал бүр олгогддог тэтгэмжүүд байна. Манай орны хувьд хуулийн дагуу дараахь төрлийн тэтгэвэр, тэтгэмжүүдийг улсын төсвөөс өрхөд шилжүүлдэг бөгөөд үүнийг орлогын дахин хуваарилалтын дансанд тусгана.

* Тэтгэвэр, тэтгэмжийн зардал
  + - Өндөр настны тэтгэвэр
    - Хөгжлийн бэрхшээлтэй иргэний халамжийн тэтгэвэр
    - Тэжээгчээ алдсаны тэтгэвэр
    - Цэргийн тэтгэвэр
    - Хөдөлмөрийн чадвар түр алдсаны тэтгэмж
    - Оршуулгын тэтгэмж
    - Жирэмсний болон амаржсаны тэтгэмж
    - ҮОМШӨ-ний тэтгэвэр, тэтгэмж
    - Ажилгүйдлийн тэтгэмж
* Нийгмийн халамжийн заpдал
  + - Нийгмийн халамжийн тэтгэвэр
    - Жирэмсний болон амаржсаны тэтгэмж
    - Нярай хүүхэдтэй эхийн тэтгэмж
    - Хүүхэд асарсны тэтгэмж
    - Халамжийн бусад хөнгөлөлт, үйлчилгээний зардал
    - Бүтэн өнчин хүүхэд үpчлэн авч өсгөсний тэтгэмж
    - Өндөp настан, ахмад дайчдад олгох хөнгөлөлт
    - Хөгжлийн бэрхшээлтэй иргэдэд үзүүлэх хөнгөлөлт
    - Улсын баатpын болон одонгийн шагнал
    - Улсын баатар ахмад настан болон партизаны хөнгөлөлт
    - Олон хүүхэдтэй гэр бүлд олгох тэтгэлэг
    - Алдарт эхийн одонтой эхчүүдэд олгох тэтгэмж

D.6.2.2 Нийгмийн даатгалын бусад тэтгэмж:Хөдөлмөр эрхлэлттэй холбогдох нийгмийн даатгалын бусад тэтгэмж нь нийгмийн даатгалын тогтолцооноос түүнд шимтгэл төлөгчид, тэдгээрийн асрамжинд байгаа хүмүүс эсвэл өв залгамжлагчдад олгох нийгмийн хамгааллаас бусад төрлийн тэтгэмж юм.

Мэдээллийн эх үүсвэр: Анхдагч орлогын хуваарилалтын дансанд тусгагдсан нийгмийн даатгалын шимтгэлээс Улсын төсвийн орлогын мэдээнд тусгагдсан нийгмийн даатгалын орлогыг Төрийн байгууллагын секторт, үлдсэн хэсгийг санхүүгийн болон санхүүгийн бус секторуудын төлсөн шимтгэлийн эзлэх хувийн жинг ашиглан хуваарилна.

D.7 Бусад урсгал шилжүүлэг:Урсгал шилжүүлэг нь даатгалын цэвэр орлого, даатгалын нөхөлт, засгийн газар хоорондын урсгал шилжүүлэг, олон улсын хамтын ажиллагааны хүрээний урсгал шилжүүлэг, бусад урсгал шилжүүлгээс бүрдэнэ.

D.7.1 *Ердийн* даатгалын цэвэр хураамж:Ердийн даатгалын цэвэр хураамжаар даатгалын хохирлыг нөхөн төлөхөд зарцуулах нөөцийн санг бүрдүүлнэ. Даатгалын цэвэр хураамжийг даатгалын хураамжийн орлогоос нөхөн төлбөрийн хэмжээг хасч тооцно. Энэхүү цэвэр хураамж нь эдийн засгийн бүх секторууд болон гадаад эдийн засгийн хувьд даатгалын компаниас авах авлага юм.

D.7.1.1 Давхар даатгалын цэвэр хураамжийг орлогод тооцогдох хураамж болон нэмэлт хураамжийн (даатгуулагчид хамаарах хөрөнгө оруулалтын орлоготой тэнцүү) нийлбэрээс хэрэглэсэн үйлчилгээний дүнг хасч тооцно. Энэхүү цэвэр хураамж нь даатгалын нэг компаний хувьд авлага, нөгөөгийн хувьд өглөг юм.

D.7.2 Ердийн даатгалын нөхөн төлбөр:Ердийн даатгалын нөхөн төлбөр нь тайлант хугацаан дахь ердийн даатгалын гэрээнд хамаарах үйл ажиллагаанаас үүссэн хохирлыг барагдуулахад төлөх хэмжээ юм. Өөрөөр хэлбэл, нөхөн төлүүлэхээр нэхэмжилж буй мөнгөн дүн юм.

*Мэдээллийн эх үүсвэр:* Даатгалын салбарын бүтээгдэхүүний тооцооноос авч, Санхүүгийн секторт тусгана.

D.7.3 Засгийн газар хоорондын урсгал шилжүүлэг: Төрийн байгууллагын секторт хамаарах байгууллагуудын хооронд хийгдсэн мөнгөн шилжүүлгүүдийг оруулна. Энд хөрөнгийн хуримтлалтай холбоотой шилжүүлгүүд хамаарахгүй.

*Мэдээллийн эх үүсвэр:* Улсын нэгдсэн төсвийн зарлагын мэдээнээс засгийн газар хоорондын шилжүүлэг гэсэн үзүүлэлтийг авч, гадаад эдийн засгийн секторын ашиглалт талд тусгагдсан шилжүүлгийг нэмж, харин гадаад эдийн засгийн секторын нөөц талд тусгагдсан шилжүүлгийг хассан дүнг Төрийн байгууллагын секторт тусгана.

D.7.4 Олон улсын хамтын ажиллагааны хүрээний урсгал шилжүүлэг: Төрийн байгууллагын секторт хамаарах байгууллагуудын гадаадад шилжүүлсэн мөнгөн шилжүүлгүүдийг оруулна. Үүнд:

* Байгалийн гамшгаас учирсан хохирлыг нөхөхтэй холбогдсон Засгийн газар хоорондын болон байгууллага хоорондын мөнгөн ба материаллаг тусламжууд
* Олон улсын байгууллагын гишүүний татвар болон бусад төрлийн байнга төлдөг төлбөрүүд

Энд хөрөнгийн хуримтлалтай холбоотой шилжүүлгүүд үл хамаарна.

*Мэдээллийн эх үүсвэр:*Засгийн газарт гадаадаас шилжин ирсэн мөнгөн шилжүүлгийн хэмжээ буюу гадаад эдийн засгийн секторын ашиглалт талд тусгасан шилжүүлгийг Төрийн байгууллагын секторт тусгана.

D.7.5 Бусад төрлийн шилжүүлэг: Бусад урсгал шилжүүлэг нь төрийн бус байгууллагын урсгал шилжүүлэг, хүү, торгуулийн зардал, өрх хоорондын урсгал шилжүүлгээс бүрдэнэ.

D.7.5.1 Төрийн бус байгууллагын урсгал шилжүүлэг: Төрийн бус байгууллагын гишүүний татвар, төрөл бүрийн хандив, улсын төсвөөс авсан орлого, олон улсын байгууллагаас авсан орлогыг хамарна.

*Мэдээллийн эх үүсвэр:* Төрийн бус байгууллагын бүтээгдэхүүний тооцооноос дээрх үзүүлэлтүүдийг авч Өрхөд үйлчилдэг ашгийн бус байгууллагын секторт тусгана.

D.7.5.2 Хувийн гуйвуулга. Эдийн засгийн харьяат болон харьяат бус өрхүүдийн хоорондын урсгал шилжүүлэгт хувийн гуйвуулгыг оруулна. Гадаадад шилжүүлсэн хувийн гуйвуулгын хэмжээг нийт эдийн засагт дүнгээр нь бичнэ.

*Мэдээллийн эх үүсвэр:* Төлбөрийн тэнцлийн мэдээлэл

D.7.5.9 Торгуулийн орлого: Хууль тогтоомжийн дагуу төлсөн элдэв хүү, торгууль, түүнтэй адилтгах хураамжууд.

*Мэдээллийн эх үүсвэр:* Орон нутгийн төсвийн орлогын мэдээнээс хүү, торгуулийн орлогыг авч, Төрийн байгууллагын секторт тусгана.

* + - 1. **Ашиглалтын үзүүлэлт**

D.5 Орлогын болон хөрөнгийн урсгал татвар

D.5.1 Орлогын урсгал татвар

*Мэдээллийн эх үүсвэр:* Нөөцийн талд Төрийн байгууллагын секторт тусгагдсан аж ахуйн нэгж, байгууллагын орлогын албан татварын мэдээллийг Санхүүгийн бус, санхүүгийн секторуудад тооцооны аргаар хуваарилан тусгана. Секторуудаар хуваарилахдаа дээрх секторуудын анхдагч орлогын үлдэгдлийн дүнд секторуудын эзлэх хувийн жинг ашиглан тооцоог хийнэ.

Нөөцийн талд Төрийн байгууллагын секторт тусгагдсан зарим бүтээгдэхүүний үнийн өсөлтийн албан татварыг Санхүүгийн бус секторт тусгана

Нөөцийн талд Төрийн байгууллагын секторт тусгагдсан хүн амын орлогын албан татварыг өрхийн аж ахуйн секторт тусгана.

D.5.9 Хөрөнгийн урсгал татвар

*Мэдээллийн эх үүсвэр:* Нөөцийн талд Төрийн байгууллагын секторт тусгагдсан татварын мэдээллийг секторуудад тооцооны аргаар хуваарилна.

Үл хөдлөх хөрөнгийн татварыг секторуудаар хуваарилахдаа үндсэн хөрөнгийн хэрэглээд эдийн засгийн секторуудын эзлэх хувийн жинг ашиглан тооцоог хийнэ.

Бууны албан татварыг Өрхийн аж ахуйн секторт тусгана.

Бусад татварыг Санхүүгийн бус секторт тусгана.

D.6.1 Нийгмийн даатгалын шимтгэл: Анхдагч орлогын хуваарилалтын нөөцийн талд тусгасан нийгмийн даатгалын шимтгэлийн дүнг Өрхийн аж ахуйн секторт дүнгээр нь тусгана.

D.6.1.1 Нийгмийн тэтгэмж: Нөөцийн талд тусгасан Өрхийн аж ахуйн секторт тусгагдсан нийгмийн тэтгэмжийн дүнг Төрийн байгууллагын секторт дүнгээр нь тусгана.

D.7 Урсгал шилжүүлэг

D.7.1 Даатгалын цэвэр орлого:

*Мэдээллийн эх үүсвэр:* Нөөцийн талд Санхүүгийн секторт тусгасан цэвэр орлогын дүнг секторуудад тооцооны аргаар хуваарилан тусгана. Бүтээгдэхүүний тооцооны завсрын хэрэглээнд тусгагдсан даатгалын зардлын дүнд эдийн засгийн секторуудын эзлэх хувийн жинг үндэслэн тооцно.

D.7.2 Даатгалын нөхөн төлбөрт

*Мэдээллийн эх үүсвэр:* Даатгалын салбарын бүтээгдэхүүний тооцооноос даатгалын нөхөн олговрын нийт хэмжээг авч, Санхүүгийн секторт тусгана.

D.7.3 Засгийн газар хоорондын урсгал шилжүүлэг:

*Мэдээллийн эх үүсвэр:* Нөөцийн талд тусгагдсан шилжүүлгийн дүнг Төрийн байгууллагын секторт тусгана. Мөн нөөцийн талын гадаад эдийн засгийн секторт тусгасан шилжүүлгийг Төрийн байгууллагын секторт тусгана.

D.7.4 Олон улсын хамтын ажиллагааны хүрээний урсгал шилжүүлэг:

*Мэдээллийн эх үүсвэр:* Улсын нэгдсэн төсвийн зарлагын мэдээнээс гадаад шилжүүлэг гэсэн үзүүлэлтийг авч Төрийн байгууллагын секторт тусгана.

D.7.5 Бусад төрлийн шилжүүлэг:

D.7.1 Төрийн бус байгууллагын урсгал шилжүүлэг:

*Мэдээллийн эх үүсвэр*: Өрхөд үйлчилдэг ашгийн бус байгууллагын секторт нөөцийн талд тусгагдсан дүнг секторуудад хуваарилна. Төрийн бус байгууллагын бүтээгдэхүүний тооцооноос авсан гишүүний татварыг Өрхийн аж ахуйн секторт, хандивыг Санхүүгийн бус секторт Улсын төсвөөс шилжүүлсэн урсгал шилжүүлгийг Төрийн байгууллагын секторт тус тус хуваарилна.

D.7.5.2 Хувийн гуйвуулга Гуйвуулга гэдэгт мөнгөн болон бет хэлбэрийн гуйвуулгыг ойлгоно. Гадаадаас орж ирсэн хувийн гуйвуулгыг ашиглалт талд Өрхийн аж ахуйн секторт тусгана.

*Мэдээллийн эх үүсвэр*: Төлбөрийн тэнцлийн мэдээллээс авна.

D.7.5.9 Торгуулийн орлого:

*Мэдээллийн эх үүсвэр:*Нөөцийн талд Төрийн байгууллагын секторт тусгагдсан дүнг секторуудад тооцооны аргаар хуваарилна. Секторуудаар хуваарилахдаа аж ахуйн нэгжийн орлогын албан татварт эдийн засгийн секторуудын эзлэх хувийн жинг ашиглан тооцоог хийнэ.

* + - 1. **Баланслуулах үзүүлэлт**

Орлогын дахин хуваарилалтын дансны баланслуулах үзүүлэлт нь *эзэмшлийн орлого* байна.

*Орлогын дахин хуваарилалтын данс, эдийн засгийн гадаад секторын анхдагч орлого, урсгал шилжүүлгийн дансны уялдаа****:*** Эдийн засгийн гадаад секторын анхдагч орлого, урсгал шилжүүлгийн данснаас дараах үзүүлэлтүүдийг авч, орлогын дахин хуваарилалтын дансны гадаад сектор гэсэн баганад тусгана.

* Засгийн газрын урсгал шилжүүлэг
* Бусад урсгал шилжүүлэг
  + Төрийн бус байгууллагын олон улсын байгууллагаас авсан орлого

Манай улсад гадаадаас орж ирвэл ашиглалт талд, харин гадаадад шилжүүлсэн байвал нөөц талд тусгана. Монгол банкнаас зарладаг ам.долларын төгрөгтэй харьцах жилийн дундаж ханшийг ашиглан төгрөгт шилжүүлнэ.

*Мэдээллийн эх үүсвэр*: Монгол банкны төлбөрийн тэнцлийн жилийн эцсийн гүйцэтгэлээс авна. Бусад урсгал шилжүүлгийг олон улсын хамтын ажиллагааны хүрээний урсгал шилжүүлэгт тусгана. Тэнцлийн дебит талд бичигдсэн нь нөөцийн талд, кредит талд бичигдсэн нь ашиглалтын талд тусгагдана.

Нийт болон эзэмшлийн орлогыг дараах байдлаар тодорхойлно.

Эзэмшлийн орлого, *нийт/цэвэр* = Анхдагч орлогын үлдэгдэл/үндэсний орлого, *нийт/цэвэр*

+ Урсгал шилжүүлгүүд, авсан

- Урсгал шилжүүлгүүд, өгсөн

* + 1. **Орлого ашиглалтын данс**

Орлого ашиглалтын данс нь секторуудын эзэмшлийн орлого эцсийн хэрэглээ болон хуримтлалд хэрхэн ашиглагдав гэдгийг харуулж, орлогын бүх дансны эцсийн үр дүнг тодорхойлдог. Энэ талаасаа Орлого ашиглалтын данс нь ҮТС-ийн дотор чухал байр эзэлдэг бөгөөд энэ дансны ашиглалт талын нийт дүн нь ашиглалтын аргаар тооцсон ДНБ–ий хэмжээтэй тэнцүү байх ёстой.

* + - 1. **Нөөцийн үзүүлэлт**

B.6.g Эзэмшлийн орлого: Орлогын дахин хуваарилалтын данснаас шууд авч тавина.

* + - 1. **Ашиглалтын үзүүлэлт**

P.3 Эцсийн хэрэглээний зардал Эцсийн хэрэглээний зардлыг дотор нь хувийн болон хамтын хэрэглээний зардал гэж хоёр ангилна.

P.3.1 Хувийн хэрэглээний зардал: Өрхийн аж ахуй, өрхөд үйлчилдэг ашгийн бус байгууллагын зардал, засгийн газраас өрхийн хэрэглээнд гаргаж буй зардлыг оруулна. Өрхийн аж ахуйн эцсийн хэрэглээний зарлага нь үндсэндээ бараа, үйлчилгээний мөнгөн зарлагаас бүрддэг хэдий ч биет байдлаар бүртгэгдэх хэрэглээний барааны тодорхой хэсэг мөн эцсийн хэрэглээнд хамаарна. Төрийн байгууллагын дараах салбаруудын зарлагыг хувийн хэрэглээнд хамруулна. Үүнд:

* Боловсрол
* Эрүүл мэнд
* Нийгмийн халамж, нийгмийн хангамж
* Амралт,спорт, соёл урлагийн үйл ажиллагаа

*Мэдээллийн эх үүсвэр:* ДНБ-ий эцсийн ашиглалтын аргын тооцооны өрхийн эцсийн хэрэглээний зардлыг Өрхийн аж ахуйн секторт, төрийн бус байгууллагын эцсийн хэрэглээний зардлыг Өрхийн аж ахуйд үйлчилдэг ашгийн бус байгууллагын секторт, төрийн байгууллагын нийт зардлаас дээр дурьдсан салбаруудын зардлыг авч Төрийн байгууллагын секторт тусгана.

P.3.2 Хамтын хэрэглээний зардал: Төрийн байгууллагын дараах салбаруудын зарлагыг хамтын хэрэглээнд хамруулна. Үүнд:

* Нийтийн ерөнхий үйлчилгээ
* Батлан хамгаалах үйл ажиллагаа
* Нийгмийн хэв журам, аюулгүй байдлын үйл ажиллагаа
* Хөдөө аж ахуй, ойн аж ахуйн үйл ажиллагаа
* Орон сууц, нийтийн аж ахуйн үйл ажиллагаа
* Эрчим хүч, дулаан хангамжийн үйл ажиллагаа
* Тээвэр, холбооны үйл ажиллагаа
* Эрдэс баялаг, уул уурхай, үйлдвэр барилга
* Эдийн засгийн бусад үйл ажиллагаа

*Мэдээллийн эх үүсвэр:* ДНБ-ий эцсийн ашиглалтын аргын тооцооны төрийн байгууллагын нийт зардлаас дээр дурьдсан салбаруудын зардлыг авч Төрийн байгууллагын секторт тусгана.

* + - 1. **Баланслуулах үзүүлэлт**

Орлого ашиглалтын дансны баланслуулах үзүүлэлт нь *хадгаламж* байна. Хадгаламж нь секторуудын үндсэн болон эргэлтийн хөрөнгө, мөн үнэт зүйлсийн хуримтлалын эх үүсвэр болно. Нийт болон цэвэр хадгаламжийг даарх байдлаар тодорхойлно.

Хадгаламж, *нийт/ цэвэр* = Эзэмшлийн орлого, *нийт/цэвэр*

*-*  Эцсийн хэрэглээний зарлага

* 1. **Хөрөнгийн данс**

ҮТС–ийн Орлогын дансуудын дараа байгуулдаг нэг гол данс нь Хөрөнгийн данс юм. Энэ данс нь үндсэн болон эргэлтийн хөрөнгө, үйлдвэрлэгдээгүй санхүүгийн бус хөрөнгийн хуримтлал, санхүүгийн эх үүсвэрийг харуулдаг.

* + 1. **Пассив болон хөрөнгийн өөрчлөлт**

B.8.n Хадгаламж, *цэвэр*: Орлого ашиглалтын данснаас шууд авч тавина.

B.1.2 Гадаад урсгал гүйлгээний тэнцэл: Үйлдвэрлэлийн данснаас шууд авч тавина.

D.9 Хөрөнгийн шилжүүлгүүд, авсан/өгсөн: Хөрөнгийн дансны баруун талд буюу пассив болон хөрөнгийн өөрчлөлтийн талд гаднаас авсан болон гадагш шилжүүлсэн хөрөнгийн шилжүүлгүүдийг бичнэ. Хөрөнгийн шилжүүлгүүдэд секторуудын хооронд хийгдсэн хөрөнгийн холбогдолтой шилжүүлгүүд буюу хөрөнгийн татвар, татаас, хөрөнгө оруулалт, хөрөнгө оруулалтын шинжтэй бусад шилжүүлгүүдийг оруулна. Хөрөнгийн шилжүүлгийн урсгал шилжүүлгээс ялгарах шинж чанар нь үнийн дүнгийн хувьд томоохон хэмжээтэй байхаас гадна зөвхөн ганц удаа эсвэл жил бүр тогтмол бус буюу тодорхой хугацааны давтамжтай гардаг зардлуудыг хамруулна.

D.9.1 Хөрөнгийн татвар: Энэ нь секторуудын хөрөнгийн хэмжээнд ногдуулж авдаг татвар бөгөөд энэ төрлийн татварыг тогтмол бус авдаг байна. Энэ татвар дараах 2 төрөлтэй байна.

D.9.1.1 *Хөрөнгийн татвар*: Энэ төрлийн татвар нь маш ховор тохиолддог байна. Хөдөө аж ахуйн эдэлбэр газрыг шинээр эзэмших, орон сууц барих зориулалтаар ашиглах тохиолдолд тухайн газрын өртгийг ихэсгэж татвар ногдуулдаг байна.

D.9.1.2 *Хөрөнгийн шилжүүлгийн татвар:* Эдийн засгийн секторуудын хооронд шилжүүлж буй хөрөнгийн өртгөөс авах татвар юм. Энэ төрлийн татварт өвлөж авсан, бэлгэнд авч буй хөрөнгөд ногдуулсан татвар орно. Энд хөрөнгө худалдахад ногдуулсан татвар орохгүй бөгөөд энэ нь хөрөнгийн шилжүүлэг бус худалдаа арилжаа юм.

D.9.2 Хөрөнгийн татаас буюу хөрөнгө оруулалт**:** Төрийн байгууллагаас бусад нэгжүүдэд үндсэн хөрөнгө худалдан авах, их засвар хийхэд зориулж олгосон биет болон биет бус хөрөнгийн шилжүүлгүүд орно. Тухайн нэгж энэ шилжүүлгийг зөвхөн үндсэн хөрөнгө худалдан авах, их засвар хийхэд ашиглах ёстой. Хөрөнгийн татаасыг ихэвчлэн хөрөнгө оруулалтын холбогдолтой томоохон хөтөлбөрийн хүрээнд, жишээлбэл том хэмжээний барилгын төслийг хэрэгжүүлэхэд өгдөг байна. Хөрөнгийн татаасыг мөнгөн хэлбэрээр өгөхөөс гадна төрөөс машин, тоног төхөөрөмжөөр хангах, эсвэл барилга байгууламжаар хангах зэргээр биет хэлбэрээр өгнө.

D.9.2.1 Хөрөнгө оруулалтын шинжтэй бусад шилжүүлгүүд: Дээр дурьдсан хөрөнгийн татвар, хөрөнгийн татаасаас бусад хөрөнгийн холбогдолтой шилжүүлгүүд орно. Их хэмжээний хохирлын төлбөр, төрийн байгууллагаас төрийн болон хувийн байгууллагуудад үйл ажиллагаагаа хэвийн явуулахад сүүлийн 2 болон түүнээс олон жилүүдэд дутагдаж буй зардлыг бүрэн болон хэсэгчлэн нөхөхөд зориулж олгосон шилжүүлгүүд, төрийн төв байгууллагаас өөрийн харъяа төрийн доод шатны байгууллагуудад үндсэн хөрөнгийн хуримтлал бий болгоход сүүлийн 2 болон түүнээс олон жилүүдэд дутагдаж буй зардлыг бүрэн болон хэсэгчлэн нөхөхөд зориулж олгосон шилжүүлгүүд, гэрээслэлээр шилжүүлсэн өв, хувь хүн болон байгууллагаас ӨҮАББ-д үндсэн хөрөнгийн хуримтлал (сургуулийн барилга, оюутны нийтийн байр, номын сан, лаборатори барих г.м) бий болгоход нь зориулж шилжүүлсэн шилжүүлгүүд орно. Мөн хоёр талаас тохирон цайруулсан өрийн хэмжээг зээлдүүлэгчийн зүгээс зээлдэгчид өгсөн хөрөнгийн бусад шилжүүлэг гэж үзнэ.

Манай орны хувьд төсвийн хөрөнгөөр санхүүжсэн үндсэн хөрөнгө худалдан авалт, их засварын зардлуудыг хөрөнгийн татаас буюу хөрөнгө оруулалт гэсэн үзүүлэлтээр, мөн улсын төсвөөс өрхөд шилжүүлсэн ганц удаа л олгогддог тэтгэмжүүдийг хөрөнгө оруулалтын шинжтэй бусад шилжүүлэг гэсэн үзүүлэлтээр гаргана.

D.9.2.2 Хөрөнгийн татаас буюу хөрөнгө оруулалт: Төсвийн хөрөнгөөр хийгдсэн дараах төрлийн зардлуудын дүнг тусгана. Үүнд:

* Төсвийн хөрөнгөөр санхүүжих хөрөнгө оруулалтын зардал
* Төсвийн хөрөнгөөp санхүүжих тоног төхөөрөмжийн зардал
* Төсөвт газрын их засварын зардал
* Геологи хайгуулын зардал

*Мэдээллийн эх үүсвэр:* Улсын төсвийн зарлагын мэдээнээс дээр дурьдсан зардлуудыг авч, Төрийн байгууллагын секторын хөрөнгийн шилжүүлэг (өгсөн)-т, Санхүүгийн бус секторын хөрөнгийн шилжүүлэг (авсан)-т тус тус тусгана.

D.9.9 Бусад шилжүүлэг: Улсын төсвөөс олгосон дараах төрлийн тэтгэмжүүдийг хөрөнгийн шилжүүлгийн бусад шилжүүлэгт тусгана. Үүнд:

* + Ахмад дайчдад олгох нэг удаагийн тусламж
  + Залуу гэр бүл хөтөлбөрийн зардал
  + Шинээр төрсөн хүүхдэд олгох тэтгэмж
  + Нөхөн олговрын зардал
  + Оюутны тэтгэлгийн зардал
  + Гадаадад суралцагчдын зардал
  + Хэлмэгдэгсэд, тэдний ар гэрт олгох тэтгэмж
  + Нэг удаагийн тэтгэмж, урамшуулал

*Мэдээллийн эх үүсвэр:* Улсын төсвийн зарлагын мэдээнээс авч, дээр дурьдсан зардлуудыг авч, Төрийн байгууллагын секторын бусад шилжүүлэг (өгсөн)-т, Өрхийн аж ахуйн секторын бусад шилжүүлэг (авсан)-т тус тус тусгана.

* + 1. **Активын өөрчлөлт**

P.5.1 Үндсэн хөрөнгийн хуримтлал: Үйлдвэрлэлийн үйл ажиллагааны үр дүнд бий болсон, үйлдвэрлэлийн үйл ажиллагаанд нэг жилээс дээш хугацаанд үргэлжлэн ашиглагддаг хөрөнгө бөгөөд үндсэн хөрөнгө нь биет ба биет бус хөрөнгөөс бүрдэнэ.

Секторууд нь үндсэн хөрөнгийг бусдаас худалдан авах, бараа солилцоогоор авах, биет хөрөнгийн шилжүүлэг байдлаар авах, мөн өөрөө үйлдвэрлээд өөртөө хэрэглэх байдлаар эзэмшдэг бөгөөд харин ашиглаж байсан үндсэн хөрөнгөө бусдад худалдах, бараа солилцоогоор бусдад өгөх, үнэ төлбөргүй бусдад шилжүүлэх зэрэг хэлбэрээр үндсэн хөрөнгөө эзэмшлээсээ хасдаг байна.

AN.1.1 Биет үндсэн хөрөнгө: Биет үндсэн хөрөнгө нь дараах төрлийн хөрөнгөөс бүрдэнэ. Үүнд:

* Орон сууцны барилга
* Бусад барилга, байгууламж
* Хөрс (газар) сайжруулалт
* Машин, тоног төхөөрөмж
* Тээврийн хэрэсэл
* Мэдээлэл, харилцаа холбооны төхөөрөмж
* Бусад машин, тоног төхөөрөмж
* Цэрэг, зэвсгийн систем (танк гм)
* Биологийн өсөж үрждэг нөөц
* Үр төлөө өгдөг мал, амьтдын нөөц
* Үр жимсээ давтан өгдөг мод бут, тариалан болон ургамлын нөөц
* Үйлдвэрлэгдэхгүй хөрөнгийн өмчлөх эрхийг шилжүүлэхтэй холбогдон гарах зардал
* Оюуны өмчийн бүтээгдэхүүн
* шинжилгээ, судалгаа болон хөгжил
* өрөмдлөг, геологи, хайгуулын ажил болон үнэлгээ
* компьютерийн програм хангамж, мэдээллийн сан
* компьютерийн програм хангамж
* мэдээллийн сан
* Үзвэр, урлаг, уран сайхны эх бүтээл
* Оюуны өмчийн бусад бүтээгдэхүүн

Хөрөнгийн дансанд нийт дүнгээр нь тусгана.

Үндсэн хөрөнгийг бусдаас худалдан авах, бараа солилцоогоор, биет хөрөнгийн шилжүүлэг байдлаар, мөн өөрөө үйлдвэрлээд өөртөө хэрэглэх байдлаар олж эзэмшиж, харин ашиглаж байсан үндсэн хөрөнгөө худалдах, бараа солилцоогоор бусдад өгөх, бусдад үнэ төлбөргүй шилжүүлэх зэрэг хэлбэрээр эзэмшлээсээ хасна.

AN.1.1 Үндсэн хөрөнгө. Үйлдвэрлэлийн үйл ажиллагаанд нэгээс дээш жил давтан эсвэл үргэлжлэн ашиглагддаг барилга, байгууламж, тоног төхөөрөмж, тээврийн хэрэгсэл, газрын сайжруулалт, үржлийн мал, олон наст ургамал, оюуны өмчийн хөрөнгөөс бүрдэнэ.

AN.1.1.1 Орон сууцны барилга**:** аль ч улиралд хүн амьдрахад зориулагдсан болон зориулалтын бус барилга, автомашины гарааж зэргийг хамруулна. Тухайлбал, бүх төрлийн байшин, гэр, нийтийн зориулалттай байр, дотуур байр, хүн амьдардаг завь, усан онгоц болон нийтийн зориулалттай орон сууцыг мөн хамруулна.

AN.1.1.2 Бусад барилга, байгууламж: нь орон сууцны бус зориулалттай үйлдвэр, үйлчилгээний барилга, байгууламж, далан, зам, гүүр, шугам, сүлжээ болон газрын сайжруулалтаас бүрдэнэ.

* + - Орон сууцны бус барилгад:үйлдвэрлэл, худалдаа, үйлчилгээ, үзвэр, зочид буудал, зоогийн газар, агуулах, боловсрол, эрүүл мэндийн байгууллагын барилга зэрэг барилга орно.
    - Бусад байгууламжид: гудамж, онгоцны нисэх зурвас, төмөр зам, гүүр, авто зам, хурдны зам, туннель, газар доорх зам, усан зам, усан зогсоол, хол зайд дамжуулах хоолой, холбооны болон дулаан, цахилгаан дамжуулах шугам, кабель болон бусад шугам, уул уурхайн үйлдвэрийн байгууламж, спорт, амралтын байгууламж, цахилгаан станц, далан, худаг, усан сан орно. Загасны аж ахуйд шаардлагатай дэд бүтцийг мөн хамруулна.
    - Хөрс сайжруулалт: нь газрын чанар, хэмжээ, бүтээмж, үр өгөөжийг сайжруулах болон хөрс муудахаас сэргийлэхэд чиглэсэн газрын цэвэрлэгээ, дүрслэл, худаг гаргах, цооног гаргах зэргийг хамруулна. *Газрын эзэмших эрх шилжихтэй холбогдон гарах зардлыг газар сайжруулалтад бүртгэнэ****.*** Харин газрын төлбөр нь үйл ажиллагааны зардал болно.

AN.1.1.3 Машин, тоног төхөөрөмж**:** нь тээврийн хэрэгсэл, мэдээлэл, харилцаа холбооны тоног төхөөрөмж, уул уурхай, үйлдвэрлэл, барилга, цахилгаан, нийтийн зориулалттай машин, тоног төхөөрөмжөөс бүрдэнэ.

* + Тээврийн хэрэгсэл: нь хүн, амьтан, бүтээгдэхүүн, эд зүйлсийг зөөх хэрэгсэл юм. Үүнд:
    - суудлын автомашин, ачааны автомашин, тусгай зориулалтын машин
    - төмөр замын зүтгүүр, ачааны болон суудлын вагон
    - нисэх онгоц, нисдэг тэрэг, сансрын хөлөг, хийн бөмбөлөг, дирижабль
    - усан онгоц, аяны болон спортын завь
    - мотоцикл, унадаг дугуй, ердийн хөсөг орно.
  + Мэдээлэл, харилцаа, холбооны тоног төхөөрөмжид: цахим удирдлагыг ашигладаг механизм болон тэдгээрийн цахим эд, анги, компьютер, дагалдах хэрэгсэл, алсын холбооны төхөөрөмж хамаарна.

* + Бусад машин, тоног төхөөрөмжид: тээврийн хэрэгсэл, компьютер, холбооны тоног төхөөрөмжид хамаарахгүй машин, тоног төхөөрөмж орно. Тухайлбал, ерөнхий зориулалтын машин; тусгай зориулалтын машин; цахилгаан машин, аппарат; эмнэлгийн тоног төхөөрөмж, аппарат хэрэгсэл, нарийн хэмжилт, хараазүйн багаж; уурын халаалтын генератор; хөгжмийн зэмсэг, спортын хэрэгсэл зэрэг орно.

AN.1.1.4 Цэргийн зэр зэвсэгт байлдааны хөлөг онгоц, шумбагч онгоц, цэргийн онгоц, танк, сум зөөгч зэрэг бусад тээврийн хэрэгсэл, тоног төхөөрөмжийг хамруулна. Нэг удаа хэрэглэдэг сум, тэсрэх бөмбөг эзргийг эргэлтийн хөрөнгөөр бүртгэнэ. Харин довтлогч талын эсрэг саатуулах, хамгаалах үйлчилгээг үргэлжлүүлэн үзүүлэх чадвартай, тодорхой төрлийн сум болон бусад хөрөнгийг үндсэн хөрөнгийн ангилалд хамруулна.

AN.1.1.5 Биологийн өсөж үрждэг хөрөнгөд: байгууллагын шууд хяналт, хариуцлага, удирдлагын дор үр төл болон үр жимсээ байнга давтан өгдөг мал амьтан, мод, ургамлыг хамруулна. Тухайлбал, сүүний чиглэлээр өсгөж буй мал, амьтан болон арилжааны зорилгоор үржүүлж буй шувуу, загас, мөн мод бэлтгэлийн зориулалтаар тарьж ургуулсан мод, ургамал багтана. ***Тухайн жилийн бойжуулсан төлийг дуусаагүй үйлдвэрлэлээр бүртгэнэ.***

AN.1.1.6 Үйлдвэрлэгдэхгүй хөрөнгө эзэмших эрх шилжихтэй холбогдсон зардал:нь газар дээр түгээмэл тохиолддог. Үйлдвэрлэгдэхгүй хөрөнгөд газар, байгалийн нөөц, баялаг, ус, эрчим хүчний нөөц орно. Эзэмших эрх шилжихтэй холбогдсон зардалд дараах зардал багтана.

* + Хөрөнгийг худалдан авч байгаа болон худалдаж байгаа хоёр талын мэргэжлийн үйлчилгээний бүх төлбөр, шимтгэл, тухайлбал, хуульч, архитектор, байцаагч, инженер болон хөрөнгийн үнэлгээчид төлөх үйлчилгээний шимтгэл гэх мэт;
  + Худалдан авагчаас тусад нь нэхэмжилсэн худалдаа, тээврийн зардал;
  + Хөрөнгийн эзэмших эрх шилжүүлэхтэй холбогдон худалдан авагчаас төлөх бүх татвар;
  + Хөрөнгийг худалдахтай холбогдуулан төлөх аливаа татвар;
  + Худалдан авч байгаа болон худалдаж байгаа хөрөнгийн үнийн дүнд ороогүй угсрах, суурилуулах аливаа зардал;
  + Хөрөнгийн бүрэн бүтэн байдлыг хангах, тухайн хөрөнгийн байсан байгаль орчныг сэргээхэд шаардагдах аливаа зардал орно.

AN.1.1.7 Оюуны өмчийн бүтээгдэхүүн гэж биет шинж чанаргүй, хүний оюуны хүчин чармайлтаар бий болдог, нэг буюу түүнээс дээш жил ашиглагддаг, өөрийн эзэмшигчиддээ давуу болон онцгой эрх, өрсөлдөөний давуу талыг олгосон хөрөнгийг ойлгоно. Оюуны өмчийн бүтээгдэхүүнийг дараах байдлаар ангилна. Yүнд:

* Шинжилгээ судалгааны ажилд: хүний мэдлэг оюуныг дээшлүүлэхийн тулд системтэйгээр гүйцэтгэсэн бүтээлч ажлын зардлаас бүрдэх ба үүнд хүний оюун мэдлэг, соёл-боловсрол, нийгэмшил, шинэ зүйлийг нээх мэдлэгийн хэрэглээ зэрэг багтах бөгөөд харин хүмүүн капиталыг хамруулахгүй. *Шинжилгээ, судалгаа болон хөгжлийн ажлын зах зээлийн үнийг шууд тогтоох боломжгүй бол зардлын нийлбэрээр нь үнэлнэ.*
* Өрөмдлөг, геологи хайгуулын ажил болон үнэлгээнд: газрын тос, байгалийн хийн болон бусад баялгийн хайгуулын зардал болон нээсэн орд дээр хийх үнэлгээний зардлаас бүрдэнэ. Өөрөөр хэлбэл, хайгуулын лицензийн өмнөх болох лицензийн зөвшөөрөл авах зардал, үнэлгээ хийлгэх зардал, өрөмдлөг хийх, цооног гаргах зардал, агаарын болон бусад судалгааны зардал, тээврийн зардал гэх мэт туршилтыг гүйцэтгэх зардал багтана. *Харин хайгуулын лицензийн төлбөр нь лицензийн дүнд тусгагдана.*
* Компьютерийн программ хангамж, мэдээллийн санд: худалдан авсан болон өөрсдийн хэрэглээнд зориулан боловсруулсан программ хангамж, системийн болон хэрэглээний программ хангамж, томоохон мэдээллийн баазыг хамруулна. *Хэрэв худалдан авсан бол**программ хангамж, мэдээллийн баазыг худалдан авсан үнээр, өөрсдөө боловсруулсан бол үндсэн үнээр, хэрэв энэ үнээр үнэлэх боломжгүй тохиолдолд үйлдвэрлэлийн зардлаар үнэлнэ.* Программ хангамж, мэдээллийн баазыг тусад нь салгаж бүртгэнэ.
* Үзвэр, урлаг, уран сайхны эх бүтээл нь кино, дуу бичлэг, гар бичмэл, бичлэг, загвар, урлагийн тоглолт, радио, телевизийн хөтөлбөр, хөгжмийн тоглолт, спортын үйл ажиллагаа, утга зохиол, урлагийн бүтээлийг бичсэн хуурцаг зэрэг орно. Энд өөрийн бүтээсэн эх бүтээл мөн орно.
* Оюуны өмчийн бусад хөрөнгөд:дээрх ангилалд ороогүй хөрөнгийг хамруулна. Тухайлбал, барааны тэмдэг, гүүдвил зэрэг орно.

*Мэдээллийн эх үүсвэр:* ДНБ-ий эцсийн ашиглалтын аргын тооцоонд тусгасан хөрөнгийн хуримтлалыг эдийн засгийн секторуудаар хуваарилж тусгана.

AN.1.2 Материаллаг эргэлтийн хөрөнгийн өөрчлөлт: Тайлант ба тайлант оноос өмнө үйлдвэрлэгдэж борлуулахад бэлэн болсон, үйлдвэрлэлийн өөр бусад үйл ажиллагаанд хэрэглэхээр төлөвлөж байгаа бүтээгдэхүүнүүд нь материаллаг эргэлтийн хөрөнгө болно. Материаллаг эргэлтийн хөрөнгө нь дараах зүйлээс бүрдэнэ.

* Материал, хангамжийн зүйлс
* Дуусаагүй үйлдвэрлэл
* биологийн өсөж үрждэг хөрөнгөтэй холбоотой дуусаагүй үйлдвэрлэл
* бусад төсрлийн дуусаагүй үйлдвэрлэл
* Бэлэн бүтээгдэхүүн
* Цэргийн зориулалттай материаллаг эргэлтийн хөрөнгө
* Дахин худалдахад зориулсан бүтээгдэхүүн

Хөрөнгийн дансанд нийт дүнгээр нь тусгана.

AN.1.2 Материаллаг эргэлтийн хөрөнгө. Тайлант эсвэл тайлант хугацаанаас өмнө үйлдвэрлэсэн, борлуулахад бэлэн байгаа, эсвэл үйлдвэрлэлийн болон өөр бусад үйл ажиллагаанд хэрэглэхээр төлөвлөж байгаа бүтээгдэхүүнээс бүрдэх үйлдвэрлэсэн хөрөнгө юм. Үүнд түүхий эд материал, дуусаагүй үйлдвэрлэл, бэлэн бүтээгдэхүүн болон дахин борлуулахаар худалдаж авсан бүтээгдэхүүн хамаарна.

AN.1.2.1 Материал, хангамжийн зүйлс:дахин борлуулах зорилгоор биш, харин үйлдвэрлэлийн үйл ажиллагаандаа завсрын орцоор хэрэглэхээр төлөвлөж буй бүтээгдэхүүн орно. Үйлдвэрлэлд ашиглагддаг алт, үнэт металлыг энд хамруулна.

AN.1.2.2 Дуусаагүй үйлдвэрлэл нь аж ахуйн нэгж байгууллагаас эдийн засгийн бусад нэгжүүдэд нийлүүлэхэд үйлдвэрлэл нь хараахан дуусаагүй байгаа үйлдвэрлэлээс бүрдэнэ. Энд өөрийн хэрэглээний үйлдвэрлэл, эсвэл худалдах/худалдан авах гэрээний дагуу өмчлөх эрх нь эцсийн эзэмшигчдээ шилжсэн дуусаагүй үйлдвэрлэлийг оруулахгүй. Дуусаагүй үйлдвэрлэл нь өсөж үрждэг хөрөнгө болон бусад дуусаагүй үйлдвэрлэлээс бүрдэнэ. Өөрөө үйлдвэрлээд өөртөө хэрэглэх зорилгоор барьж байгаа дуусаагүй барилга, байгууламжийн дуусаагүй үйлдвэрлэл нь энд орохгүй, үндсэн хөрөнгөд орно.

* + Биологийн өсөж үрждэг хөрөнгөтэй холбогдох дуусаагүй үйлдвэрлэлнь эдийн засгийн бусад нэгжүүдэд нийлүүлэхэд хараахан бүрэн боловсорч, өсч гүйцээгүй байгаа үйлдвэрлэлээс бүрдэнэ. Энд тухайн жилд бойжуулсан төлийг оруулна. Тухайлбал, махны чиглэлээр өсгөж буй мал, амьтан болон арилжааны зорилгоор үржүүлж буй шувуу, загас, мөн мод бэлтгэлийн зориулалтаар тарьж ургуулсан мод, ургамал багтана.
  + Бусад төрлийн хөрөнгийн дуусаагүй үйлдвэрлэлд: **(**өсч үрждэг биологийн хөрөнгийн дуусаагүй үйлдвэрлэлээс бусад дуусаагүй үйлдвэрлэлийг хамруулна.

AN.1.2.3 Бэлэн бүтээгдэхүүнд:хэдийгээр уг бүтээгдэхүүнийг цаашид үйлдвэрлэлийн өөр боловсруулалтад завсрын хэрэглээгээр ашиглах байсан ч түүний үйлдвэрлэлийн бүх шатны үйл явц бүрэн дууссан бүтээгдэхүүнийг оруулна.

* Дахин худалдахад зориулсан бараа: аж ахуйн нэгж байгууллага буюу бөөний болон жижиглэн худалдаачдын үйлчлүүлэгчдэд борлуулах (хэрэглэгчийн сонирхлыг татахуйц байдлаар чимэглэснээс өөрөөр өөрчлөөгүй) зорилгоор худалдан авсан бараа юм.

Аж ахуйн нэгжийн дахин борлуулахаар худалдаж авсан хөрөнгө, машин, тоног төхөөрөмж, тавилга эд хогшил нь тухайн байгууллагын үндсэн хөрөнгө бус бараа материал учир энд тусгагдана.

*Мэдээллийн эх үүсвэр:* ДНБ-ий эцсийн ашиглалтын аргын тооцоонд тусгасан эргэлтийн хөрөнгийн өөрчлөлтийн хэмжээг секторуудаар хуваарилж тусгана.

P.5.1.c Үндсэн хөрөнгийн хэрэглээ:

*Мэдээллийн эх үүсвэр:* Үйлдвэрлэлийн дансанд тусгасан үндсэн хөрөнгийн элэгдлийг хасах тэмдэгтэйгээр тусгана.

AN.1.3 Үнэт зүйлсийн хуримтлал: Үнэт зүйлсэд үйлдвэрлэл, хэрэглээнд ашиглагддаггүй, цаг хугацааны явцад хэрэглээний чанар эсвэл бодит үнэ цэнээ алддаггүй, үнэ нь улам нэмэгддэг зүйлс орно.

*Мэдээллийн эх үүсвэр:* ДНБ-ий эцсийн ашиглалтын аргын тооцоонд тусгасан үнэт зүйлсийн хуримтлалын хэмжээг шууд авч Санхүүгийн секторт тусгана.

Үйлдвэрлэгдээгүй хөрөнгө нь дараах гурван бүрэлдэхүүнтэй. Үүнд: байгалийн нөөц баялаг; гэрээ, лизинг болон лиценз; худалдан авсан гүүдвил болон худалдааны зар сурталчилгааны хөрөнгө багтана. Үүнд:

Үйлдвэрлэгдээгүй хөрөнгийн хуримтлал

Байгалийн нөөц баялгийн хуримтлал

Байгалийн нөөц, баялаг

Газар

Ашигт малтмал, энергийн нөөц

Боловсруулаагүй байгалийн нөөц

Усны нөөц

Байгалийн бусад нөөц, баялаг

*Радио спектр*

*Бусад*

Гэрээ, лизинг, лицензийн хуримтлал.

Гэрээ, лизинг, лиценз

Зах зээлийн үйл ажиллагааны лизинг

Байгалийн нөөцийг ашиглах зөвшөөрөл

Тусгай үйл ажиллагаа явуулах зөвшөөрөл

Онцгой нөхцлөөр бараа, үйлчилгээ явуулах эрх

Гүүдвилл, зар сурталчилгааны хөрөнгийн худалдан авалтаас хасагдах борлуулалт

*Хөрөнгийн шилжүүлэг, хүлээн авсан*

*Хөрөнгийн шилжүүлэг, шилжүүлсэн*

* AN.2.1 Байгалийн нөөц баялаг нь эдийн засгийн үнэ цэнэ бүхий газар, усны эх үүсвэр, ой мод болон эрдэс бүтээгдэхүүн зэрэг байгалийн нөөц баялгаас бүрдэнэ.
* *Газар нь хөрс,* түүнтэй нэгдсэн гадаргууны усыг хамруулсан талбайнаас бүрдэх ба эзэмших эрхийн дагуу эзэмшигч нь газрыг эзэмшиж ашигласнаар эдийн засгийн үр өгөөж гарна. Үйлдвэрлэгдээгүй санхүүгийн бус хөрөнгийн хувьд газрын өөрийн өртгийг тусгана.
* *Ашигт малтмал, энергийн нөөц нь* газрын гадаргуу, түүний доор байдаг, түүнчлэн далайн гүнд байдаг нүүрс, газрын тос, газ болон бусад түлш, төмрийн хүдэр, төмрийн биш эрдэс зэргээс бүрдэнэ. Хөрөнгийн дансанд эдийн засгийн нэг нэгжээс нөгөө нэгжийн хооронд эдгээр нөөцийн эзэмших эрхийг худалдсан, худалдан авсан гүйлгээг тусгана.
* *Боловсруулаагүй биологийн нөөц нь* нэг болон олон удаа үр төл, үр жимсээ өгдөг амьтан, шувууд, загас болон ургамлаас бүрдэх ба тэдгээрийн байгалаасаа ургалт, өсөлт төрөлт нь эдийн засгийн нэгжүүдийн шууд удирдлага, хариуцлага болон менежментийн дагуу явагдахгүй. Зөвхөн эдийн засгийн зорилгоор одоо ашиглаж байгаа болон удахгүй ашиглагдах гэж буй нөөцийг л үйлдвэрлэгдээгүй санхүүгийн бус хөрөнгөд бүртгэнэ.
* *Усны нөөц нь* гадаргуун болон гүний усны нөөцөөс бүрдэнэ. Хэрвээ гадаргууны усны үнийн дүнг газраас нь салгах боломжгүй бол нийт үнийн дүнд ихэнх хувийг эзэлж буй хэмжээгээр илэрхийлнэ.
* *Байгалийн бусад нөөцөд* одоогоор радио спектр хамрагдаж байна. Зах зээлийн хэрэгслийн аргаар байгаль орчны бодлогыг тодорхойлох явдал өсөн нэмэгдэж байгаа өнөө үед байгалийн бусад нөөцийг эдийн засгийн хөрөнгөөр тооцох боломжтой. Энэ тохиолдолд уг категорид тэдгээр өсөн нэмэгдэж байгаа байгалийн нөөцийг хамруулна.

AN.2.2 Гэрээ, лизинг болон лицензийг зөвхөн доорх хоёр нөхцлийг хангасан тохиолдолд хөрөнгөөр бүртгэнэ.

* Гэрээ, лизинг болон лицензийн нөхцөлд гэрээ, лизинг лиценз байхгүй тохиолдолд хөрөнгийн ашиглалтын эсвэл үйлчилгээний хэлэлцээрийн үнийг тусгасан бол;
* Гэрээний нэг тал нь энэхүү үнийн зөрүүг хуулийн дагуу болон бодитоор хүлээн зөвшөөрсон бол.

ҮТС-д хөрөнгө гэж тооцогддог гэрээ, лизинг болон лицензийн 4 төрөл байдаг. Үүнд: зах зээлийн үйл ажиллагааны лизинг, байгалийн нөөцийг ашиглах зөвшөөрөл, тусгай үйл ажиллагаа явуулах зөвшөөрөл болон онцгой нөхцлийн үндсэн дээр бараа, үйлчилгээ явуулах эрх хамрагдана.

* Зах зээлийн үйл ажиллагааны лизинг нь гуравдагч талын үндсэн хөрөнгөтэй холбоотой өмчийн эрх юм. Жишээ нь, барилга түрээслэгч нь тогтмол түрээс төлдөг ба харин лизинг байхгүй тохиолдолд барилгыг түрээслэгч нь өөр хэн нэгэн этгээдэд тухайн барилгыг хуулийн болон практикийн дагуу түрээслүүлж болох ба энэ тохиолдолд уг түрээслэгчийг зах зээлийн үйл ажиллагааны лизингийн хөрөнгөтэй байна гэж тооцно.
* Байгалийн нөөцийг ашиглах зөвшөөрөл нь гуравдагч талын байгалийн нөөцтэй холбоотой өмчийн эрх юм. Жишээ нь, загас агнуурын зөвшөөрөлтэй хэн нэг хүн түүнийгээ хуулийн болон практикийн дагуу өөр хүнд зарах явдал.
* Тусгай үйл ажиллагаа эрхлэх зөвшөөрөл нь тооны хязгаартай байдаг тул аж ахуй эрхлэгчдэд монополь ашиг олох боломжийг олгодог. Иймэрхүү зөвшөөрлийг голдуу засгийн газар олгодог боловч зарим тохиолдолд эдийн засгийн өөр нэгжүүд олгож болно. Жишээ нь, том зочид буудал зөвхөн нэг такси компанид зочдыг угтаж авах, үдэх зөвшөөрөл олгоно. Энэ төрлийн зөвшөөрөл нь тухайн такси компанид монополь ашиг авч ирнэ. Иймд энэ төрлийн зөвшөөрлийг хөрөнгө гэж үзэх явдал байдаг.
* Онцгой нөхцлөөр бараа, үйлчилгээ явуулах эрх нь бараа, үйлчилгээг ирээдүйд тогтмол үнээр худалдан авахаар нэг талын хийсэн гэрээ нь хоёр дахь талын үүрэг хариуцлагыг гуравдагч тал руу шилжүүлэх боломжтой тохиолдолтой холбоотой юм. Жишээ нь хөлбөмбөгчдийн гэрээ, түүнчлэн тодорхой зохиогчийн нэрээр шинэ номыг хэвлэх хэвлэн нийтлэгчийн эрх, эсвэл тодорхой нэг хөгжмийн зохиолчийн бичлэг гэх мэт.

AN2.3 Худалдан авсан гүүдвил болон худалдааны зар сурталчилгааны хөрөнгө нь эдийн засгийн нэгжийн бүрэн эсвэл хагас цэвэр хөрөнгийг илэрхийлнэ. Үүнийг зөвхөн тухайн нэгж өөр нэгжид бүрэн худалдагдсан эсвэл худалдааны зар сурталчилгааны хөрөнгө нь борлуулагдсан тохиолдолд бүртгэнэ.

Зар сурталчилгааны хөрөнгө нь брэндийн нэр, нэрийн тэмдэг, худалдааны тэмдэг, лого болон домайн нэрсээс бүрдэнэ.

* + 1. **Баланслуулах үзүүлэлт**

Хөрөнгийн дансны баланслуулах үзүүлэлт нь цэвэр зээлжүүлэлт (+)/цэвэр өглөг (-) болон хадгаламж, хөрөнгийн шилжүүлэгт гарсан хөрөнгийн өөрчлөлт байна.

*Хөрөнгийн данс, эдийн засгийн гадаад секторын хөрөнгийн дансны уялдаа:* Хөрөнгийн данс нь эдийн засгийн гадаад секторын хөрөнгийн данстай салшгүй холбоотой. Төлбөрийн тэнцлээс дараах үзүүлэлтийг авч гадаад сектор гэсэн баганад тусгана.

* Гадаадын шууд хөрөнгө оруулалт

Манай улсад гадаадаас орж ирсэн дүнг хөрөнгийн шилжүүлгийн өгсөн гэдэг үзүүлэлтэнд (-) тэмдэгтэйгээр, харин гадаадад шилжүүлсэн байвал хөрөнгийн шилжүүлгийн “авсан” гэдэг үзүүлэлтэнд тусгана. Монгол банкнаас зарладаг ам.долларын төгрөгтэй харьцах жилийн дундаж ханшийг ашиглан төгрөгт шилжүүлнэ.

*Мэдээллийн эх үүсвэр*: Монгол банкны төлбөрийн тэнцлийн жилийн эцсийн гүйцэтгэлийн хөрөнгө, санхүүгийн данснаас авна.

B.9 Цэвэр зээлжүүлэлт (+)/цэвэр өглөг (-) болон хадгаламж, хөрөнгийн шилжүүлэгт гарсан хөрөнгийн өөрчлөлтийг дараах байдлаар тодорхойлно.

Цэвэр зээлжүүлэлт (+)/Цэвэр өглөг (-) = Хадгаламж, *цэвэр*

+ Хөрөнгийн шилжүүлэг, авсан

- Хөрөнгийн шилжүүлэг, өгсөн

- Үндсэн хөрөнгийн хэрэглээ

- Үндсэн хөрөнгийн хуримтлал - Эргэлтийн хөрөнгийн өөрчлөлт

- Үнэт зүйлсийн хуримтлал

Хадгаламж, хөрөнгийн шилжүүлэгт гарсан хөрөнгийн өөрчлөлт = Хадгаламж, *цэвэр*

+ Хөрөнгийн шилжүүлэг, авсан

- Хөрөнгийн шилжүүлэг, өгсөн

## Санхүүгийн данс

Санхүүгийн данс нь дотоод эдийн засаг дахь сектор хоорондын болон дотоодын эдийн засгийн секторуудаас гадаад эдийн засагтай хийсэн санхүүгийн хөрөнгө, өр төлбөрийн өөрчлөлт, шилжилт, хөдөлгөөнийг бүртгэдэг.

Дансны зүүн гар талд санхүүгийн хөрөнгийн орлогоос ашиглалтыг хасч бүртгэдэг бол баруун гар талд санхүүгийн өр төлбөрийг төлөгдсөн байдлаар нь харуулдаг.

Эдгээр өөрчлөлтийн нийт нийлбэр нь хөрөнгийн дансны баланслуулах үзүүлэлттэй тэнцүү байна.

Үндэсний тооцооны голлох данс болох санхүүгийн дансны загварыг бүдүүвч 1-д харуулав.

Бүдүүвч 1. Санхүүгийн дансны хураангуй загвар

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Активын өөрчлөлт | | | | | | Гүйлгээ ба баланслуулах үзүүлэлт | | Пассивын өөрчлөлт ба капиталын цэвэр өртөг | | | | | |
| S.1 | S.15 | S.14 | S.13 | S.12 | S.11 | S.11 | S.12 | S.13 | S.14 | S.15 | S.1 |
|  |  |  |  |  |  | Цэвэр зээлжүүлэлт(+) /цэвэр өглөг(-) | | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | F. Санхүүгийн хөрөнгө/ өр төлбөрийн цэвэр өртөг | | ♦ | ♦ | ♦ | ♦ | ♦ | ♦ |
| ♦ |  |  |  | ♦ |  | F1. | Мөнгөжсөн алт, зээлжих тусгай эрх |  |  |  |  |  |  |
| ♦ | ♦ | ♦ | ♦ | ♦ | ♦ | F2. | Бэлэн мөнгө ба депозит |  | ♦ | ♦ |  |  | ♦ |
| ♦ |  | ♦ | ♦ | ♦ | ♦ | F3. | Өрийн бичиг | ♦ | ♦ | ♦ |  |  | ♦ |
| ♦ |  |  |  | ♦ | ♦ | F4. | Зээл ба авлага | ♦ |  | ♦ | ♦ | ♦ | ♦ |
| ♦ |  | ♦ | ♦ |  | ♦ | F5. | Хөрөнгийн хувьцаа | ♦ |  | ♦ | ♦ |  | ♦ |
|  |  |  |  |  |  | F6. | Даатгал, тэтгэвэр болон стандарт баталгааны систем |  |  |  | ♦ |  | ♦ |
|  |  |  |  |  |  | F7. | Зээлдэгч, зээлдүүлэгчийн бусад үүрэг | ♦ |  |  |  |  | ♦ |
| ♦ | ♦ | ♦ | ♦ | ♦ | ♦ | Тэнцэл | | ♦ | ♦ | ♦ | ♦ | ♦ | ♦ |

### 

### 3.4.1 Санхүүгийн дансны гүйлгээ ба баланслуулах үзүүлэлт

Санхүүгийн дасны гүйлгээ ба баланслуулах үзүүлэлтийг дараах байдлаар дэлгэрэнгүй авч үзэж болно. Үүнд:

Цэвэр зээлжүүлэлт(+) /цэвэр өглөг(-)

F. Санхүүгийн хөрөнгө/ өр төлбөрийн цэвэр өртөг

F1. Мөнгөжсөн алт, зээлжих тусгай эрх

F1.1 Мөнгөжсөн алт

F1.2 Зээлжих тусгай эрх (SDRs)

F2. Бэлэн мөнгө ба депозит

F2.1 Бэлэн мөнгө

F2.2 Хөрвөх депозит

Банк хоорондын позиц

F2.3 Бусад хөрвөх депозит

F3. Өрийн бичиг

F3.1 Богино хугацааны

F3.2 Урт хугацааны

F4. Зээл ба авлага

F4.1 Богино хугацааны

F4.2 Урт хугацааны

F.5 Өөрийн хөрөнгө болон хөрөнгө оруулалтын сангийн хувьцаа

F.5.1 Өөрийн хөрөнгө

* Бирж дээр бүртгэлтэй
* Бирж дээр бүртгэлгүй
* Бусад хувьцаа

F.5.2 Хөрөнгө оруулалтын сангийн хувьцаа/багц

* Мөнгөний захын сангийн хувьцаа/багц
* Мөнгөний бус зах зээлийн хувьцаа

F.6 Даатгал, тэтгэвэр болон стандарт баталгааны cистем

F.6.1 Ердийн даатгал

F.6.2 Амь насны даатгал

F.6.3 Тэтгэврийн нэрийн данс

F.6.4 Тэтгэврийн сангаас авах нэхэмжлэл

F.6.5 Тэтгэврийн сангийн бус нэхэмжлэл

F.6.6 Стандартчилсан баталгааны сан

F.7 Санхүүгийн үүсмэл хэрэгсэл, ажиллагчиддаа хувьцаа олгох хөтөлбөр

F.7.1 Санхүүгийн үүсмэл хэрэгсэл

* Опцион
* Форвард

F.7.2 Ажилчиддаа хувьцаа олгох хөтөлбөр

F.8 Дансны бусад өглөг/авлага

F.8.1 Худалдааны зээл, урьдчилгаа

F.8.2 Дансны бусад өглөг/авлага худалдааны зээл ороогүй

F.1 Мөнгөжсөн алт ба зээлжих тусгай эрх

Олон улсын валютын сангийн гаргасан мөнгөжсөн алт ба зээлжих тусгай эрх нь мөнгөний бодлогыг хариуцах төв байгууллага буюу төв банкны мэдэлд байдаг.

F.1.1 Мөнгөжсөн алт

Мөнгөжсөн алт нь алтан гулдмай (алтны дансанд бүртгэлтэй байгаа), мөн валютын арилжаанд оролцогч харьяат бусын алтны дансанд бүртгэгдээгүй арилжаанд орохоор бэлтгэгдсэн алтнаас бүрдэнэ. Бүх төрлийн мөнгөжсөн алт нь нөөц хөрөнгөд багтсан байх ба олон улсын байгууллагад хадгалагддаг. Зөвхөн санхүүгийн хөрөнгө хэлбэрээр байгаа, гадаад нөөцийн бүрэлдэхүүнд орсон алтыг мөнгөжсөн алтанд хамааруулж ангилна. Түүнчлэн зарим тусгай аж ахуйн нэгжийн үйл ажиллагааг эс тооцвол алтан гулдмай нь төв банкны эсвэл Засгийн газрын санхүүгийн хөрөнгө юм.

Эрх бүхий байгууллагуудын хоорондын алт худалдах, худалдан авах үйл явцыг мөнгөжсөн алтны шилжүүлэг гэж ойлгоно. Мөнгөжсөн алтны худалдан авалтыг дотоодын эрх бүхий байгууллагын санхүүгийн дансанд хөрөнгийн өсөлтөөр (бууралт), харин бусад нэгжийн хувьд гадаад эдийн засгийн хөрөнгийн бууралтаар (өсөлт) бүртгэнэ.

Зоос, гулууз, эсвэл хавтгай хэлбэрийн 995-аас доошгүй сорьцтойгоор төв банкуудын хооронд зохион байгуулалттай зах зээл дээр эсвэл хоёр талт гэрээгээр алтан гулдмай голчлон худалдана. Иймд үнэлгээний ямар нэгэн асуудал гардаггүй. Нөөц хөрөнгөнд бүртгэгдсэн алтан гулдмай нь харгалзах өр төлбөргүй цорын ганц санхүүгийн хөрөнгө юм.

F.1.2 Зээлжих тусгай эрх (SDR)

Зээлжих тусгай эрх (ЗТЭ) гэдэг нь Олон улсын балютын сангаас бий болгодог, сангийн гишүүдийн дунд байгаа нөөц хөрөнгөд нэмэлт болгож тараадаг олон улсын нөөц хөрөнгө юм. Зээлжих тусгай эрх нь нэг талаас тус эрхийг эзэмшиж байгаа улс орны актив, нөгөө талаас ОУВС-ийн нэхэмжлэл байдлаар дансанд тусгагдана.

Зээлжих тусгай эрх үүсгэх болон түүний хугацаа дуусах   
(хүчингүй болох) үйл явц нь холбогдох шилжүүлгээр илэрдэг. Эдгээр шилжүүлэг тухайн зээлжих тусгай эрх авсан улс орны төв банкны төлбөрийн тэнцлийн санхүүгийн дансанд бүртгэгддэг.

Зээлжих тусгай эрх нь зөвхөн албан ёсны эзэмшигч болох төв банк, зарим олон улсын байгууллагын эзэмшилд байх бөгөөд оролцогчдын болон бусад албан ёсны эзэмшигчдийн хооронд шилжих бүрэн боломжтой юм. Зээлжих тусгай эрх нь эзэмшигчдээ ОУВС-гийн гишүүн бусад орноос нөөц хөрөнгө авах боломжоор хангадаг ба тухайн хөрөнгийг авах баталгаа болдог. Мөн зээлжих тусгай эрх нь холбогдох өр төлбөр бүхий актив хөрөнгө бөгөөд эдгээр актив хөрөнгө нь ОУВС - гаас бусад бүх оролцогчдоосоо төлбөр шаарддаг. Тухайн үйл ажиллагаанд оролцогчид нь зээлжих тусгай эрхийг эзэмших эрхээ бүхэлд нь болон хэсэгчлэн бусдад өөр төрлийн нөөц хөрөнгөөр, ялангуяа бусад валютаар арилжиж болно.

F.2 Бэлэн мөнгө ба депозит

Бэлэн мөнгө болон депозитын санхүүгийн шилжүүлэгт мөнгөн хөрөнгийг нэмж авах, зарцуулалт хийх, депозитыг шинээр бий болгох, хугацааг нь уртасгах, депозитоос мөнгө эргүүлэн татах үйл явц багтана. Депозитын хувьд өсөлт нь тухайн хөрөнгийн хэмжээнээс хамааран төлсөн хүүгийн өсөлт байж болно. Банкны төлсөн зээлийн хүүний төлбөр нь ҮТС-ийн зарчмаас ангид тооцогдох бөгөөд санхүүгийн байгууллагын шууд бус үйлчилгээг тооцоход хэрэглэгддэг. ҮТС-ийн хувьд эхлээд анхдагч орлого хуваарилалтын дансанд бүртгэж дараа нь санхүүгийн шинэ депозитын дансанд бүртгэнэ. Депозитын өсөлт нь бэлэн мөнгөний бууралтыг бий болгох ба эсрэг утгатай үзүүлэлт юм.

Нийт мөнгө, хөрвөх депозит (банк хоорондын) болон бусад төрлийн депозит нь заавал бүртгэгдсэн байх ёстой бөгөөд бүртгэлийг дотоод, гадаад валютын хувьд тусдаа хийх шаардлагатай. Тухайн нэг гадаад валютын хувьд мэдээлэл шаардлагатай гэж үзвэл ялгааг бэлэн мөнгө болон депозитын хувьд валют тус бүрээр нь тооцно.

F.2.1 Бэлэн мөнгө

Бэлэн мөнгө нь цаасан болон зоосон мөнгөнөөс бүрдэх бөгөөд тогтмол нэрлэсэн өртөгтэй, төв банк эсвэл Засгийн газраас албан ёсоор баталгаажсан байдаг (дурсгалын зоосыг бэлэн мөнгөнд оруулдаггүй). Бэлэн мөнгө нь дотоодын болон гадаадын гэж хоёр ангилагддаг. Үүнд:

* + Дотоодын мөнгөн тэмдэгт гэж төв банк, бусад банк болон Засгийн газар зэрэг харьяатын өмчлөлд байдаг тэмдэгт юм.
  + Гадаадын мөнгөн тэмдэгт гэж гадаадын төв банк, бусад банк болон Засгийн газар зэрэг харьяат бусын өмчлөлд байдаг мөнгөн тэмдэгт юм.

Зөвхөн төв банк эсвэл засгийн газар мөнгөн тэмдэгтийг үйлчилгээнд нэвтрүүлдэг бол бусад бүх салбарт мөнгөн тэмдэгт хөрөнгө хэлбэрээр байршдаг. Зарим улс оронд арилжааны банкууд төв банк эсвэл засгийн газрынхаа зөвшөөрөлтэйгээр мөнгөн тэмдэгт үйлчилгээнд нэвтрүүлэх боломжтой байдаг.

Мөнгөн тэмдэгт болон зоосон мөнгийг тэдгээрт бичигдсэн байгаа дүнгээр үнэлдэг. Зоосон ба цаасан мөнгийг хийхэд гарсан зардлыг засгийн газрын зардалд шингэх бөгөөд тэдгээрийг үйлчилгээнд нэвтрүүлэхэд өртөгт нь шингээх тооцоо хийхгүй.

F.2.2 Хөрвөх депозит

Хөрвөх депозитэд дараах хоёр төрлийн депозитыг багтаана. Үүнд:

* + Ямар нэг торгууль, хязгаарлалтгүйгээр эрэлттэй нэг түвшинд бэлэн мөнгө болон зоосон мөнгөөр солих боломжтой
  + Чек, өрийн бичиг, болон бусад бэлэн төлбөрийн хэрэгслэлийг ашиглан шууд төлбөр тооцоо хийхэд ашиглах боломжтой.

Зарим төрлийн депозитын дансууд нь хязгаарлагдмал шилжүүлгийн хэлбэрийг өөртөө агуулах бөгөөд тэдгээрийг хөрвөх депозитоос тусад нь авч үзнэ. Жишээлбэл, зарим нэг депозит нь хугацаа болон доод хэмжээнд нь хязгаарлалт хийх замаар гуравдагч этгээдийн төлбөрийг даах буюу баталгаа гаргах үйл явцад хэрэглэгддэг. Хөрвөх депозитууд нь сөрөг утга агуулдаггүй. Гэхдээ банкны урсгал болон чекийн данс нь ерөнхийдөө хөрвөх депозитод ангилагдана. Данснаасаа овердрафт (үлдэгдлээсээ илүү хэмжээгээр мөнгө авах) хийсэн тохиолдолд дансны үлдэгдлийн хэмжээгээр депозитоо татсанд бүртгэх бол үлдэгдлээс илүү гарсан дүнг зээлд бүртгэнэ. Хөрвөх депозитийг а. Дотоодын эсвэл гадаадын мөнгөн тэмдэгтээр хийсэн эсэх, б. Харьяат болон харьяат бусын эзэмшилд байгаа гэдгээс хамаарч ангиллна.

F2.2.1 Банк хоорондын позици

Банкуудын хооронд хийгдэж байгаа зээл болон хадгаламжийн ажил гүйлгээг зээл хадгаламжийн бусад гүйлгээнээс ялгаж харуулах, нөгөө талаар банкууд хоорондын зээл хадгаламжийн гүйлгээний хоёрдмол байдлаас зайлсхийх зорилгоор “банк хоорондын позиц” ийг салгаж бүртгэнэ. Санхүүгийн зуучлалын шимтгэлийг тооцохдоо тухайн банкинд банк бус үйлчлүүлэгчдийн төвлөрүүлсэн зээл болон хадгаламжийн тухайн үеийн хүүгийн цэвэр орлого болон энэ хэмжээний зээл, хадгаламжийн суурь хүүнээс төвлөрүүлж буй цэвэр орлогын зөрүүгээр тооцно. Энэ шимтгэл нь банк хоорондын гүйлгээнд бага жин эзэлдэгтэй уялдан банк хоорондын гүйлгээг бусад зээл болон хадгаламжаас тусад нь авч үздэг.

Банк хоорондын захын зээл, хадгаламжийн үйл ажиллагааг бусад сектораас ялгаатай авч үзэх хоёр үндсэн шалтгаан байдаг. Үүнд:

* Банк хоорондын захын бүртгэлд тусгайлсан арга хэрэгсэл ашигладаг,
* Санхүүгийн зуучлалын үйлчилгээний тооцоог шууд бус аргаар хийдэг.

F.2.3 Бусад хөрвөх депозит

Бусад депозит нь хөрвөх депозитоос бусад бүх төрлийн төлбөр гүйцэтгэх депозитыг багтаана. Энэ ангилалд хугацаагүй болон хугацаатай хадгаламж, хөрвөдөггүй хадгаламжийн сертификат, хадгаламж зээлийн хоршоо, барилгын нийгэмлэг, зээлийн холбоод болон бусад ижил төстэй байгууллагаас гаргасан хувьцаа, түүнтэй төстэй хэрэгсэл хамаарна.

Энэ төрөлд зөвхөн чөлөөтэй хөрвөх депозит орох бөгөөд хагас хөрвөх депозит хамаардаггүй.

Бусад депозитыг дараах байдлаар ангилна. Үүнд:

* + Дотоодын, эсвэл гадаадын мөнгөн тэмдэгтээр хийгдсэн эсэх,
  + Дотоодын эдийн засгийн харьяатын эсвэл гадаад эдийн засгийн харьяатын эзэмшлийнх эсэх гэж ангилна.

F.3 Өрийн бичиг

”Өрийн бичиг” гэж тодорхой хугацааны туршид болон дараа үндсэн төлбөр болон хүүг мөнгөн, эсхүл тодорхой эд хөрөнгө, эд хөрөнгийн эрхийн хэлбэрээр эргүүлэн төлөх үүргийг гэрчилсэн үнэт цаасыг хэлнэ.

Өрийн үнэт цаас нь заавал хөнгөлөлттэй үнээр арилжигдах ёстой биш бөгөөд зах зээлийн үнэ нь тухайн үнэт цаасны эрсдэлээс хамааран өсч, буурч байдаг. Нэрлэсэн үнийн дүнгээсээ хөнгөлөлттэй үнээр арилжигддаг өрийн үнэт цаас гэж байдаг ба үүнийг тэг хүүтэй өрийн бичиг гэж нэрлэдэг.

Богино хугацаатай үнэт цаасны жишээнд сангийн вексель, депозитын тохиролцож болдог сертификатуудыг дурьдаж болно.

Өрийн бичгийг эргэж төлөгдөх хугацаанаас хамааруулж дараах хоёр төрөлд хуваана. Үүнд:

* + Богино хугацаатай: Үүнд төлбөр гүйцэтгэх үндсэн хугацаа нь 1 жил болон түүнээс богино байх үнэт цаасыг хамруулна.
  + Урт хугацаатай: Үүнд төлбөр гүйцэтгэх үндсэн хугацаа нь 1 жилээс дээшхи үнэт цаасыг хамруулна.

F.4 Зээл

Банк болон банк бус санхүүгийн байгууллагаас зээлдэгчид олгосон зээл энэ бүлэгт хамаарна. Зээл нь урт болон богино хугацааных гэж ангилагдах бөгөөд дараах шинжийг агуулсан хөрөнгө юм. Үүнд:

а. Зээлдүүлэгч мөнгөн хөрөнгийг зээлдэгчид шууд зээлдүүлдэг,

б. Гэрээ, хэлцэл нь үл маргах нөхцөлтэй байдаг.

Зээл гэдэг ойлголт нь дотроо овердрафт, инстолмент зээл, хэрэглээний зээл болон гадаад худалдааны санхүүжилтийн зээлийг агуулдаг. ОУВС-гаас авсан зээл хэлбэрийн авлага, өглөг ч мөн энд хамаарна. Өөрчлөгдөх боломжтой эх үүсвэрийн дансанд овердрафт хэрэгслээр үүсгэгдсэн бол энэ нь зээлд ангилагддаг. Зээлийн шугамын ашиглаагүй хэсэг нь өр төлбөр биш хэдий ч өр төлбөр болох боломжтой. Үнэт цаас дахин худалдан авалтын хэлцлүүд, алтны своп болон санхүүгийн түрээсийн хэлбэртэй санхүүжилт нь мөн зээлд ангилагдаж болно. Харин санхүүгийн хөрөнгийн бие даасан өөр ангилалд хамаарах дансны авлага, өглөг болон өрийн бичгийн хэлбэртэй зээл нь зээлд тооцогддоггүй.

Үнэт цаас дахин худалдан авах хэлцлээр санхүүжигдсэн хөрөнгийг зээл болон хадгаламжийн аль алинд нь бүртгэж болно. Энэ нь ихэнхдээ зээлд ангилагдах боловч хадгаламжийн корпорациас авсан тохиолдолд хадгаламжид ангилагдаж, нийт мөнгөний үндэсний хэмжээний тооцоонд багтдаг. Үнэт цаас дахин худалдан авах хэлцлийн дүнд бэлэн мөнгө бий болоогүй (нэг үнэт цаасыг нөгөөгөөр сольсон эсвэл нэг тал нь ямар нэг барьцаагүйгээр үнэт цаасаа өгсөн) тохиолдолд зээл болон хадгаламжийн аль аль нь үүсэхгүй. Гэхдээ репогоор хийж буй бэлэн мөнгөний арилжаа нь зээлд ангилагддаг.

Үнэт цаас дахин худалдан авах гэрээ зэрэг үнэт цаасны зээллэгийн дүнд бий болсон барьцаат үнэт цаасны хувьд эдийн засгийн өмчлөлд өөрчлөлт орохгүй. Энэхүү харилцааны дүнд бэлэн мөнгө хүлээн авагч тал нь тухайн үнэт цаасны үнийн өөрчлөлтөөс ашиг олж, эсвэл алдагдал хүлээсэн хэвээр байх тул уг харилцаа нь уламжлагдмал юм.

Алтны своп гэдэг нь алтыг гадаад валютын хадгаламжаар солих арилжаа бөгөөд уг гүйлгээ нь ирээдүйн тодорхой нэг өдөр, урьдчилан тохиролцсон ханшаар буцаан төлөгдөх нөхцөлтэй гэрээний үндсэнд хийгддэг. Ихэвчлэн алт борлуулж буй тал уг алтаа бүртгэлээсээ хасахгүй бөгөөд алтыг авч буй тал нь ч бүртгэлдээ тусгахгүй. Энэ тохиолдолд уг гүйлгээг дахин худалдан авалтын гэрээний адилаар зээл эсвэл хадгаламжид бүртгэнэ. Барьцаа нь алт гэдгийг эс тооцвол алтны своп нь үнэт цаас дахин худалдан авалтын гэрээтэй ижил юм.

Бараа бүтээгдэхүүнийг санхүүгийн түрээсээр авч буй тохиолдолд уг бараа, бүтээгдэхүүний эдийн засгийн өмчлөлд нь түрээслүүлэгчээс түрээслэгчид шилжих өөрчлөлт гарна гэж үзнэ. Энэхүү өөрчлөлт нь эдийн засгийн өмчлөлийн бүхий л эрсдэл, эсвэл өгөөж нь бараа бүтээгдэхүүний хууль ёсны өмчлөгч буюу түрээслүүлэгчээс хэрэглэгч буюу түрээслэгчид шилжихээс ялгаатай. Түрээслэгч нь түрээслэгчтэй тохирсон гэрээний хугацаанд бүх төлбөрийг хүүгийн хамт төлж дуусгахаар гэрээ хийнэ. Өмчлөлийн энэхүү өөрчлөлт нь үнэн хэрэгтээ түрээслүүлэгчээс түрээслэгчид олгож буй зээл хэлбэрээр бүртгэгдэх бөгөөд түрээслэгч уг зээлийг хөрөнгө худалдан авахад зориулна. Түрээслэгчийн буцаан төлж буй төлбөр нь уг хөрөнгийг түрээсэлснээс төлж буй төлбөр бус харин тооцоолсон зээл, хүү (зарим тохиолдолд үйлчилгээний шимтгэл хэлбэртэй байдаг)-гийн төлбөр юм. Хүүгийн төлбөр нь хөрөнгийн орлогын төлбөр (эсвэл авлага) хэлбэрээр, зээлийн төлбөр нь түрээслүүлэгчийн хөрөнгийн (зээлийн) үнэлгээг, түрээслэгчийн өр төлбөрийг тус тус бууруулан санхүүгийн бүртгэлд тусгана.

Зээлийг богино, урт хугацааных гэж ангилна.

А. Богино хугацааны зээлд нэг жил хүртэлх хугацаатай зээлийг хамруулна.

Б. Урт хугацааны зээлд нэг жилээс дээш хугацаатай зээлийг хамааруулна.

Түүнчлэн зээлийг нэг жилээс дээш болон доош хугацаатай эсэхээс үл хамаарч хувьд ангилан авч үзэх нь ач холбогдолтой. Энэ нь моргейжийн зээлийн хувьд мөн адил юм.

F.5 Хөрөнгийн хувьцаа

Хөрөнгийн хувьцаа нь хөрөнгийн биржид арилжаалсан хөрөнгө оруулалтын болон хөрөнгө эзэмшлийн эрхийн бичгийн үнэ болно.

Өөрийн хөрөнгө ба хөрөнгө оруулалтын сангийн хувьцаа эзэмшигчид нь аж ахуйн нэгж байгууллагын хөрөнгийн тодорхой хувийг оруулсан хөрөнгийнхээ хэмжээгээр эзэмшиж байдгаараа онцлогтой. Өөрийн хөрөнгө нь тухайн аж ахуйн нэгж дэх эзэмшигчийн өмчийг харуулна.

Хөрөнгө оруулалтын сангийн хувьцаанууд нь бусад хөрөнгө нэгдсэн хөрөнгө оруулалт үүсгэдгээрээ санхүүгийн зуучлалд онцгой үүрэгтэй. Үүнтэй уялдан тэдгээр нь тус тусдаа тодорхойлогддог.

Өөрийн хөрөнгө: Өөрийн хөрөнгө гэдэг нь бүх зээлдэгчдийн эрх хангагдсаны дараа корпораци, эсвэл квази корпорацийн хөрөнгөд үлдэж буй бүхий л хэрэгслэл болон хүлээн зөвшөөрөгдсөн эрх юм. Өөрийн хөрөнгө нь тухайн аж ахуйн нэгжийн хувьд өр төлбөрт тооцогдоно.

Хуулийн этгээдийн өөрийн хөрөнгийн эзэмшил нь ихэнхдээ хувьцаа, үнэт цаас, хадгаламжийн гэрчилгээ болон бусад ижил төстэй баримтаар баталгаажна. Хувьцаа болон үнэт цаас ижил агуулгатай бол хадгаламжийн гэрчилгээ нь өөр зах зээл дээр арилжаалагдаж буй үнэт цааснуудын эзэмшлийг илэрхийлсэн үнэт цаас юм. Хадгаламж эзэмшигч нь аль нэг бирж дээр арилжаалагдаж буй үнэт цаасаар дамжуулан хөрөнгө оруулсан байдаг тул тухайн хуулийн этгээдийн хувьд өөр зах зээл дээр арилжаалагдаж буй үнэт цаасны эзэмшлийг харуулна. Оролцооны давуу эрхтэй хувьцаа нь корпораци татан буугдахад үлдсэн дүнгээс оролцоогоороо хувь хүртдэг хувьцаа юм. Орлого нь тогтмол эсвэл урьдчилан тодорхойлсон томъёогоор тодорхойлогдох эсэхээс үл хамаарч тэдгээр нь өөрийн хөрөнгийн үнэт цаасанд тооцогдоно (Оролцооны бус давуу эрхтэй хувьцаа нь өмнө тайлбарсанчлан өрийн үнэт цаасанд тооцогддог). Өөрийн хөрөнгө дараах гурван хэсэгт хуваагддаг. Үүнд:

а. Зарлагдсан хувьцаа

б. Зарлагдаагүй хувьцаа

в. Бусад өөрийн хөрөнгө

Зарлагдсан болон зарлагдаагүй хувьцааны аль аль нь бусдад шилжүүлэх боломжтой гэдэг утгаараа өөрийн хөрөнгийн үнэт цаас юм.

Зарлагдсан хувьцаа гэдэг нь биржид арилжаалагдаж буй өөрийн хөрөнгийн үнэт цаас юм. Тэдгээрийг үнэ нь тогтоогдсон хувьцаа гэж үзнэ. Бирж дээр зарласан хувьцааны үнэ нь зарагдахад бэлэн байгаа тухайн үеийн зах зээлийн үнэлгээг илэрхийлнэ.

Зарлагдаагүй хувьцаа гэдэг нь биржид арилжаалагддаггүй өөрийн хөрөнгийн үнэт цаас юм. Зарлагдаагүй хувьцааг хаалттай өөрийн хөрөнгө гэж нэрлэж болох ба аз туршсан хөрөнгө нь ихэвчлэн ийм хэлбэртэй байдаг. Зарлагдаагүй хувьцааг ихэнхдээ салбар компани, жижиг аж ахуйн нэгжүүд ашигладаг ба тогтсон шаардлага байхгүй боловч өөр өөр шалгуур үзүүлэлттэй байдаг.

Бусад өөрийн хөрөнгө гэдэг нь үнэт цааснаас бусад хэлбэрийн өөрийн хөрөнгө юм. Үүнд квази корпорациудын (жишээ нь салбарууд, итгэмжлэгдсэн төлөөлөгчийн газар, хязгаарлагдмал хариуцлагатай болон бусад түнш) болон нэгдсэн бус сан, үл хөдлөх хөрөнгө, байгалийн баялаг эзэмшигч бусад нэгдлийн өөрийн хөрөнгө орж болно. Олон улсын зарим байгууллагын өмчлөл нь хувьцааны бус хэлбэртэй байх тул бусад өөрийн хөрөнгө (гэхдээ гадаад төлбөр тооцооны банкны өөрийн хөрөнгө нь зарлагдаагүй хувьцаа хэлбэртэй)-д ангилагддаг.

Өөрийн хөрөнгөтэй холбогдох гүйлгээнүүд нь санхүүгийн бүртгэлд гурван өөр төрлөөр илэрхийлэгдэнэ. Эхнийх нь бирж дээр худалдагдсан болон худалдан авсан хувьцаануудын үнэлгээний бүртгэл юм. Корпорациуд хувьцааныхаа бүтцийг үе үе өөрчлөх бөгөөд хувьцаа эзэмшигчиддээ өмнөх хувьцаа нэгж бүрт дүйцэх тодорхой тооны хувьцааг шинээр санал болгоно. Энэхүү урамшууллын хувьцааг гаргахад ямар нэг гүйлгээ хийгдэхгүй хэдий ч хувьцааны шинэчлэгдсэн тоо хэмжээг шинэ үнээр тооцсон, компанийн үнэлгээ нь хуучин тоо хэмжээг хуучин үнээр үнэлсэн үнэлгээтэй ижил харьцаатай байх тул хувьцааны ханш шинэчлэгдэнэ.

Хоёр дахь төрлийн гүйлгээ нь эзэмшигчдийн хувьд оруулсан хөрөнгөөс өгөөж хүртэх, хувь авах үед хийгдэнэ. Хэрэв тухайн хугацааны үйл ажиллагааны ашгаас ноогдол ашиг тогтмол төлдөг бол түүнийг үндсэн орлогоос хуваарилсан байдлаар бүртгэлд тусгадаг. Аж ахуйн нэгжүүд нь ноогдол ашгийг тогтмол хуваарилсан байхыг чухалчилдаг бөгөөд зарим тохиолдолд үйл ажиллагааны ашгаасаа илүү дүнгээр, зарим тохиолдолд бага дүнгээр ноогдол ашиг хуваарилан хадгаламжийн хэлбэрээр дансанд (энэ данс сөрөг үлдэгдэлтэй ч байж болно) хуримтлуулж байдаг. Хэрэв тухайн хугацааны дундаж ашгаас илүү дүнгээр ноогдол ашиг хуваарилсан бол уг дүн нь үндсэн орлогын дансны бус, харин өөрийн хөрөнгийн дансны дүнг бууруулж харагдуулна. Энэ төрлийн ногдол ашигийг “Супер ногдол ашиг” гэж нэрлэх ч тохиолдол байдаг. Аж ахуйн нэгж, байгууллагын хувьд хуримтлагдсан ашгаас, түүнчлэн тогтмол зардлын санхүүжилтэд зориулсан нөөц хөрөнгөөс, хөрөнгө борлуулж олсон орлогоос болон хөрөнгийг шууд шилжүүлэн авах замаар компанид оруулсан хөрөнгөө татан авч болно. Үүний нэгэн адилаар, аж ахуйн нэгж дампуурах үед хувь нийлүүлэгчдэд төлсөн хөрвөх ногдол ашиг нь мөн өөрийн хөрөнгөөс хасагдаж бүртгэгддэг.

Дээрхийн эсрэгээр, хувь нийлүүлэгчид аж ахуйн нэгжид нэмэлт санхүүжилт хийж болно. Засгийн газраас баримталж буй эдийн засаг, нийгмийн бодлогын улмаас жил бүр тогтмол хэмжээний алдагдалтай ажиллаж буй хувьцаат компаниудад уг алдагдлыг нөхөх хэмжээний хөрөнгийг Засгийн газраас олгох бөгөөд үүнийг татаас гэж нэрлэнэ. Засгийн газраас олгож буй хөрөнгийн дүн нь тогтмол бус боловч хуримтлагдсан алдагдлыг санхүүжүүлэхэд бүрэн зарцуулагдаж байвал үүнийг хөрөнгийн шилжүүлэг гэж үзнэ. Засгийн газраас хувьцаат компанид хөрөнгө оруулалтын дэмжлэг үзүүлсэн бол үүнийг мөн хөрөнгийн шилжүүлэг гэж бүртгэнэ. Өр төлбөрийг бууруулах болон компаний дүрмийн санг нэмэгдүүлэх зорилгоор компаний (хувийн болон улсын) удирдлагын шийдвэрт үндэслэн компанид нэмэлт санхүүжилт хийх тохиолдол байж болно. Уг санхүүжилт нь компаний хэрэгцээнд зориулж үндсэн хөрөнгө худалдан авах, бараа материал татан авах, санхүүгийн хөрөнгө олж авах болон өр төлбөр төлөх зэрэгт зориулагдана. Ийнхүү нэмэлт санхүүжилт хийсний хариуд шинэ хувьцаа гарахгүй боловч дээр дурьдсан хэлбэрээр хийгдэх төлбөр бүгд өөрийн хөрөнгийг нэмэгдүүлнэ.

Гурав дахь хэлбэрийн гүйлгээ нь гадаадын шууд хөрөнгө оруулалттай компаниуд хуримтлагдсан ашгаасаа дахин хөрөнгө оруулалт хийх үед хийгдэнэ. Тайлан тэнцэл гаргах үед гадаадын хөрөнгө оруулагчид өөрийн хөрөнгөд оруулсан хувьтай тэнцүү хувиар үйл ажиллагааны ашгаас хүртэх бөгөөд үүнийг бүртгэлд дахин хөрөнгө оруулсан ашгийн хэлбэрээр харуулна. Үнэн хэрэгтээ компаниас мөнгө гараагүй учир санхүүгийн бүртгэлд ашгийг дахин хөрөнгө оруулалтын хэлбэрээр тусгах энэхүү гүйлгээ нь компанийн өөрийн хөрөнгийн үнэлгээг нэмэгдүүлэх онцлогтой.

Хөрөнгө оруулалтын сангийн хувьцаа: Хөрөнгө оруулалтын сан гэдэг нь санхүүгийн болон санхүүгийн бус хөрөнгө оруулах зорилгоор хөрөнгө оруулагчдын нийлүүлсэн багц юм. Өөрөөр хэлбэл энэ нь санхүүгийн бүхий л хэрэгслээр эрсдэлээ тараан байршуулсан төрөл бүрийн хувьцаанаас бүрдсэн сан юм. Тэдгээр сангийн хөдөлгөөнийг хийхдээ хувьцааг анх олж авахаас эхлээд уг сан дахь хэрэгслүүдийн хөдөлгөөнийг тус тусад нь харуулахын зэрэгцээ хийгдсэн гүйлгээ болон хөрөнгө оруулалтын сангаас гаргасан хэрэгслүүдийн талаарх бүрэн судалгааг нэгтгэж, хүснэгт хэлбэрээр харуулсан байдаг. Банк хоорондын зөрүүтэй байдлаас шалтгаалж санхүүгийн бус байгууллагууд үнэт цаас, хувьцаа зэрэг хэрэгслийг шууд худалдан авах болон хөрөнгө оруулалтын сангуудаас худалдан авах гүйлгээг ялгаж, сүүлийн гүйлгээг тусад нь харуулна.

Дундын болон итгэлцлэлийн сангууд нь мөн хөрөнгө оруулалтын санд хамаарна. Дундын сангийн гаргасан хувьцаа нь эзэмшиж буй хувьцаанаасаа илүүтэйгээр хөрөнгө оруулалтын сангийн хувьцаанд хамаарна.

Хөрөнгө оруулалтын сан нь а. мөнгөний захын сангууд, б. мөнгөний захын бус сангууд гэсэн хоёр хэсэгт хуваагддаг. Эдгээр нь хоорондоо дараах үндсэн ялгаатай. Мөнгөний захын сангууд нь харилцах, хадгаламжийг хамгийн дөхүү орлох, шилжих боломжтой, ихэвчлэн нэг жил хүртэлх хугацаатай хэрэгслэлд хөрөнгө оруулдаг. Мөнгөний захын бус сангууд нь үл хөдлөх хөрөнгө зэрэг илүү урт хугацааны санхүүгийн хөрөнгөд хөрөнгө оруулдаг. Эдгээр нь бусдад шилжүүлэх болон харилцах, хадгаламжийг орлуулах боломжгүй байдаг.

Хөрөнгө оруулалтын сангийн хувьцаа нь нийтэд арилжаалагддаг (listed) болон арилжаалагддаггүй (unlisted) гэсэн хоёр хэлбэртэй байх бөгөөд тэдгээрийг хооронд нь ялгаж ойлгох шаардлагатай. Хөрөнгө оруулалтын сангууд нь өрийн бичиг, хувьцаа, түүхий эд, үл хөдлөх хөрөнгө болон бусад хөрөнгө оруулалтын сан, олон төрлийн хөрөнгөд хөрөнгө оруулалтыг хийдэг.

Мөнгөний захын хувьцаа Мөнгөний захын сангууд нь засгийн газрын бонд, хадгаламжийн сертификат, арилжааны үнэт цаас (commercial paper) зэрэг зөвхөн богино хугацааны мөнгөний захын үнэт цаасанд хөрөнгө оруулдаг сангууд юм. Мөнгөний захын сангууд нь бүтцийн хувьд шилжих эх үүсвэртэй төстэй, жишээ нь: чек бичих хязгааргүй эрх бүхий дансууд байна. Хэрэв эдгээр сангийн хувьцаа нь нийт мөнгөнд орж тайлагнагддаг бол мөнгөний захын статистикт нийцсэн тусдаа үзүүлэлтээр тэмдэглэгдэх ёстой. Мөнгөний захын сангийн хувьцаа нь нэгэнт байгуулагдсан мөнгөний захын сангаас тодорхой хувь хүртэх эрхийг илэрхийлдэг.

Бусад хөрөнгө оруулалтын сангийн хувьцаа Бусад хөрөнгө оруулалтын сангийн хувьцаа нь мөнгөний захын сангаас бусад, хөрөнгө оруулалтын сангаас тодорхой хувь хүртэх эрхийг илэрхийлнэ.

F.6 Даатгал, тэтгэвэр болон стандарт баталгааны систем

Даатгал, тэтгэвэр болон стандарт баталгаа зэргийн орлого эсвэл баялгийн дахин хуваарилалттай холбоотой бүхий л үүрэг нь санхүүгийн байгууллагын зуучлалын хүрээнд явагддаг. Дахин хуваарилалт нь эдийн засгийн үйл ажиллагаанд оролцож буй өөр өөр нэгжийн хооронд ижил хугацаанд, эдийн засгийн үйл ажиллагаанд оролцож буй нэг төрлийн нэгжүүдийн хооронд ялгаатай хугацаанд явагдаж болох бөгөөд мөн дээрх хоёрын нэгдэл байж болно. Уг тогтолцоонд хувь нийлүүлсэн оролцогч нэгжүүд нь тухайн үедээ болон ирээдүйд үр ашиг хүртэх боломжтой. Тэд сангуудыг эзэмшиж байдаг бол даатгалын компаниуд оролцогчийн хувиар тэдэнд хөрөнгө оруулдаг. Өмчийн орлогын хэлбэрээр оролцогчдод хуваарилагдсан хөрөнгө оруулалтын орлогын хэсэг нь нэмэлт хандивын хэлбэрээр санд буцаж ордог. Бүхий л тохиолдолд цэвэр төлбөр, хураамжийн дүн нь бодит төлбөр, хураамжийн дүн дээр хуваарилагдсан өмчийн орлогын дүнг нэмж, санхүүгийн байгууллагын авч үлдсэн үйлчилгээний шимтгэлийг хасч тодорхойлогдоно. Иймд, санхүүгийн дансны бичилт нь энэхүү тогтолцоонд төлсөн төлбөр, хураамжийн цэвэр дүнгээс авсан ашгийг хассан зөрүүг тусгадаг. Уг тогтолцооны нөөцөд нэмэгдэх бусад ач холбогдол бүхий нэмэгдлүүд нь хөрөнгийн хэмжээнд гарах бусад өөрчлөлтөөс, ялангуяа компаний ашгаас ихэвчлэн гардаг.

Даатгал, тэтгэвэр болон стандарт баталгааны сантай холбоотой таван нөөц хөрөнгийг энэ бүлэгт авч үздэг. Үүнд:

* Ердийн даатгалын нөөц сан
* Амь насны даатгал ба тэтгэмж
* Тэтгэврийн эрх
* Тэтгэврийн менежерт хамаарах тэтгэврийн сангийн эрх
* Стандарт баталгааны сан

F.6.1 Ердийн даатгалын нөөц сан Энэ нь уг даатгалын цэвэр хураамжийн урьдчилгаа төлбөр болон төлөгдөөгүй байгаа төлбөрийн дүнтэй тэнцэхүйц хэмжээний нөөцөөс бүрдэнэ. Уг нөөц нь төлөгдсөн хэдий ч хараахан шилжүүлээгүй байгаа хураамж (unearned premium гэж нэрлэдэг) болон нөхөн төлөх ёстой хэдий ч хараахан гүйцэтгээгүй байгаа дүнгээ өөртөө агуулдаг. Амь насны бус даатгалын техникийн нөөцтэй холбоотойгоор санхүүгийн дансанд тусгагддаг цорын ганц гүйлгээ нь аккруэл (төлбөрийн гүйлгээ хийгдсэн эсэхээс үл хамаарч, гэрээнд үндэслэн бүртгэл хийгдэх) тохируулга юм.

F.6.2 Амь насны даатгал ба тэтгэмж Энэ нь даатгалын бодлого тодорхойлогчдын зүгээс амь насны даатгал болон тэтгэмжийн үйл ажиллагаа эрхэлдэг аж ахуйн нэгжүүдэд тавьж буй санхүүгийн эрхийн хэмжээ, хязгаарыг харуулдаг. Үүнтэй холбоотойгоор санхүүгийн дансанд тусгагддаг цорын ганц гүйлгээ нь авах хураамж болон төлөх нөхөн төлбөрийн хоорондын зөрүү юм.

F.6.3 Тэтгэврийн эрх Энэ нь тэтгэвэрт гарсан болон ирээдүйд гарах иргэдийн ажил олгогчоосоо, эсвэл ажил олгогч, ажилтан хоёрын хооронд байгуулсан тэтгэлэг олгох гэрээний дагуу тэтгэвэр төлөхөд зориулан ажил олгогчийн тусгайлан байгуулсан сангаас авах санхүүгийн эрхийн хэмжээ, хязгаарыг харуулдаг. Энэхүү тэтгэврийн эрхтэй холбоотойгоор санхүүгийн дансанд тусгагддаг гүйлгээ нь авах төлбөр болон төлөх тэтгэмжийн хоорондын зөрүү юм. Санхүүгийн дансан дахь тэтгэврийн дансны өсөлт нь орлого ашиглалтын дансны тэтгэврийн эрхийн өөрчлөлт дээр аливаа шилжилтийг нэмсэн бичилттэй тэнцэнэ.

F.6.4 Тэтгэврийн менежерт хамаарах тэтгэврийн сангийн эрх Аливаа ажил олгогчид ажилтнуудынхаа тэтгэврийн санг удирдан зохион байгуулуулахаар гуравдагч талтай гэрээ хийж болно. Хэрэв ажил олгогч тэтгэврийн тогтолцооны үндсэн үйл ажиллагаа болон сангийн илүүдэл, дутагдлыг өөрөө хариуцан удирддаг бол уг ажил олгогчийг тэтгэврийн менежер, түүний удирдлага дор ажилладаг нэгжийг тэтгэврийн зохицуулагч гэж нэрлэдэг. Хэрэв ажил олгогч, гуравдагч тал хоёрын хооронд байгуулсан гэрээгээр сангийн дутагдалтай холбоотой эрсдэл хариуцлага болон сангийн илүүдэлтэй холбоотой бүхий л эрхийг гуравдагч талд шилжүүлсэн бол уг гуравдагч тал нь тэтгэврийн менежер болон зохицуулагчийн аль алины үүргийг гүйцэтгэж болно.

Тэтгэврийн менежер нь зохицуулагчаасаа тусдаа нэгж байгаа тохиолдолд дутагдал болон илүүдэлтэй холбоотой хариуцлага, эрх нь менежерт үлдэж тэтгэврийн менежерт олгогдсон тэтгэврийн сангийн данс нь энэ нэгжид харьяалагддаг. (Хэрэв тэтгэврийн сан нь эзэмшиж буй тэтгэврийн эрхээсээ хөрөнгө оруулалтын илүү орлого олбол уг зөрүү нь тэтгэврийн менежерт өгөх өглөг хэлбэрээр бичигдэнэ.)

F.6.5 Стандарт баталгааны сан: Стандарт баталгааны сан нь стандарт баталгааны төлөгдөөгүй төлбөрийн дүнтэй тэнцэхүйц хэмжээний нөөц болон урьдчилж төлөгдсөн цэвэр шимтгэлээс бүрдэнэ. Үүнтэй холбогдох гүйлгээ нь санхүүгийн тайлан тэнцэлд амь насны бус даатгалын нөөц сангийн бүртгэлтэй адилаар тусгагдана.

F.7 Зээлдэгч, зээлдүүлэгчийн бусад үүрэг

Энэ бүлэгт байгууллага хоорондын өр, авлага, арилжааны богино хугацааны зээл багтана.

F.7.1 Санхүүгийн үүсмэл хэрэгсэл

Энэ нь санхүүгийн зах зээл дээр эрсдэл бууруулахад хэрэглэдэг санхүүгийн тусгай хэрэгсэл, үзүүлэлт юм. Санхүүгийн үүсмэл хэрэгслийн үнэ нь суурь үнээс хамааран тогтоогддог бол суурь үнэ нь өргөн хэрэглээний бараа, санхүүгийн хөрөнгө, зээлийн хүү, валютын ханш, санхүүгийн өөр хэрэгсэл эсвэл үнийн өөрчлөлтөөс хамаарч тогтдог байна.

Санхүүгийн үүсмэл хэрэгсэлд тусгайлсан дэд ангилал байхгүй боловч ялгааг голлон зах зээлийн төлөв байдал, мэдээлэл цуглуулах болон үнэлгээний арга хэрэгсэл зэрэгт тулгуурлан тодорхойлдог. Санхүүгийн үүсмэл хэрэгслийн хоёр үндсэн бүлэг байдаг. Үүнд:

а. Нөхцөлт гэрээ, хэлцэл,

б. Нөхцөлт бус гэрээ, хэлцэл.

F.7.2 Опцион

Опцион нь худалдан авагчдаа санхүүгийн тухайн хэрэгсэл болон түүхий эдийг урьдчилан тохиролцсон үнээр тодорхой хугацааны дотор (америк опцион) эсвэл тогтоосон нэг өдөрт (европ опцион) худалдах, худалдан авах эрхийг олгосон гэрээ юм. Опционоор эрх үүсэх боловч үүрэг бий болохгүй. Ихэнх опционууд нь мөнгөөр хийгддэг. Опцион нь хувьцаа, хүүний түвшин, гадаад валют, гол түүхий эд зэрэг олон хэлбэрээр бичилт хийгдэж худалдаалагддаг. Худалдан авагч тал өөрт байгаа санхүүгийн хэрэгсэл, түүхий эдийн хэрэгцээг хангуулсныхаа төлөө худалдагч талд төлбөр төлдөг. Худалдагчид төлж буй төлбөр нь үйлчилгээний шимтгэлийг агуулсан байдаг хэдий ч амьдрал дээр үүнийг үйлчилгээний элемент нэг бүрээр нь ангилан харуулах боломжгүй юм. Худалдан авагчийн хувьд төлсөн нийт үнийн дүнгээрх хөрөнгийн хэсэгт бүртгэдэг бол худалдагч талын хувьд өр төлбөрт бүртгэнэ. Хэрэв боломжтой бол үйлчилгээний шимтгэлийг тусад нь харуулж болно.

### Активын бүтэц, үзүүлэлт, мэдээллийн эх үүсвэр

Активын бүтцийн хувьд эдийн засгийн секторуудын хооронд төдийлөн ялгаа байдаггүй. Гүйлгээ ба баланслуулах үзүүлэлтийг секторуудад хэрхэн хуваагдах, ямар эх үүсвэрээс мэдээллийг авах боломжтой тухай дараах байдлаар тайлбарлана.

F.1 Мөнгөжсөн алт, зээлжих тусгай эрх: Мөнгөжсөн алт болон зээлжих тусгай эрх нь төв банкны мэдэлд байдаг хөрөнгө юм. Энэхүү үзүүлэлт нь дансны активт зөвхөн санхүүгийн секторт сөрөг утгатай тодорхойлогдох бөгөөд гадаад эдийн засгийн секторт эерэг утгатай тухайн дүнгээрээ тодорхойлогдох учир нийт дүнгээрээ тэг болж харагдана.

Мэдээллийн эх үүсвэр: Монгол банкны тайлан баланс болон төлбөрийн тэнцлийн тайлант үеийн гүйцэтгэл нь мэдээллийн эх үүсвэр болно.

F.2 Бэлэн мөнгө ба депозит Бэлэн мөнгө болон депозитыг дансны актив талын бүх секторт тодорхой хэмжээгээр тусгана. Энэ нь бүхий л секторт бэлэн мөнгө болон хадгаламжтай холбоотой санхүүгийн гүйлгээ хэрхэн хийгддэгийг харуулна.

Мэдээллийн эх үүсвэр: Монгол банк болон арилжааны банкуудын тайлан баланс болон төлбөрийн балансын гүйцэтгэл нь мэдээллийн эх үүсвэр болно.

F.3 Хувьцаа Бүх секторт энэхүү төрлийн өрийн бичиг, бонд, хадгаламжийн хөрвөх сертификат, үнэт цаас, облигаци болон бусад ижил төрлийн хэрэгслэлтэй холбоотой бүртгэл, гүйлгээ гарч байдаг. Өрхийн аж ахуйд үйлчилдэг ашгийн бус байгууллагын секторт энэ төрлийн гүйлгээ бараг бүртгэгдэхгүй бол санхүүгийн секторт хамгийн их бүртгэгдэнэ.

Мэдээллийн эх үүсвэр: Монгол банк болон арилжааны банкуудын тайлан баланс, улсын төсвийн мэдээ, хөрөнгийн биржийн тайлан, аж ахуйн нэгжийн санхүүгийн тайлангийн гүйцэтгэл мэдээллийн эх үүсвэр болно.

F.4 Зээл ба авлага: Банк болон банк санхүүгийн байгууллагаас зээлдэгчид олгосон зээл энэ бүлэгт хамаарна. Бүх секторт бичилт хийгдэх боломжтой бөгөөд ихэнхдээ олон нийтийн байгууллагын секторт тэг байдаг.

Мэдээллийн эх үүсвэр: Арилжааны банкуудын тайлан баланс, төсвийн мэдээ болон аж ахуйн нэгжийн санхүүгийн тайлангийн гүйцэтгэл мэдээллийн эх үүсвэр болно.

F.5 Хөрөнгийн хувьцаа: Хувьцаа нь хөрөнгийн бирж дээр арилжаалагдсан хөрөнгө оруулалтын болон хөрөнгө эзэмшлийн эрхийн бичиг болохын хувьд активын өөрчлөлт хэсэгт байгаа бүх секторт тодорхой хэмжээний бичилт хийгдэнэ. Хувьцаа эзэмших эцсийн зорилго нь ашиг олоход байдагтай уялдаж олон нийтийн байгууллагын секторт тэг байх боломжтой.

Мэдээллийн эх үүсвэр: Хөрөнгийн биржийн жилийн тайлангийн гүйцэтгэл мэдээллийн эх үүсвэр болно.

F.6 Өрхийн аж ахуйн даатгалын сан: Даатгал, тэтгэвэр болон стандарт баталгаа зэргийн орлого эсвэл баялгийн дахин хуваарилалттай холбоотой бүхий л бүртгэл, гүйлгээ энэ бүлэгт хамаарна. Энэхүү орлого эсвэл баялгийг дахин хуваарилахтай холбоотой асуудал нь нийгмийн бүхий л хүрээг хамардаг учир бүх секторт бичилт хийгдэх боломжтой. Харин амь насны, тэтгэврийн даатгалын сан зөвхөн өрхийн аж ахуйн секторт, тэтгэврийн сангийн удирдлагад ногдох хувь нь зөвхөн санхүүгийн секторт хамаарна.

Мэдээллийн эх үүсвэр: Даатгалын байгууллагуудын жилийн тайлан, санхүүгийн зохицуулах хорооны нэгдсэн тайлан болон улсын төсвийн мэдээний гүйцэтгэл нь мэдээллийн эх үүсвэр болно.

F.7 Зээлдэгч, зээлдүүлэгчийн бусад үүрэг: Байгууллага хоорондын өр, авлага, арилжааны богино хугацаат зээлтэй холбоотой бүртгэл, гүйлгээ энд хамаарах учир бүх секторт бичилт хийгдэх боломжтой.

Мэдээллийн эх үүсвэр: Банкуудын тайлан, аж ахуйн нэгжийн жилийн тайлангийн гүйцэтгэл мэдээллийн эх үүсвэр болно.

### Пассивын бүтэц, үзүүлэлт, мэдээллийн эх үүсвэр

Санхүүгийн дансны пассивын бүтэц нь эдийн засгийн секторуудын хооронд нэлээд ялгаатай байдаг.

Пассив талын нийтлэг онцлог нь эдийн засгийн бүх секторт гол эх үүсвэр хөрөнгийн данснаас шилжиж ирсэн цэвэр зээлжүүлэлт(+), цэвэр зээллэг(-) болдогт оршино. Тухайн секторын хувьд цэвэр зээлжүүлэлттэй байвал санхүүгийн чадвар сайтай, харин цэвэр зээллэгтэй байвал эсрэгээр санхүүгийн хөрөнгийн өөрийн эх үүсвэр муу байгааг харуулна.

Гүйлгээ ба баланслуулах үзүүлэлтийг секторт хэрхэн хуваагдах, ямар эх үүсвэрээс мэдээллийг авах боломжтойг доор үзүүлэв.

Цэвэр зээлжүүлэлт(+) /цэвэр зээллэг(-) Хөрөнгийн данснаас шууд авч нөхнө.

F.1 Мөнгөжсөн алт, зээлжих тусгай эрх Бичилт хийгдэхгүй.

F.2 Бэлэн мөнгө ба депозитууд Бэлэн мөнгө болон депозитууд нь дансны пассив талын санхүүгийн секторт болон төрийн байгууллагын секторт бичилт хийгдэх онцлогтой. Энэ нь тухайн 2 секторт бэлэн мөнгө болон депозитуудын эзэмшигчийн өмчийн өөрчлөлттэй холбогдох шилжүүлгүүд хамаатай гэсэн үг юм.

Мэдээллийн эх үүсвэр: Монгол банк болон арилжааны банкуудын тайлан баланс, төлбөрийн балансын гүйцэтгэл мэдээллийн эх үүсвэр болно.

F.3 Хувьцаа Бүх секторт энэхүү төрлийн өрийн бичиг, бонд, хадгаламжийн хөрвөх сертификат, үнэт цаас, облигац болон ижил төрлийн хэрэгслүүдийн өр төлбөртэй холбогдон бий болсон шилжүүлэг, өөрчлөлт гарч байдаг. Өрхийн аж ахуйд үйлчилдэг ашгийн бус байгууллагын секторт болон өрхийн аж ахуйн секторт энэ төрлийн өөрчлөлт бараг бүртгэгддэгүй бол санхүүгийн секторт болон төрийн байгууллагын секторт ихэнхдээ бүртгэгдэнэ.

Мэдээллийн эх үүсвэр: Монгол банк болон арилжааны банкуудын тайлан баланс, төсвийн мэдээ, хөрөнгийн биржийн тайлан болон аж ахуйн нэгжийн санхүүгийн тайлангийн гүйцэтгэл мэдээллийн эх үүсвэр болно.

F.4 Зээл ба авлага Банк болон банк санхүүгийн байгууллагаас зээлдэгчид олгосон зээл энэ бүлэгт хамаарна. Дансны пассив талын бүх секторт бичилт хийгдэх боломжтой бөгөөд ихэнхдээ санхүүгийн салбарын секторт тэг байдаг.

Мэдээллийн эх үүсвэр: Арилжааны банкуудын тайлан тэнцэл, төсвийн мэдээ болон аж ахуйн нэгжийн санхүүгийн тайлангийн гүйцэтгэл мэдээллийн эх үүсвэр болно.

F.5 Хөрөнгийн хувьцаа Хувьцаа нь хөрөнгийн биржид арилжаалсан хөрөнгө оруулалтын болон хөрөнгө эзэмшлийн эрхийн бичиг гэдгийг өмнө тодорхойлсон. Энэ бүлэгт тодорхойлсон хөрөнгийн хувьцаа нь хувьцаа болон хөрөнгө оруулалтын сангийн хувьцаа гэсэн хоёр үндсэн хэсэгт хуваагдана. Хувьцааны пассивт гарсан өөрчлөлт нь зөвхөн санхүүгийн секторт болон санхүүгийн бус байгууллагын секторт бичигддэг бол хөрөнгө оруулалтын сангийн хувьцааны хувьд зөвхөн санхүүгийн секторт бичилт хийгддэг онцлогтой.

Мэдээллийн эх үүсвэр: Хөрөнгийн биржийн жилийн тайлан, аж ахуйн нэгжийн жилийн тайлангийн гүйцэтгэл мэдээллийн эх үүсвэр болно.

F.6 Өрхийн аж ахуйн даатгалын сан Даатгал, тэтгэвэр болон стандарт баталгаа зэргийн пассив талд гарах өөрчлөлт, шилжүүлэг нь зөвхөн санхүүгийн байгууллагын секторт бичилт хийгдэнэ.

Мэдээллийн эх үүсвэр: Даатгалын байгууллагуудын жилийн тайлан, санхүүгийн зохицуулах хорооны нэгдсэн тайлан болон улсын төсвийн мэдээний гүйцэтгэл мэдээллийн эх үүсвэр болно.

F.7 Зээлдэгч, зээлдүүлэгчийн бусад үүрэг Байгууллага хоорондын өр, авлага, арилжааны богино хугацаат зээлтэй холбоотой пассив талын өөрчлөлт, шилжүүлгийг эдийн засгийн секторуудад бичигдэх боломжтой. Голлох бичилтийг санхүүгийн ба санхүүгийн бус секторт хийнэ.

Мэдээллийн эх үүсвэр: Банкуудын тайлан, аж ахуйн нэгжийн жилийн тайлангийн гүйцэтгэл мэдээллийн эх үүсвэр болно.

## 3.5 Хөрөнгийн биет хэмжээний бусад өөрчлөлтийн данс

Хөрөнгийн биет хэмжээний өөрчлөлтийн данс нь хөрөнгийн болон санхүүгийн дансны үзүүлэлтийг хамардаг.

Хөрөнгийн биет хэмжээний өөрчлөлтийн дансны хувьд эдийн засгийн идэвхтэй үйл ажиллагааны үр дүнд бус, тухайлбал, байгалийн гэнэтийн аюул, халдварт өвчин, дайн байлдааны улмаас устаж үгүй болсон, үйлдвэрлэсэн (үндсэн болон эргэлтийн хөрөнгө) болон үйлдвэрлэгдээгүй (газар, ус, ой мод, ашигт малтмалын орд гэх мэт) хөрөнгө, санхүүгийн хөрөнгө, түүнчлэн шинээр бүртгэгдсэн зарим бодит хөрөнгө (үнэт эдлэл, урлагын бүтээл), эргэж нөхөгдөхгүй санхүүгийн алдагдал зэргийг бүртгэнэ.

Эдийн засгийн эргэлтэд байгаа байгалийн нөөц баялгийн өөрчлөлтийг дансанд тусгах нь ихээхэн онцлогтой байдаг. Дансанд тусгахын тулд тухайн байгалийн нөөц нь Засгийн газрын болон бусад хэвшлийн өмчид бүртгэгдсэн, эдийн засгийн үнэлгээ хийгдсэн байх ёстой.

Хөрөнгийн биет хэмжээний өөрчлөлтийн дансны хувьд ҮТС-2008 зөвлөмжид хөрөнгийн өөрчлөлтийг гурван үндсэн төрөлд хуваан авч үзсэн. Үүнд:

а. Шилжүүлгээс бусад хэлбэрээр бий болсон хөрөнгийн өөрчлөлт

б. Гадаад хүчин зүйлээс бий болсон хөрөнгийн өөрчлөлт

в. Ангилал өөрчлөгдсөнөөс болж орсон хөрөнгийн өөрчлөлт

Үндэсний тооцооны голлох данс болох хөрөнгийн биет хэмжээний өөрчлөлтийн дансны загварыг бүдүүвч 2-т дараах байдлаар харуулав.

Бүдүүвч 2. Хөрөнгийн биет хэмжээний өөрчлөлтийн дансны хураангуй загвар

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Активын өөрчлөлт | | | | | | Гүйлгээ ба баланслуулах үзүүлэлт | Пассивын өөрчлөлт ба капиталын цэвэр өртөг | | | | | |
| S.1 | S.15 | S.14 | S.13 | S.12 | S.11 | S.11 | S.12 | S.13 | S.14 | S.15 | S.1 |
| ♦ |  |  | ♦ | ♦ | ♦ | Эдийн засгийн эргэлтэд шинээр орсон хөрөнгө |  |  |  |  |  |  |
| ♦ |  |  | ♦ | ♦ | ♦ | Эдийн засгийн эргэлтээс гарсан үйлдвэрлэгдэхгүй хөрөнгө |  |  |  |  |  |  |
| ♦ |  |  | ♦ |  | ♦ | Гэнэтийн аюулаас гарсан алдагдал |  |  |  |  |  |  |
| ♦ |  |  | ♦ | ♦ | ♦ | Эргэж төлөгдөхгүйгээр хураагдсан хөрөнгө |  |  |  |  |  |  |
| ♦ |  | ♦ |  | ♦ | ♦ | Хөрөнгийн бусад өөрчлөлт | ♦ | ♦ |  |  |  | ♦ |
| ♦ |  |  | ♦ |  | ♦ | Хөрөнгөд ангиллаас гарсан өөрчлөлт | ♦ |  | ♦ |  |  | ♦ |
| ♦ |  | ♦ | ♦ | ♦ | ♦ | Нийт хөрөнгийн бусад өөрчлөлт | ♦ | ♦ | ♦ |  |  | ♦ |
| ♦ |  |  | ♦ | ♦ | ♦ | Үйлдвэрлэгдэх хөрөнгө | Χ | Χ | Χ | Χ | Χ | Χ |
| ♦ |  |  | ♦ |  | ♦ | Үйлдвэрлэгдэхгүй хөрөнгө | Χ | Χ | Χ | Χ | Χ | Χ |
| ♦ |  | ♦ | ♦ |  | ♦ | Санхүүгийн хөрөнгө | ♦ | ♦ | ♦ |  |  | ♦ |
| Χ | Χ | Χ | Χ | Χ | Χ | Хөрөнгийн бусад өөрчлөлтөөс гарсан капиталын цэвэр өртгийн өөрчлөлт | ♦ | ♦ | ♦ | ♦ |  | ♦ |

### Хөрөнгийн биет хэмжээний өөрчлөлтийн дансны гүйлгээ ба баланслуулах үзүүлэлт

Хөрөнгийн биет хэмжээний өөрчлөлтийн дансны гүйлгээ ба баланслуулах үзүүлэлтийг шилжүүлгээс бусад хэлбэрээр орж байгаа өөрчлөлтийн төрлөөр нь дараах байдлаар дэлгэрэнгүй авч үзэж болно. Үүнд:

AN.1 Эдийн засгийн эргэлтэд шинээр орсон хөрөнгө

AN.1.1 Үйлдвэрлэгдэх хөрөнгө

AN.1.2 Үйлдвэрлэгдэхгүй хөрөнгө

AN.2 Эдийн засгийн эргэлтээс гарсан үйлдвэрлэгдэхгүй хөрөнгө

AN.2.1 Байгалийн нөөцийн хомсдол

AN.2.2 Байгалийн нөөц

AN.2.3 Гэрээ, хэлцэл болон маркетингийн хөрөнгө

AN.3 Гэнэтийн аюулаас гарсан алдагдал

AN.3.1 Үйлдвэрлэгдэх хөрөнгө

AN.3.2 Үйлдвэрлэгдэхгүй хөрөнгө

AF.3.3 Санхүүгийн хөрөнгө

AN.4 Эргэж төлөгдөхгүйгээр хураагдсан хөрөнгө

AN.4.1 Үйлдвэрлэгдэх хөрөнгө

AN.4.2 Үйлдвэрлэгдэхгүй хөрөнгө

AF.4.3 Санхүүгийн хөрөнгө

AN.5 Хөрөнгийн бусад өөрчлөлт

AN.5.1 Үйлдвэрлэгдэх хөрөнгө

AN.5.2 Үйлдвэрлэгдэхгүй хөрөнгө

AF.5.3 Санхүүгийн хөрөнгө

AN6 Хөрөнгийн ангиллаас бий болсон өөрчлөлт

AN.6.1 Секторын ангиллаас гарсан өөрчлөлт

AN.6.1.1 Үйлдвэрлэгдэх хөрөнгө

AN.6.1.2 Үйлдвэрлэгдэхгүй хөрөнгө

AF.6.1.3 Санхүүгийн хөрөнгө

AN.6.2 Хөрөнгө болон өр төлбөрийн ангиллаас гарсан өөрчлөлт

AN.6.2.1 Үйлдвэрлэгдэх хөрөнгө

AN.6.2.2 Үйлдвэрлэгдэхгүй хөрөнгө

AF.6.2.3 Санхүүгийн хөрөнгө

AN.7 Нийт хөрөнгийн бусад өөрчлөлт

AN.7.1 Үйлдвэрлэгдэх хөрөнгө (AN.1)

AN.7.2 Үйлдвэрлэгдэхгүй хөрөнгө (AN.2)

AN.7.3 Санхүүгийн хөрөнгө (AF)

AN.8 Үйлдвэрлэгдэх хөрөнгө

AN.8.1 Үндсэн хөрөнгө

AN.8.2 Материаллаг эргэлтийн хөрөнгө

AN.8.3 Үнэт зүйлс

AN.9 Үйлдвэрлэгдэхгүй хөрөнгө

AN.9.1 Байгалийн нөөц

AN.9.2 Гэрээ, түрээс, лицензи

AN.9.3 Гүүдвил ба зах зээлийн актив

AN.10 Санхүүгийн хөрөнгө

AN.10.1 Мөнгөжсөн алт & ЗТЭ

AN.10.2 Бэлэн валют, төвлөрүүлсэн хөрөнгө

AN.10.3 Өрийн бичиг

AN.10.4 Зээл

AN.10.5 Хөрөнгө, хөрөнгө оруулалтын сангийн хувьцаа

AN.10.6 Даатгал, тэтгэвэр, стандартчилсан баталгааны тогтолцоо

AN.10.7Санхүүгийн үүсмэл хэрэгсэл, ажиллагчиддаа хувьцаа олгох хөтөлбөр

Гүйлгээ ба баланслуулах үзүүлэлтийг хөрөнгийн ангиллын дагуу дараах байдлаар ангилна. Үүнд:

AN.1 Санхүүгийн бус хөрөнгө

AN.1.1 Үйлдвэрлэгдсэн хөрөнгө

К.4 Эдийн засгийн эргэлтэд шилжүүлгээс бусад хэлбэрээр шинээр нэмэгдсэн үйлдвэрлэсэн хөрөнгө

К.7-9 Гадаад хүчин зүйлээс бий болсон үйлдвэрлэгдэх хөрөнгийн өөрчлөлт (Гэнэтийн аюулаас үүдэн гарсан алдагдал, нөхөн төлөгдөхгүйгээр хураагдсан хөрөнгө, үйлдвэрлэгдэх активын бусад өөрчлөлт)

К.12 Үйлдвэрлэгдэх активын бүтэц, ангиллаас гарсан өөрчлөлт

AN.1.2 Үйлдвэрлэгдэхгүй хөрөнгө

К.3-6 Эдийн засгийн эргэлтэд шинээр орсон болон гарсан үйлдвэрлэгдэхгүй хөрөнгө (Өсгөж үржүүлээгүй биологийн нөөцийн өөрчлөлт)

К.7-9 Гадаад хүчин зүйлээс бий болсон үйлдвэрлэгдэхгүй хөрөнгийн өөрчлөлт (Гэнэтийн аюулаас гарсан алдагдал, эргэж төлөгдөхгүйгээр хураагдсан хөрөнгө, үйлдвэрлэгдсэн активын бусад өөрчлөлт)

К.12 Үйлдвэрлэгдэхгүй активын бүтэц, ангиллаас гарсан өөрчлөлт

AF.1.3 Санхүүгийн хөрөнгө

К.7-10 Гадаад хүчин зүйлээс бий болсон санхүүгийн хөрөнгийн өөрчлөлт (Гэнэтийн аюулаас гарсан алдагдал, эргэж төлөгдөхгүйгээр хураагдсан хөрөнгө, санхүүгийн актив, пассивын бусад өөрчлөлт)

К.12 Үйлдвэрлэгдэхгүй активын бүтэц, ангиллаас гарсан өөрчлөлт

В.102 Активын бусад өөрчлөлтөөс гарсан капиталын цэвэр өртгийн өөрчлөлт

AN.2 Эдийн засгийн эргэлтэд шинээр орсон болон эргэлтээс гарсан хөрөнгө

Эдийн засгийн эргэлтэд шилжүүлгээс бусад хэлбэрээр шинээр бүртгэгдэх болон хасагдах хөрөнгөд өмнө нь үндэсний тооцооны ямар нэг дансанд тусгагдаагүй хөрөнгө багтана. Эдгээрийг ҮТС-2008 зөвлөмжид дараах 5 үндсэн бүлэгт хуваан авч үзнэ. Үүнд:

1. Үйлдвэрлэсэн хөрөнгийг эдийн засгийн хөрөнгөд оруулах

Энэ бүлэгт багтах хөрөнгө нь дараах хоёр бүлэг хуваагдана. Үүнд:

а. Хөшөө дурсгалын цогцолбор

б. Үнэт зүйл

AN.2.1.1 Хөшөө дурсгалын цогцолбор Үүнд үндсэн хөрөнгийн ангилалд хамаарах орон байр, байшин болон цогцолборуудыг хамруулан ойлгоно. Өмнө нь бүртгэгдэж байгаагүй археологи, түүх, соёлын олдворуудыг хөрөнгийн дансны биет хэмжээний бусад өөрчлөлтөд бүртгэнэ. Тухайн үнэт олдвор болон дурсгалт цогцолбор нь үнэлэгдээгүй бол үнийг зах зээлийн үнээр тогтоодог (жишээ нь: дуудлага худалдааны үнээр).

AN.2.1.2 Үнэт зүйлс Өмнө нь бүртгэгдэж байгаагүй үнэт чулуу, эртний олдвор, урлагийн үнэт зүйлс гэх мэт маш их үнэ цэнэтэй, соёлын чухал эд зүйлсийг хөрөнгийн дансны биет хэмжээний бусад өөрчлөлтөд бүртгэнэ. Тухайн үнэт зүйлсийг худалдсан тохиолдолд хөрөнгийн дансанд бүртгэж, энэ нь худалдаалж буй байгууллагынхаа балансад шинээр бүртгэгдэж байгаа тохиолдолд бусад өөрчлөлтийн дансанд бүртгэгдэнэ.

1. Байгалийн баялгийн хувьд хөрөнгө гэж бүртгэгдэх болон хасагдах

Байгалийн баялаг дөрвөн үндсэн шалтгаанаар хөрөнгийн хүрээнд орж, хөрөнгийн хүрээнээс гардаг байна.

AN.2.2.1 Газрын хөрсөн доорх нөөцийг нээн илрүүлэх. ҮТС-д газрын хөрсөн доорх хөрөнгө гэдэгт боломжит үнээр өнөөгийн технологийн хүчээр олборлож болох нүүрс, газрын тос, байгалийн хий, бусад металл болон металл бус ашигт малтмалуудыг хамруулна. Хөрөнгийн дансанд секторуудын хооронд тухайн хөрөнгийг худалдах, худалдан авахтай холбоотой үйл явц бүртгэгддэг бол бусад өөрчлөлтийн дансны хувьд тухайн хөрөнгийн өсөлт болон бууралт бүртгэгэнэ. Жишээлбэл хайгуул судалгааны ажлын үр дүнд ашиглаж болох ашигт малтмалыг нээн илрүүлж эдийн засгийн хөрөнгөд бүртгэх үйл явц энд хамаарна.

AN.2.2.2 Өсгөж үржүүлээгүй биологийн нөөцийн байгалийн өсөлт. Өсгөж үржүүлээгүй биологийн нөөцийн өсөлтөд ой модны ургалт, загасны үржил гэх зэрэг олон төрлийн нөөцийн өсөлт, хөгжлийг хамруулж болно. Эдгээр нөөц нь эдийн засгийн хөрөнгө хэдий ч өсөлт, үржилт нь тухайн хүн болон нэгжийн хяналт, хамааралгүйээр явагдаж байгаа учир бүтээгдэхүүн гэж үздэггүй. ҮТС-д нөөцийн энэ төрлийн өсөлтийг эдийн засгийн хөрөнгө болгохдоо хөрөнгийн бусад өөрчлөлтөд бүртгэн авч, харуулдаг. Мөн тухайн биологийн нөөц нь хүнээс хамааралгүйгээр буурч, доройтож болдог онцлогтой.

AN.2.2.3 Байгалийн бусад нөөцөөс эдийн засгийн нөөцөд шилжих болон буцаад эдийн засгийн хэрэглээнээс гарах ҮТС-ийн хөрөнгийн хүрээнд тухайн улсын нийт газар нутгийг бүгдийг хамруулахгүй бөгөөд газар нь хүний эзэмшилд орж, ашиглагдаж эхэлснээр тухайн хүрээнд ордог. Газрын нөхөн сэргээлтийн зардал нь үндсэн хөрөнгийн элэгдлээр тодорхойлогддог. Газар дээр байгуулагдаж байгаа хөрөнгийн үр нөлөөнөөс болж тухайн газрын үнэ цэнэ нь нөхөн сэргээлтийн зардлаас хамаарч их хэмжээгээр өсч байгаа бол үүнийг эдийн засгийн өсөлтөд бүртгэнэ.

Мөн хууль эрх зүйн орчин эсвэл нөөцийн үнэлгээний бууралт зэргээс шалтгаалж тухайн байгалийн хөрөнгийг ашиглахаа болих тохиолдол олон байдаг бөгөөд энэ тохиолдолд тухайн байгалийн нөөц нь эдийн засгийн хэрэглээнээс гарч байна гэсэн үг юм.

AN.2.2.4 Эдийн засгийн хэрэглээнээс шалтгаалсан байгалийн нөөцийн чанарын өөрчлөлт. Байгалийн нөөцийн чанарын өөрчлөлт нь ихэвчлэн эдийн засгийн хэрэглээний өөрчлөлтөөс үүдэн бий болно. Жишээлбэл өмнө нь эдийн засгийн эргэлтэд орсон газрын зориулалтыг нь өөрчилж үйлдвэрийн барилга барихад үнэлгээнд нь нэмэгдэх эсвэл хасагдах өөрчлөлт гардаг байна.

1. Гэрээ, түрээс, лиценз зэргийг байгуулах болон цуцлах

AN.2.3.1 Гэрээ, түрээс, лиценз зэрэг нь хөрөнгө эзэмшлийн нэг төрөл бөгөөд тэдгээр нь чөлөөтэй шилжиж болдог гэрээ, хэлцэл эсвэл зөвшөөрлийн зарим хэлбэрүүд юм. Эдгээр хэлбэр нь үндсэн хөрөнгийг ашиглалтын эрхтэйгээр түрээслэх, байгалийн баялаг, нөөцийг түрээсээр ашиглахтай холбогдож гарч ирдэг.

Практикт тухайн хөрөнгө нь зарагдсан нөхцөлд бичилт хийх бол энэ нөхцөлд эхлээд хөрөнгийн бусад өөрчлөлтийн дансанд бүртгэж, дараа нь шилжүүлэгт үндэслэн хөрөнгийн дансанд бүртгэнэ.

Хөрөнгийн ангилалд бүртгэгдэж байгаа гэрээ, түрээс, лиценз зэргийн өртөг нь хэлцлийн үеийн үнээс давсан өнөөгийн цэвэр үнэ юм. Гэрээ, түрээс, лиценз зэргийн хэлцлийн үнээс давсан өөрчлөлтийг хөрөнгийн дахин үнэлгээний дансанд бүртгэх бол тухайн хөрөнгийн давуу талтай холбогдон гарсан өөрийн өртөг бүхий өөрчлөлт нь хөрөнгийн бусад өөрчлөлтөд бүртгэгдэнэ.

1. Гүүдвил болон маркетингийн хөрөнгийн өртгийн өөрчлөлт

Аж ахуйн нэгж, байгууллагын (ХХК, ХК гэх мэт) зарагдах үнэ нь түүний бүх хөрөнгөөс өр төлбөрийг хассан дүнтэй тэнцүү байдаг гэж ойлгож болохгүй. Нийт хөрөнгийн дүнгээс өр төлбөрийг хасч илүү гарсан хэсгийг нь худалдаалсан үнийг гүүдвил болон маркетингийн үнэ буюу өртөг гэж нэрлэнэ. Уг зөрүү нь эерэг, эсвэл сөрөг байж болно.

Худалдагдаж байгаа аж ахуйн нэгжийн хөрөнгө, өр төлбөр нь дансны хувьд ямар нэг өөрчлөлтгүйгээр солигдож бүртгэгддэг бол гүүдвил болон маркетингийн хөрөнгө нь тухайн байгууллагын тайлан тэнцэлд багтаж хөрөнгийн бусад өөрчлөлтийн дансанд бүртгэгдэнэ. Балансад нэмж бүртгэгдсэний дараа худалдан авагчид шилжиж байгаа шилжүүлгийн гүйлгээ нь хөрөнгийн дансанд бүртгэгддэг.

1. Санхүүгийн хөрөнгө болон өр төлбөр шинээр нэмэгдэх, хасагдах

AN.2.5.1 Гэнэтийн аюулаас гарсан алдагдал

Хөрөнгийн бусад өөрчлөлтийн дансны гэнэтийн аюулаас үүдэн гарсан алдагдал гэсэн ангилалд гэнэтийн, ихээхэн хэмжээний хөрөнгийн алдагдлыг бүртгэнэ. Тухайн их хэмжээтэй хөрөнгийн алдагдалыг бий болгож байгаа нөхцөл байдлыг тодорхойлоход хялбар байдаг. Үүнд:

1. Газар хөдлөх, галт уулын дэлбэрэлт, далайн түрлэг, давалгаа, хар салхи, ган гачиг болон байгалийн бусад гамшигт үзэгдэл
2. Дайн, төрийн эргэлт, болон энэ төрлийн бусад үйл явц
3. Агаарт радио идэвхит бодис алдах зэрэг технологийн эвдрэлээс бий болсон аюулт үзэгдэл зэргийг хамруулна.

AN.2.5.2 Эргэж төлөгдөхгүйгээр хураагдсан хөрөнгө

Төр, засгийн байгууллага, зарим субъект бусдын эд хөрөнгийг дотоодын болон олон улсын хууль, эрхийн актууд зөрчсөнтэй нь холбогдуулж хураан авсан тохиолдолд эргэж төлөгдөхгүй хураагдсан хөрөнгө гэдэг ангилалд хамруулан бүртгэнэ.

AN.2.5.3 Барьцааны зүйлийг эргүүлэн авахтай холбогдох үйл ажиллагаа энэ бүлэгт хамрагдахгүй бөгөөд үүнийг энгийн шилжүүлэг гэж үзэж хөрөнгийн дансанд бүртгэнэ.

AN.2.5.4 Хөрөнгийн бусад өөрчлөлт

Үйлдвэрлэгдэх хөрөнгийг жил бүр тогтмол хэрэглээ тооцож, хуримтлуулах замаар тухайн хөрөнгийн үнийг бий болгоно. Гэвч эдэлгээнээс өмнө ашиглалтаас хасагдсан, эвдэрсэн үндсэн хөрөнгө зэрэг нь хөрөнгийн бусад өөрчлөлтөд хамаарна.

AN.2.5.5 Хөрөнгөд ангиллаас гарсан өөрчлөлт

Эдийн засгийн хөрөнгөд ангиллаас гарсан өөрчлөлт нь

а. Секторын ангиллаас гарсан өөрчлөлт

б. Хөрөнгө болон өр төлбөрийн өөрийн ангиллаас гарсан өөрчлөлт гэсэн хоёр бүлэгт хуваагддаг.

AN.2.5.6 Нийт хөрөнгийн бусад өөрчлөлт

Энэ хэсэгт хөрөнгийн болон санхүүгийн дансанд шилжүүлэхтэй холбогдон гарсан өөрчлөлт тусдаг бөгөөд хөрөнгийн бусад өөрчлөлтийн дансанд шилжүүлгээс бусад хэлбэрээр хөрөнгөд орсон өөрчлөлтийг бүртгэж авдаг.

Хөрөнгийн бусад өөрчлөлтийн дансанд туссан дээрхээс өөр төрлийн шалтгаанаар бий болсон хөрөнгийн өөрчлөлтийг энд бүртгэнэ.

AN.2.5.7 Хөрөнгийн бусад өөрчлөлтөөс гарсан капиталын цэвэр өртгийн өөрчлөлт

Энэ нь балансын үзүүлэлт бөгөөд зөвхөн пассив талд бичилт хийгддэг онцлогтой.

### 3.5.2 Активын бүтэц, үзүүлэлт, мэдээллийн эх үүсвэр

Активын бүтцийн хувьд эдийн засгийн секторуудын хооронд төдийлөн ялгаа байдаггүй. Гүйлгээ ба баланслуулах үзүүлэлтийг секторуудад хэрхэн хуваагдах, ямар эх үүсвэрээс мэдээллийг авах боломжтой байхыг дараах байдлаар тайлбарлана.

Эдийн засгийн эргэлтэд шинээр орсон болон эргэлтээс гарсан хөрөнгө.

Эдгээр хөрөнгө үндэсний тооцооны ямар нэг дансанд өмнө нь тусгагдаагүй байдгаараа бусад хөрөнгөөс онцлогтой.

Эдийн засгийн эргэлтэд шинээр орсон хөрөнгийн хувьд үйлдвэрлэгдсэн хөрөнгө нь зөвхөн төрийн байгууллагын секторт, үйлдвэрлэгдэхгүй хөрөнгийг төрийн байгууллагын болон санхүүгийн бус байгууллагын секторт, харин гэрээ хэлцэл, лиценз зэргийн нэмэгдэх өөрчлөлтийг зөвхөн санхүүгийн бус байгууллагын секторт бичнэ.

Мэдээллийн эх үүсвэр Аж ахуйн нэгж байгууллагын тайлан баланс, улсын төсвийн мэдээ нь мэдээллийн эх үүсвэр болно.

AN.3 Гэнэтийн аюулаас гарсан алдагдал Энэ ангилалд бүртгэж байгаа гэнэтийн, их хэмжээний хөрөнгийн алдагдал нь бүх секторт учирч болно.

Хөрөнгийн энэхүү өөрчлөлтийг бүх секторт бичих боломжтой бөгөөд ихэнхдээ төрийн байгууллагын болон санхүүгийн бус байгууллагын секторт сөрөг тэмдэгтэйгээр бичигдэнэ. Манай орны хувьд зудын гамшиг их тохиолддог. Үүний улмаас мал аж ахуйн салбарт их хэмжээний алдагдал бий болдог. Энэхүү алдагдлыг босгоос давсан хэмжээгээр тооцож өрхийн секторт сөрөг тэмдэгтэйгээр тусгана.

Мэдээллийн эх үүсвэр: Аж ахуйн нэгж байгууллагын тайлан баланс, улсын төсвийн мэдээ болон онцгой байдлын ерөнхий газрын тайлан мэдээ зэрэг нь мэдээллийн эх үүсвэр болно.

AN.4 Эргэж төлөгдөхгүйгээр хураагдсан хөрөнгө Төр, засгийн байгууллага, зарим субъект хууль бус үйл ажиллагаа явуулсан этгээдийн эд хөрөнгийг дотоодын болон олон улсын хууль, эрхийн актууд зөрчсөнтэй нь холбогдуулан хураан авсан тохиолдолд эргэж төлөгдөхгүй хураагдсан хөрөнгө гэдэг ангилалд хамруулан бүртгэнэ.

Хөрөнгийн энэхүү хасагдах өөрчлөлт нь төрийн байгууллагын секторт нэмэх тэмдэгтэйгээр бусад секторт хасах тэмдэгтэйгээр тусдаг. Санхүүгийн бус сектор, санхүүгийн сектор, өрхийн аж ахуйн сектор болон өрхийн аж ахуйд үйлчилдэг ашгийн бус байгууллагын секторын хөрөнгөөс хасагдсан дүнгийн нийлбэр нь төрийн байгууллагын секторын дүнтэй тэнцүү байна.

Мэдээллийн эх үүсвэр: Аж ахуйн нэгж байгууллагын тайлан баланс, улсын төсвийн мэдээ, банкуудын тайлан болон мэргэжлийн хяналтын газрын тайлан, мэдээ зэрэг нь мэдээллийн эх үүсвэр болно.

AN.5 Хөрөнгийн бусад өөрчлөлт Хэрэглээ тооцож дуусах хугацаанаас өмнө ашиглалтаас хасагдсан, эвдэрсэн хөрөнгүүд нь хөрөнгийг бусад өөрчлөлтөд бүртгэнэ.

AN.5.1 Үйлдвэрлэгдэх хөрөнгийн хувьд зөвхөн санхүүгийн бус секторт бичилт хийгдэх бол үйлдвэрлэгдэхгүй хөрөнгийн хувьд аль нэг секторт бичилт хийгдэхгүй, харин санхүүгийн хөрөнгийн хувьд санхүүгийн болон өрхийн аж ахуйн секторт бичилт хийгдэнэ.

Мэдээллийн эх үүсвэр: Аж ахуйн нэгж байгууллагын тайлан тэнцэл, банкуудын тайлан мэдээ зэрэг болно.

AN.6 Хөрөнгөд ангиллаас гарсан өөрчлөлт Санхүүгийн болон санхүүгийн бус хөрөнгийн ангиллаас гарсан өөрчлөлт нь бүх секторт бүртгэгдэх боломжтой тул бүх секторт бичилт хийгдэнэ.

Нэг сектороос хасагдаж байгаа сөрөг тэмдэгтэй дүн нь өөр нэг секторт эерэг тэмдэгтэй дүнгээр туссан байх бөгөөд нийт энэ төрлийн өөрчлөлтийн улсын дүн эцэстээ тэг байх юм.

Мэдээллийн эх үүсвэр: Аж ахуйн нэгж байгууллагын тайлан тэнцэл, банкуудын тайлан, төсвийн мэдээ болон холбогдох бусад судалгааны үр дүн зэрэг нь мэдээллийн эх үүсвэр болно.

AN.7 Нийт хөрөнгийн бусад өөрчлөлт Хөрөнгийн өөрчлөлт гарахад нөлөөлсөн өмнө дурьдсанаас бусад шалтгаанаар орсон өөрчлөлтийг энд харуулна.

Мэдээллийн эх үүсвэр: Аж ахуйн нэгж байгууллагын тайлан тэнцэл, банкуудын тайлан, төсвийн мэдээ болон холбогдох бусад судалгааны үр дүн зэрэг болно.

Хөрөнгийн бусад өөрчлөлтөөс гарсан капиталын цэвэр өртгийн өөрчлөлт: Тухайн үзүүлэлтийн хувьд активт бичилт хийгдэхгүй.

### 3.5.3 Пассивын бүтэц, үзүүлэлт, мэдээллийн эх үүсвэр

Хөрөнгийн бусад өөрчлөлтийн дансны пассивын бүтэц эдийн засгийн секторуудын хооронд нэлээд ялгаатай байдаг.

Пассивын нийтлэг онцлог нь эдийн засгийн бүх секторын хувьд хөрөнгийн бусад өөрчлөлтөөс гарсан хөрөнгийн цэвэр өртгийн өөрчлөлт юм. Бусад өөрчлөлтийн нөлөөгөөр хөрөнгө өссөн бол (+), буурсан бол (-) тэмдэгтэй байна. Үйлдвэрлэгдэх болон үйлдвэрлэгдэхгүй хөрөнгийн бусад өөрчлөлтийг пассив талд бүртгэхгүй зөвхөн санхүүгийн хөрөнгийн бусад өөрчлөлт хэлбэрээр бүртгэнэ.

Гүйлгээ ба баланслуулах үзүүлэлтийг секторуудад хуваагдах болон мэдээллийн эх үүсвэр дараах байдлаар тайлбарлагдана.

AN.5 Хөрөнгийн бусад өөрчлөлт: Санхүүгийн хөрөнгөтэй (үйлдвэрлэгдэх болон үйлдвэрлэгдэхгүй хөрөнгүүд бичилт хийгдэхгүй) холбогдсон бусад өөрчлөлтүүд энд бүртгэгдэнэ. Бүх секторуудад бичилт хийгдэх боломжтой боловч ихэвчлэн санхүүгийн бус болон санхүүгийн секторт бичилт хийнэ.

Мэдээллийн эх үүсвэр: Аж ахуйн нэгж байгууллагын тайлан баланс, банкуудын тайлан, төсвийн мэдээ болон холбогдох бусад судалгааны үр дүн зэрэг нь мэдээллийн эх үүсвэр болно.

AN.6 Хөрөнгөд ангиллаас гарсан өөрчлөлт: Санхүүгийн хөрөнгөтэй холбоотой ангиллаас гарсан өөрчлөлтийг пассив талд бүртгэнэ.

Нэг сектороос хасагдаж байгаа сөрөг тэмдэгтэй дүн нь нөгөө секторт эерэг тэмдэгтэйгээр тусгагдах тул нийт өөрчлөлт улсын дүнгээр тэг байна.

Мэдээллийн эх үүсвэр: Аж ахуйн нэгж байгууллагын тайлан тэнцэл, банкуудын тайлан, төсвийн мэдээ болон холбогдох бусад судалгааны үр дүн зэрэг нь мэдээллийн эх үүсвэр болно.

AN.7 Нийт хөрөнгийн бусад өөрчлөлт: Санхүүгийн хөрөнгийн өөрчлөлт гарахад нөлөөлсөн дээр дурьдсанаас бусад шалтгаанаар орсон өөрчлөлтийг энд харуулна. Бүх секторт бичилт хийгдэх боломжтой боловч өрхийн аж ахуйн сектор болон өрхийн аж ахуйд үйлчилдэг ашгийн бус байгууллагын секторт бичилт хийгдэхгүй байж болно.

Мэдээллийн эх үүсвэр: Аж ахуйн нэгж байгууллагын тайлан тэнцэл, банкуудын тайлан, төсвийн мэдээ болон холбогдох бусад судалгааны үр дүн зэрэг болно.

Хөрөнгийн бусад өөрчлөлтөөс гарсан капиталын цэвэр өртгийн өөрчлөлт Бүх секторт бичилт хийх бөгөөд шахагдаж гарч байгаа уг дансны балансын үзүүлэлт юм.

## 3.6 . Хөрөнгийн дахин үнэлгээний данс

Хөрөнгийн дахин үнэлгээний данс нь хөрөнгийн бусад өөрчлөлтийн дансны нэгэн адил хөрөнгийн болон санхүүгийн дансны үзүүлэлтүүдийг хамардаг, бодит болон санхүүгийн хөрөнгийн хэлбэрийн данс юм.

Дахин үнэлгээний данс нь хуримтлалын данс бөгөөд уг дансны активт үйлдвэрлэгдэх болон үйлдвэрлэгдэхгүй, түүнчлэн санхүүгийн хөрөнгөнд гарсан үнийн өөрчлөлтийг харуулдаг.

Уг дансны пассивт зөвхөн санхүүгийн хөрөнгөд гарсан үнийн өөрчлөлт хамаарна.

Үндэсний тооцооны эцсийн данс болох хөрөнгийн дахин үнэлгээний дансны загварыг бүдүүвч 3-т дараах байдлаар харуулав.

Бүдүүвч 3. Хөрөнгийн дахин үнэлгээний дансны загвар

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Активуудын өөрчлөлт | | | | | | Гүйлгээ ба баланслуулах үзүүлэлт | Пассивын өөрчлөлт ба капиталын цэвэр өртөг | | | | | |
| S.1 | S.15 | S.14 | S.13 | S.12 | S.11 | S.11 | S.12 | S.13 | S.14 | S.15 | S.1 |
| ♦ | ♦ | ♦ | ♦ | ♦ | ♦ | AN. Санхүүгийн бус актив | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.1 Үйлдвэрлэгдсэн актив | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.1.1 Үндсэн хөрөнгө | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.1.2 Эргэлтийн хөрөнгө | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.1.3 Үнэт зүйл | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.2 Үйлдвэрлэгдэхгүй актив | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.2.1 Үйлдвэрлэгдээгүй материаллаг актив | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AN.2.2 Үйлдвэрлэгдээгүй материаллаг бус актив | Χ | Χ | Χ | Χ | Χ | Χ |
| ♦ | ♦ | ♦ | ♦ | ♦ | ♦ | AF. Санхүүгийн актив, пассив | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | AF.1 Мөнгөжсөн алт, зээлжих тусгай эрх | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | AF.2 Бэлэн валют, депозит | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | AF.3 Үнэт цаас | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | AF.4 Зээл ба авлага | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | AF.5 Хувьцаа | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | AF.6, AF.7 Бусад | ♦ | ♦ | ♦ | ♦ | ♦ | ♦ |
| ♦ | ♦ | ♦ | ♦ | ♦ | ♦ | В.102 Активын бусад өөрчлөлтөөс гарсан капиталын цэвэр өртгийн өөрчлөлт | ♦ | ♦ | ♦ | ♦ | ♦ | ♦ |

### 3.6.1 Хөрөнгийн дахин үнэлгээний дансны гүйлгээ ба баланслуулах үзүүлэлт

Хөрөнгийн дахин үнэлгээний дансны гүйлгээ ба баланслуулах үзүүлэлтийг үйлдвэрлэгдэх болон үйлдвэрлэгдэхгүй хөрөнгийн дансны аргачлалд, санхүүгийн хөрөнгийг санхүүгийн дансны аргачлалд дэлгэрэнгүй тайлбарласан тул энд тайлбарлах шаардлагагүй юм.

Хөрөнгөд гарсан үнийн өөрчлөлтийг ҮТС-2008 зөвлөмжид үндсэн гурван бүлэгт хуваасан. Үүнд:

* Нэрлэсэн хийсвэр ашиг (Nominal holding gains)
* Дундаж хийсвэр ашиг (Neutral holding gains)
* Бодит хийсвэр (Real holding gains)

Хөрөнгийн үнэд орсон өөрчлөлтийн төрөл болон зарим нэг тухайлсан хөрөнгийн дахин үнэлгээний өөрчлөлтийг энд авч үзье.

Нэрлэсэн хийсвэр ашиг (Nominal holding gains)

Санхүүгийн бус хөрөнгийн нэрлэсэн хийсвэр ашиг нь тухайн хөрөнгийн хувьд тодорхой хугацаанд үнийн өөрчлөлтөөс бий болсон нэмэгдэл юм. Санхүүгийн хөрөнгийн хувьд тухайн хөрөнгийн шилжүүлгийн өөрчлөлт болон шилжүүлгээс бусад хэлбэрээр өртөгт гарсан өөрчлөлтийг нэрлэсэн хийсвэр ашиг гэж ойлгоно. Харин үнэт зүйлийн хувьд нэрлэсэн хийсвэр ашиг гэдэгт шилжүүлгээс бусад хэлбэрээр тухайн үнэт зүйлийн өртөгт орсон нэмэгдэх өөрчлөлтийг ойлгоно.

Санхүүгийн ба санхүүгийн бус хөрөнгө болон үнэт зүйлсийн нэрлэсэн хийсвэр ашиг нь сөрөг тэмдэгтэй тодорхойлогдсон бол үүнийг нэрлэсэн хийсвэр алдагдал гэж нэрлэнэ.

Дундаж хийсвэр ашиг (Neutral holding gains)

Санхүүгийн ба санхүүгийн бус хөрөнгө, үнэт зүйлсийн дундаж хийсвэр ашиг гэдэг нь тухайн хөрөнгөд шилжүүлгийн болон бусад өөрчлөлтийн нөлөө тусаагүй байхад хугацааны эхэнд байсан өртөгтэй ижил байх үзүүлэлт юм.

Бодит хийсвэр ашиг (Real holding gains)

Нэг ижил төрлийн хөрөнгийн хувьд тогтсон хугацаанд бий болсон нэрлэсэн хийсвэр ашиг, дундаж хийсвэр ашгийн зөрүүг бодит хийсвэр ашиг гэж нэрлэнэ.

Хэрэв тухайн хөрөнгийн өртөг нь дундаж хийвсэр ашгаас илүүтэйгээр өсч байвал үүнийг бодит хийсвэр ашиг гэж нэрлэх бол хөрөнгийн өртөг нь дундаж хийсвэр алдагдлаас багаар эсвэл огт өсөхгүй байгаа тохиолдлыг бодит хийсвэр гарз гэнэ.

Хөрөнгийн дахин үнэлгээний дансны баланслуулах үзүүлэлт нь нэрлэсэн хийсвэр ашиг, алдагдлаас үүдэн бий болсон өөрийн өртгийн өөрчлөлт юм. Өртгийн өөрчлөлт нь секторуудын бүх төрлийн хөрөнгө, өр төлбөрт гарсан нэрлэсэн хийсвэр ашиг, алдагдлын шууд нийлбэрээр тодорхойлогдоно.

### 3.6.2 Активын бүтэц, үзүүлэлт

Хөрөнгийн дахин үнэлгээний дансны активын бүтцэд эдийн засгийн секторуудын хооронд төдийлөн ялгаа байхгүй.

Үйлдвэрлэгдэх, үйлдвэрлэгдэхгүй хөрөнгө болон санхүүгийн хөрөнгө нь дансны активт заавал бичигдэх ёстой хэдий ч нэрлэсэн, дундаж, бодит эзэмшлийн олз эсвэл гарзаас хамаарч зарим нэг секторт бичигдэхгүй байх талтай.

Үйлдвэрлэгдэхгүй хөрөнгийн бүрэлдэхүүн хэсэг болох гүүдвил, маркетингийн хөрөнгө нь аль ч секторт бичигддэггүй онцлогтой.

### 3.6.2 Пассивын бүтэц, үзүүлэлт

Хөрөнгийн дахин үнэлгээний дансны пассивын хувьд үйлдвэрлэгдэх болон үйлдвэрлэгдэхгүй хөрөнгийн бичилт аль ч секторт хийгдэхгүй.

Санхүүгийн хөрөнгө, өр төлбөрийн нэг бүрэлдэхүүн хэсэг болох мөнгөжсөн алт, зээлжих тусгай эрхийн хувьд аль ч секторт бичилтийг хийхгүй.

Зөвхөн санхүүгийн хөрөнгийн дахин үнэлгээтэй холбоотой өөрчлөлт пассив талд бичигдэх ёстой бөгөөд нэрлэсэн, дундаж, бодит эзэмшлийн олз эсвэл гарзаас хамаарч зарим нэг секторт бичигдэхгүй болон өөр хоорондоо ялгаатай байх талтай.

Пассивын нийтлэг онцлог нь эдийн засгийн бүх секторын хувьд хөрөнгийн дахин үнэлгээнээс гарсан эзэмшигчийн өмчийн цэвэр олз болон гарз юм. Дахин үнэлгээгээр хөрөнгө өссөн бол (+), буурсан бол (-) тэмдэгтэй байна. Үйлдвэрлэгдэх болон үйлдвэрлэгдэхгүй хөрөнгийн дахин үнэлгээний өөрчлөлт пассив талд бүртгэгддэгүй зөвхөн санхүүгийн хөрөнгийн дахин үнэлгээнд бүртгэгдэнэ.

### Мэдээллийн эх үүсвэр: Хөрөнгийн дахин үнэлгээний дансны актив, пассивын үзүүлэлтийг эдийн засгийн секторуудын хувьд дараах эх үүсвэрээс гаргана. Үүнд:

*Санхүүгийн секторт:* Төв болон арилжааны банк, даатгалын байгууллага, хөрөнгийн биржийн санхүүгийн тайлан.

*Санхүүгийн бус секторт:* Аж ахуйн нэгж, байгууллагын санхүүгийн жилийн тайлан.

*Улсын байгууллагын секторт*: Улсын төсвийн гүйцэтгэл.

*Өрхийн аж ахуйн секторт:* Арилжааны банк, хөрөнгийн бирж, даатгалын байгууллагын санхүүгийн тайлан.

*Өрхөд үйлчилдэг ашигийн бус байгууллагын секторт:* Аж ахуйн нэгж, байгууллагын санхүүгийн жилийн тайлан.

# 3.7 Тэнцэл болон ҮТС-ийн дансдын уялдаа, тэнцэл байгуулах арга, арга зүй

Дотоодын эдийн засгийн дансдын үр дүнг гадаад эдийн засгийн гүйлгээтэй хамт тусгасан хөрөнгийн дансдын нэгтгэл нь актив, пассивын тэнцэл юм.

ҮТС-д активуудын тайлант хугацааны өөрчлөлтийг дараах 4 дансаар харуулдаг бөгөөд эдгээр нь хөрөнгийн дансууд юм. Үүнд:

1. Хөрөнгийн данс
2. Санхүүгийн данс
3. Хөрөнгийн бусад өөрчлөлтийн данс
4. Хөрөнгийн дахин үнэлгээний данс

Актив, пассивын тэнцэл дараах 3 хэсгээс бүрдэнэ. Үүнд:

1. Эхлэлтийн баланс
2. Тайлант үед гарсан өөрчлөлт
3. Эцсийн баланс

Балансын тооцооны арга зүй: Эцсийн балансын актив (пассив) = эхлэлтийн балансын актив (пассив) + тайлант оны активын (пассивын) өөрчлөлт

Актив, пассивын балансын загварыг бүдүүвч 4-д дараах байдлаар харуулав.

Бүдүүвч 4. Актив, пассивын тэнцэлийн хураангуй загвар

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Активын өөрчлөлт | | | | Хөрөнгө, өр төлбөрийн өөрчлөлт | | | Пассивын өөрчлөлт ба капиталын цэвэр өртөг | | | |
| S.3 | S.2 | S.1 | S.11- S.15 | S.11- S.15 | S.1 | S.2 | S.3 |
| ♦ |  | ♦ | ♦ | Эхлэлтийн баланс | | Санхүүгийн бус хөрөнгө |  |  |  |  |
| ♦ |  | ♦ | ♦ | Үйлдвэрлэгдэх хөрөнгө |  |  |  |  |
| ♦ |  | ♦ | ♦ | Үйлдвэрлэгдэхгүй хөрөнгө |  |  |  |  |
| ♦ | ♦ | ♦ | ♦ | Санхүүгийн хөрөнгө, өр төлбөр | ♦ |  | ♦ | ♦ |
| ♦ | ♦ | ♦ | ♦ | Капиталын цэвэр өртөг | ♦ |  | ♦ | ♦ |
|  | | | | | | | | | | |
| ♦ |  | ♦ | ♦ | | Тайлант хугацаанд гарсан өөрчлөлт | Санхүүгийн бус хөрөнгө |  |  |  |  |
| ♦ |  | ♦ | ♦ | | Үйлдвэрлэгдэх хөрөнгө |  |  |  |  |
| ♦ |  | ♦ | ♦ | | Үйлдвэрлэгдэхгүй хөрөнгө |  |  |  |  |
| ♦ | ♦ | ♦ | ♦ | | Санхүүгийн хөрөнгө, өр төлбөр | ♦ |  | ♦ | ♦ |
| ♦ | ♦ | ♦ | ♦ | | Капиталын цэвэр өртгийн өөрчлөлт | ♦ |  | ♦ | ♦ |
|  |  |  |  | | Хадгаламж болон хөрөнгийн шилжүүлэг | ♦ |  | ♦ | ♦ |
|  |  |  |  | | Хөрөнгийн бусад өөрчлөлт | ♦ | ♦ | ♦ | ♦ |
|  |  |  |  | | Нэрлэсэн эзэмшлийн олз/гарз | ♦ | ♦ | ♦ | ♦ |
|  |  |  |  | | Дундаж эзэмшлийн олз/ гарз | ♦ | ♦ | ♦ | ♦ |
|  |  |  |  | | Бодит эзэмшлийн олз/ гарз | ♦ | ♦ | ♦ | ♦ |
|  | | | | | | | | | | |
| ♦ |  | ♦ | ♦ | | Эцсийн баланс | Санхүүгийн бус хөрөнгө |  |  |  |  |
| ♦ |  | ♦ | ♦ | | Үйлдвэрлэгдэх хөрөнгө |  |  |  |  |
| ♦ |  | ♦ | ♦ | | Үйлдвэрлэгдэхгүй хөрөнгө |  |  |  |  |
| ♦ | ♦ | ♦ | ♦ | | Санхүүгийн хөрөнгө, өр төлбөр | ♦ |  | ♦ | ♦ |
| ♦ | ♦ | ♦ | ♦ | | Капиталийн цэвэр өртөг | ♦ |  | ♦ | ♦ |

Актив, пассивын балансын бүдүүвч 4-д S.11-S.15-аар эдийн засгийн 5 секторыг, S.1-ээр дотоод эдийн засгийн дүнг, S.2-оор гадаад эдийн засгийн секторыг, S.3-аар нийт дүнг харуулсан болно.

## 3.7.1 Актив, пассивын тэнцлийн гүйлгээ ба баланслуулах үзүүлэлт

Актив, пассивын тэнцэл нь эхлэлтийн баланс, тайлант хугацаанд гарсан өөрчлөлт, эцсийн баланс гэсэн гурван үндсэн хэсэгтэй. Хэсэг бүрийн үндсэн бүтэц нь хоорондоо ижилхэн байна.

Санхүүгийн бус хөрөнгө санхүүгийн бус хөрөнгийг эдийн засгийн үүсэл талаас нь үйлдвэрлэгдэх хөрөнгө, үйлдвэрлэгдэхгүй хөрөнгө гэж хоёр ангилдаг.

AN.8 Үйлдвэрлэгдэх хөрөнгө. Эдийн засгийн идэвхитэй үйл ажиллагааны дүнд материаллаг болон хөдөлмөрийн зардал гаргаж, бүтээгдсэн барилга байшин, машин, тоног төхөөрөмж, материал түүхий эд, хүн амын хэрэглээний удаан эдэлгээт зүйлс зэргийг үндэсний тооцооны системд үйлдвэрлэгдсэн хөрөнгө гэж нэрлэдэг. Үйлдвэрлэгдсэн хөрөнгийг дотор нь үндсэн хөрөнгө, эргэлтийн хөрөнгө, үнэт зүйл гэж гурав хуваана.

AN.9 Үйлдвэрлэгдэхгүй хөрөнгө .Үйлдвэрлэгдэхгүй хөрөнгийг материаллаг болон материаллаг бус хөрөнгө гэж хоёр хуваана.

AN.9.1 Үйлдвэрлэгдэхгүй материаллаг хөрөнгө. Өмч эзэмших болон шилжих эрх нь тогтоогдсон байгалийн гаралтай хөрөнгийг энд хамруулна. Материаллаг үйлдвэрлэгдэхгүй хөрөнгөд газар, газрын доорх хайгуул, эдийн засгийн үнэлгээ хийгдсэн эрдэс баялаг, ан амьтан, загас зэрэг байгалийн өсгөж үржүүлдэггүй хөрөнгүүд, усны нөөц зэргийг хамруулна.

AN.9.2 Үйлдвэрлэгдэхгүй материаллаг бус хөрөнгө. Эдгээрт шинэ бүтээгдэхүүн зохион бүтээсэн патент, барааны тэмдэг, патентаар үйлдвэрлэх эрх, обьектыг гурав дахь этгээдэд дамжуулан түрээслэх эрх зэрэг оюуны өмч, өмчийн ашиглалтыг шилжүүлэх хууль эрхийн холбогдолтой баримт бичгийг оруулдаг.

AN.10 Санхүүгийн хөрөнгө. Аж ахуйн нэгж, хуулийн этгээдүүдийн өмчлөх эрх нь тогтоогдсон, тодорхой хугацааны дотор өмчлөгчид болон ашиглагчиддаа эдийн засгийн үр дүн үзүүлж чадах материаллаг бус төлбөр, гүйлгээний хэрэгсэл болдог хөрөнгийг санхүүгийн хөрөнгөд багтаана.

AN.10.1 Капиталын цэвэр өртөг. Энэ үзүүлэлт нь эдийн засгийн секторууд болон нийт эдийн засгийн түвшинд санхүүгийн биш материаллаг активын хэмжээ, тэдгээрийн өөрчлөлтийг харуулдаг. Капиталын цэвэр өртөг нийт тэнцлийн дүнд ихсэх тутам эдийн засгийн потенциал сайжирч байна гэж үздэг бөгөөд эхлэлтийн баланс, тайлант хугацаанд гарсан өөрчлөлт, эцсийн баланс тус бүрт нь тооцдог.

## 3.7.2 Актив, пассивын тэнцлийн тооцооны арга зүй, мэдээллийн эх үүсвэр

Уг баланс нь хөрөнгийн нэгдсэн данстай ижил агуулгатай тул мэдээллийн эх үүсвэрийн хувьд нийт болон секторын эдийн засгийн түвшинд хөрөнгийн хэмжээ, бүтэц, тайлант хугацаанд гарсан өөрчлөлт, үүний дүнд тайлангийн эцэст байгаа хөрөнгийн хэмжээг тодорхойлдог. Балансын тооцооны бүдүүвчийг дараах байдлаар харуулж болно.

Бүдүүвч 5. Актив, пассивын тэнцлийн тооцооны бүдүүвч

|  |  |  |  |
| --- | --- | --- | --- |
| Хөрөнгийн ангилал | Хөрөнгө | | |
| Оны эхэнд байсан | Тайлант хугацаанд орсон өөрчлөлт | Оны эцэст байгаа |
| А | Б | В | Г=Б+В |
| А. Санхүүгийн бус хөрөнгө |  | | |
| Б. Санхүүгийн хөрөнгө |
| В. Нийт хөрөнгө (А+Б) |

Тооцооны бүдүүвчээс үзэхэд актив, пассивын баланс нь оны эхэнд байсан хөрөнгийн нийт хэмжээ ба тайлант үед гарсан өөрчлөлт гэсэн хоёр төрлийн мэдээллийг тодорхойлж, эдгээр хоёрын зөрүүгээр оны эцэст үлдсэн хөрөнгийн нийт хэмжээг тодорхойлж байна.

Актив, пассивын балансын хувьд санхүүгийн бус хөрөнгийн оны эхний, тайлант хугацааны болон оны эцсийн өөрчлөлтүүд бүгд актив талд бичигдэнэ. Харин санхүүгийн хөрөнгийн хувьд оны эхний, тайлант хугацааны болон оны эцсийн өөрчлөлтүүд актив болон пассив талд бичигддэг.

Актив, пассивын балансын хувьд оны эхний хөрөнгийг тодорхойлохын тулд мэдээллийн тусгайлсан эх үүсвэрийг тайлбарлах шаардлага гардаг бол тайлант хугацааны өөрчлөлт нь өмнө дурьдсаны дагуу өмнөх данснуудаас татаж авдаг үзүүлэлтүүд байдаг.

Оны эхний хөрөнгө, тайлант хугацаанд орсон хөрөнгийн өөрчлөлт болон оны эцсийн хөрөнгийг тодорхойлох мэдээллийн эх үүсвэрийг дараах байдлаар бий болгоно. Үүнд:

Оны эхний хөрөнгийн хэмжээг тодорхойлох, мэдээллийн эх үүсвэр.

Санхүүгийн бус хөрөнгийн мэдээллийн эх үүсвэр.

Үйлдвэрлэгдэх хөрөнгө:

а.Өрхийн аж ахуйгаас бусад эдийн засгийн секторуудын үндсэн ба эргэлтийн хөрөнгийн талаарх мэдээллийг аж ахуйн нэгж, байгууллагын жилийн тайлан балансаас авна.

б.Өрхийн аж ахуйн секторын үндсэн ба эргэлтийн хөрөнгөд ангилагдах мал, тэжээвэр амьтдын өртгийн мэдээллийг мал тооллогын дүнгээс авна.

в.Өрхийн аж ахуйн секторын ахуйн хэрэгцээний удаан эдэлгээт зүйлүүд болон үйлдвэрлэлийн зориулалттай багаж хэрэгслүүдийн өртгийн мэдээллийг өрхийн нийгэм, эдийн засгийн судалгааны дүнгээс авна.

г.Санхүүгийн секторт хамаарах үнэт зүйлсийн хуримтлалын өөрчлөлтийн мэдээллийг Монголбанкны тайлангаас авна.

AN.9 Үйлдвэрлэгдэхгүй хөрөнгө:

Газар, ус, ой мод, ан амьтан, эрдэс баялгийн нөөцийн хэмжээг тооцоход байгалийн нөөцийн болон орд газрын үнэлгээний талаарх мэдээллийг харьяа яам, агентлагуудаас, жишээлбэл, Байгаль орчин, аялал жуулчлалын яам болон түүний харьяа Ойн газар, Усны хэрэг эрхлэх газар мөн Эрдэс баялаг, эрчим хүчний яам болон түүний харьяа Ашигт малтмалын газар, Газрын тосны газраас авна. Мөн сүүлийн жилүүдэд тусгайлан хийсэн байгалийн баялаг, ашигт малтмалын нөөцийн өртгийн үнэлгээний тайлан мэдээллийг ашиглана. ҮСХ 2009 онд “Байгалийн нөөцийн өртгийн үнэлгээ хийх үзэл баримтлал”-ыг батлан гаргасан бөгөөд биет хэмжээний тухай мэдээлэл бүрдсэн тохиолдолд энэхүү үзэл баримтлалын дагуу өртгийн тооцоог хийж болно.

Санхүүгийн хөрөнгийн мэдээллийн эх үүсвэр.

Санхүүгийн хөрөнгийн оны эхэнд байсан нийт хэмжээг улсын дүн болон эдийн засгийн сектороор тооцоход аж ахуйн нэгж, байгууллагын санхүүгийн тайлангийн мөнгөн хөрөнгө, зээл, үнэт цаас зэрэг хөрөнгүүдийн тайлант оны эхний үлдэгдлийг үндэс болгоно.

Тайлант хугацаанд гарсан хөрөнгийн өөрчлөлт, мэдээллийн эх үүсвэр.

Энэ хэсэгт санхүүгийн болон санхүүгийн бус хөрөнгийн тайлант онд гарсан өөрчлөлтийг бүртгэн авдаг бөгөөд тухайн хөрөнгийн өөрчлөлт нь зах зээлд үйлдвэрлэл, импортын үр дүнд шинээр бий болсон болон субьектуудын хоорондын арилжаагаар нэгээс нөгөөд шилжсэн, ашиглагдаж байсан хуучин хөрөнгүүдийн нийлбэр юм.

ҮТС-д хөрөнгүүдийн тайлант хугацааны өөрчлөлтийг 4 дансаар харуулдгийг өмнө дурьдсан билээ. Эдгээрийн уялдааг дараах бүдүүвчээр харуулж болно.

Бүдүүвч 5. Актив, пассивын тэнцлийн тооцооны бүдүүвч

|  |  |  |  |  |  |  |  |
| --- | --- | --- | --- | --- | --- | --- | --- |
| Хөрөнгө, өр төлбөрийн өөрчлөлт | Оны эхний баланс | Хөрөнгийн болон санхүүгийн данс | Хөрөнгийн бусад өөрчлөлтийн данс | Хөрөнгийн дахин үнэлгээний данс | | | Оны эцсийн баланс |
| Нэрлэсэн хийсвэр ашиг | Дундаж хийсвэр ашиг | Бодит хийсвэр ашиг |
| Данс | С0 | 1 болон 2 | 3 | 4.1 | 4.2 | 4.3 | С1 |
| Санхүүгийн бус хөрөнгө |  |  |  |  |  |  |  |
| Үйлдвэрлэгдэх хөрөнгө |  |  |  |  |  |  |  |
| Үйлдвэрлэгдэхгүй хөрөнгө |  |  |  |  |  |  |  |
| Санхүүгийн хөрөнгө |  |  |  |  |  |  |  |
| Санхүүгийн өр төлбөр |  |  |  |  |  |  |  |
| Капиталын цэвэр өртөг |  |  |  |  |  |  |  |

Эдгээр дөрвөн дансны өөрчлөлт нь актив, пассивын балансын тайлант хугацаанд гарсан хөрөнгийн өөрчлөлт хэсэгт бүртгэгдэх бөгөөд дараах байдлаар харуулдаг. Үүнд:

а. Хөрөнгийн дансны ашиглалт талаас үндсэн ба эргэлтийн хөрөнгө, үнэт зүйлсийн хуримтлал, үйлдвэрлэгдээгүй хөрөнгийн өөрчлөлтийг балансын актив талд тусгана.

б. Санхүүгийн дансны актив талаас санхүүгийн хөрөнгийн активын өөрчлөлтийг, пассив талаас пассивын өөрчлөлтийг балансын актив болон пассивд тусгана.

в. Хөрөнгийн бусад өөрчлөлтийн дансны актив талаас хөрөнгийн дансанд тусаагүй бусад хөрөнгийн өөрчлөлтийг балансын активт тусгана.

г. Хөрөнгийн дахин үнэлгээний дансны актив талаас үнийн өөрчлөлтөөс гарсан хөрөнгийн үнийн болон холдингийн ашгийн өөрчлөлтийг балансын активт тусгана.

Өмнө дурдсанчлан хөрөнгийн дөрвөн дансны өөрчлөлт балансын актив талд тусдаг бол санхүүгийн хөрөнгийн хувьд дансны актив талд бэлэн байгаа санхүүгийн хөрөнгө, харин пассив талд тэдгээрийн эх үүсвэр бүртгэгддэг. Энэ актив, пассивын дүн нь хоорондоо тэнцүү байдаг.

Оны эцсийн хөрөнгө тодорхойлох, мэдээллийн эх үүсвэр.

Оны эцсийн хөрөнгийг дараах байдлаар тодорхойлно.

|  |  |  |  |  |
| --- | --- | --- | --- | --- |
| Оны эцсийн хөрөнгө | = | Оны эхний хөрөнгө | +(-) | Тайлант хугацаанд гарсан хөрөнгийн өөрчлөлт |

Мэдээллийн эх үүсвэрийн хувьд актив, пассивын балансын оны эхний хөрөнгө болон тайлант хугацаанд гарсан хөрөнгийн өөрчлөлт болно.

# 

**---------------------------о0о----------------------------------**

**Бүдүүвч 1. Санхүүгийн дансны хураангуй загвар**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Активуудын өөрчлөлт** | | | | | | | | **Гүйлгээ ба баланслуулах үзүүлэлт** | | **Пассивын өөрчлөлт ба капиталын цэвэр өртөг** | | | | | | | |
| **S.3** | **S.2** | **S.1** | **S.15** | **S.14** | **S.13** | **S.12** | **S.11** | **S.11** | **S.12** | **S.13** | **S.14** | **S.15** | **S.1** | **S.2** | **S.3** |
|  |  |  |  |  |  |  |  | *Цэвэр зээлжүүлэлт(+) /цэвэр өглөг(-)* | | -72 | -15 | -93 | 206 | 3 | 29 | -29 | 0 |
| 487 | 37 | 450 | 6 | 220 | -6 | 167 | 63 | F. Санхүүгийн хөрөнгө/ өр төлбөрийн цэвэр өртөг | | 135 | 182 | 87 | 14 | 3 | 421 | 66 | 487 |
| 0 | 1 | -1 |  |  |  | -1 |  | F1. | Мөнгөжсөн алт, зээлжих тусгай эрх |  |  |  |  |  |  |  |  |
| 108 | 11 | 97 | 5 | 85 | -22 | 10 | 19 | F2. | Бэлэн мөнгө ба депозитууд |  | 73 | 37 |  |  | 110 | -2 | 108 |
| 91 | 9 | 82 | 0 | 10 | 3 | 62 | 7 | F3. | Өрийн бичиг | 6 | 31 | 34 | 0 | 0 | 71 | 20 | 91 |
| 81 | 4 | 77 | 0 | 3 | 3 | 52 | 19 | F4. | Зээл ба авлага | 17 | 0 | 6 | 10 | 3 | 36 | 45 | 81 |
| 119 | 2 | 117 | 0 | 76 | 3 | 28 | 10 | F5. | Хөрөнгийн хувьцаа | 83 | 22 |  |  |  | 105 | 14 | 119 |
| 48 | 0 | 48 | 0 | 39 | 1 | 7 | 1 | F6. | Даатгал, тэтгэвэр болон стандарт баталгаануудын систем |  | 48 | 0 |  |  | 48 | 0 | 48 |
| 14 | 0 | 14 | 0 | 3 | 0 | 8 | 3 |  |  | 3 | 8 | 0 | 0 | 0 | 11 | 3 | 14 |
| 26 | 10 | 16 | 1 | 4 | 6 | 1 | 4 | F7. | Зээлдэгч, зээлдүүлэгчийн бусад үүргүүд | 26 |  | 10 | 4 |  | 40 | -14 | 26 |

**Бүдүүвч 2. Хөрөнгийн биет хэмжээний өөрчлөлтийн дансны хураангуй загвар**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Активын өөрчлөлт** | | | | | | | | **Гүйлгээ ба баланслуулах үзүүлэлт** | **Пассивын өөрчлөлт ба капиталын**  **цэвэр өртөг** | | | | | | | |
| **S.3** | **S.2** | **S.1** | **S.15** | **S.14** | **S.13** | **S.12** | **S.11** | **S.11** | **S.12** | **S.13** | **S.14** | **S.15** | **S.1** | **S.2** | **S.3** |
| 33 | Χ | 33 | 0 | 0 | 7 | 0 | 26 | Эдийн засгийн эргэлтэд шинээр орсон хөрөнгө |  |  |  |  |  |  |  |  |
| -11 | Χ | -11 | 0 | 0 | -2 | 0 | -9 | Эдийн засгийн эргэлтээс гарсан үйлдвэрлэгдэхгүй хөрөнгө |  |  |  |  |  |  |  |  |
| -11 | Χ | -11 | 0 | 0 | -6 | 0 | -5 | Гэнэтийн аюулаас гарсан алдагдал |  |  |  |  |  |  |  |  |
| 0 | Χ | 0 | 0 | 0 | 8 | -3 | -5 | Эргэж төлөгдөхгүйгээр хураагдсан хөрөнгө |  |  |  |  |  |  |  |  |
| 4 | Χ | 4 | 0 | 2 | 0 | 1 | 1 | Хөрөнгийн бусад өөрчлөлт | -4 | 2 | 0 | 0 | 0 | -2 |  | -2 |
| 0 | Χ | 0 | 0 | 0 | -6 | 0 | 6 | Хөрөнгөд ангиллаас гарсан өөрчлөлт | 1 | 0 | -1 | 0 | 0 | 0 |  | 0 |
| 14 | Χ | 14 | -2 | 1 | 2 | 0 | 15 | Нийт хөрөнгийн бусад өөрчлөлт | -3 | 2 | -1 | 0 | 0 | -2 |  | -2 |
| -2 | Χ | -2 | -2 | -3 | 0 | 0 | -7 | Үйлдвэрлэгдэх хөрөнгө | Χ | Χ | Χ | Χ | Χ | Χ | Χ | Χ |
| 14 | Χ | 14 | 0 | 3 | 0 | 0 | 17 | Үйлдвэрлэгдэхгүй хөрөнгө | Χ | Χ | Χ | Χ | Χ | Χ | Χ | Χ |
| 2 | Χ | 2 | 0 | 1 | 2 | 0 | 5 | Санхүүгийн хөрөнгө | -3 | 2 | -1 | 0 | 0 | -2 |  | -2 |
| Χ | Χ | Χ | Χ | Χ | Χ | Χ | Χ | Хөрөнгийн бусад өөрчлөлтөөс гарсан капиталын цэвэр өртгийн өөрчлөлт |  |  |  |  |  |  |  |  |

**Бүдүүвч 3. Хөрөнгийн дахин үнэлгээний дансны загвар**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Активын өөрчлөлт** | | | | | | | | **Гүйлгээ ба баланслуулах үзүүлэлт** | | **Пассивын өөрчлөлт ба капиталын цэвэр өртөг** | | | | | | | |
| **S.3** | **S.2** | **S.1** | **S.15** | **S.14** | **S.13** | **S.12** | **S.11** | **S.11** | **S.12** | **S.13** | **S.14** | **S.15** | **S.1** | **S.2** | **S.3** |
| 280 |  | 280 | 8 | 80 | 44 | 4 | 144 | **Нэрлэсэн хийсвэр ашиг** | AN. Санхүүгийн бус актив | Χ | Χ | Χ | Χ | Χ | Χ | Χ | Χ |
| 126 |  | 126 | 5 | 35 | 21 | 2 | 63 | AN.1 Үйлдвэрлэгдсэн актив | Χ | Χ | Χ | Χ | Χ | Χ | Χ | Χ |
| 111 |  | 111 | 5 | 28 | 18 | 2 | 58 | AN.1.1 Үндсэн хөрөнгө | Χ | Χ | Χ | Χ | Χ | Χ | Χ | Χ |
| 7 |  | 7 |  | 2 | 1 |  | 4 | AN.1.2 Эргэлтийн хөрөнгө | Χ | Χ | Χ | Χ | Χ | Χ | Χ | Χ |
| 8 |  | 8 |  | 5 | 2 |  | 1 | AN.1.3 Үнэт зүйл | Χ | Χ | Χ | Χ | Χ | Χ | Χ | Χ |
| 154 |  | 154 | 3 | 45 | 23 | 2 | 81 | AN.2 Үйлдвэрлэг дэхгүй актив | Χ | Χ | Χ | Χ | Χ | Χ | Χ | Χ |
| 152 |  | 152 | 3 | 45 | 23 | 1 | 80 | AN.2.1 Үйлдвэрлэгдээгүй материаллаг актив | Χ | Χ | Χ | Χ | Χ | Χ | Χ | Χ |
| 2 |  | 2 |  |  |  | 1 | 1 | AN.2.2 Үйлдвэрлэгдээгүй материаллаг бус актив | Χ | Χ | Χ | Χ | Χ | Χ | Χ | Χ |
| 91 | 7 | 84 | 2 | 16 | 1 | 57 | 8 | AF. Санхүүгийн актив, пассив | 18 | 51 | 7 | 0 | 0 | 76 | 3 | 79 |
| 12 |  | 12 |  |  | 1 | 11 |  | AF.1 Мөнгөжсөн алт, зээлжих тусгай эрх |  |  |  |  |  |  |  |  |
| 0 |  | 0 |  |  |  |  |  | AF.2 Бэлэн валют, депозит |  |  |  |  |  |  |  |  |
| 44 | 4 | 40 | 1 | 6 |  | 30 | 3 | AF.3 Үнэт цаас | 1 | 34 | 7 | 0 | 0 | 42 | 2 | 44 |
| 0 |  | 0 |  |  |  |  |  | AF.4 Зээл ба авлага |  |  |  |  |  |  |  |  |
| 35 | 3 | 32 | 1 | 10 |  | 16 | 5 | AF.5 Хувьцаа | 17 | 17 |  |  |  | 34 | 1 | 35 |
| 0 |  | 0 |  |  |  |  |  | AF.6, AF.7 Бусад |  |  |  |  |  |  |  |  |
|  |  |  |  |  |  |  |  | В.102 Активын бусад өөрчлөлтөөс гарсан капиталын цэвэр өртгийн өөрчлөлт | 134 | 10 | 38 | 96 | 10 | 288 | 4 | 292 |
|  |  |  |  |  |  |  |  |  |  |  |  |  |  |  |  |  |  |
| 198 |  | 198 | 6 | 56 | 32 | 3 | 101 | **Дундаж хийсвэр ашиг** | AN. Санхүүгийн бус актив | Χ | Χ | Χ | Χ | Χ | Χ | Χ | Χ |
| 121 |  | 121 | 5 | 34 | 20 | 2 | 60 | AN.1 Үйлдвэрлэгд сэн актив | Χ | Χ | Χ | Χ | Χ | Χ | Χ | Χ |
| 111 |  | 111 | 5 | 28 | 18 | 2 | 58 | AN.1.1 Үндсэн хөрөнгө | Χ | Χ | Χ | Χ | Χ | Χ | Χ | Χ |
| 4 |  | 4 |  | 2 | 1 |  | 1 | AN.1.2 Эргэлтийн хөрөнгө | Χ | Χ | Χ | Χ | Χ | Χ | Χ | Χ |
| 6 |  | 6 |  | 4 | 1 |  | 1 | AN.1.3 Үнэт зүйл | Χ | Χ | Χ | Χ | Χ | Χ | Χ | Χ |
| 77 |  | 77 | 1 | 22 | 12 | 1 | 41 | AN.2 Үйлдвэрлэг дэхгүй актив | Χ | Χ | Χ | Χ | Χ | Χ | Χ | Χ |
| 76 |  | 76 | 1 | 22 | 12 | 1 | 40 | AN.2.1 Үйлдвэрлэгдээгүй материаллаг актив | Χ | Χ | Χ | Χ | Χ | Χ | Χ | Χ |
| 1 |  | 1 |  |  |  |  | 1 | AN.2.2 Үйлдвэрлэгдээгүй материаллаг бус актив | Χ | Χ | Χ | Χ | Χ | Χ | Χ | Χ |
| 148 | 12 | 136 | 3 | 36 | 8 | 71 | 18 | AF. Санхүүгийн актив, пассив | 37 | 68 | 13 | 5 | 3 | 126 | 6 | 132 |
| 16 |  | 16 |  |  | 2 | 14 |  | AF.1 Мөнгөжсөн алт, зээлжих тусгай эрх |  |  |  |  |  |  |  |  |
| 32 | 2 | 30 | 2 | 17 | 3 |  | 8 | AF.2 Бэлэн валют, депозит | 1 | 26 | 2 |  | 1 | 30 | 2 | 32 |
| 28 | 3 | 25 | 1 | 4 |  | 18 | 2 | AF.3 Үнэт цаас | 1 | 21 | 4 |  |  | 26 | 2 | 28 |
| 29 | 1 | 28 |  |  | 3 | 24 | 1 | AF.4 Зээл ба авлага | 18 |  | 7 | 3 | 1 | 29 |  | 29 |
| 28 | 2 | 26 |  | 9 |  | 14 | 3 | AF.5 Хувьцаа | 14 | 14 |  |  |  | 28 |  | 28 |
| 15 | 4 | 11 |  | 6 |  | 1 | 4 | AF.6, AF.7 Бусад | 3 | 7 |  | 2 | 1 | 13 | 2 | 15 |
|  |  |  |  |  |  |  |  | В.102 Активын бусад өөрчлөлтөөс гарсан капиталын цэвэр өртгийн өөрчлөлт | 82 | 6 | 27 | 87 | 6 | 208 | 6 | 214 |
|  |  |  |  |  |  |  |  |  |  |  |  |  |  |  |  |  |  |
| 82 |  | 82 | 2 | 24 | 12 | 1 | 43 | **Бодит хийсвэр ашиг** | AN. Санхүүгийн бус актив | Χ | Χ | Χ | Χ | Χ | Χ | Χ | Χ |
| 5 |  | 5 | 0 | 1 | 1 | 0 | 3 | AN.1 Үйлдвэрлэгд сэн актив | Χ | Χ | Χ | Χ | Χ | Χ | Χ | Χ |
|  |  |  |  |  |  |  |  | AN.1.1 Үндсэн хөрөнгө | Χ | Χ | Χ | Χ | Χ | Χ | Χ | Χ |
| 3 |  | 3 | 0 | 0 | 0 | 0 | 3 | AN.1.2 Эргэлтийн хөрөнгө | Χ | Χ | Χ | Χ | Χ | Χ | Χ | Χ |
| 2 |  | 2 | 0 | 1 | 1 | 0 | 0 | AN.1.3 Үнэт зүйл | Χ | Χ | Χ | Χ | Χ | Χ | Χ | Χ |
| 77 |  | 77 | 2 | 23 | 11 | 1 | 40 | AN.2 Үйлдвэрлэг дэхгүй актив | Χ | Χ | Χ | Χ | Χ | Χ | Χ | Χ |
| 76 |  | 76 | 2 | 23 | 11 | 0 | 40 | AN.2.1 Үйлдвэрлэгдээгүй материаллаг актив | Χ | Χ | Χ | Χ | Χ | Χ | Χ | Χ |
| 1 |  | 1 | 0 | 0 | 0 | 1 | 0 | AN.2.2 Үйлдвэрлэгдээгүй материаллаг бус актив | Χ | Χ | Χ | Χ | Χ | Χ | Χ | Χ |
| -57 | -5 | -52 | -1 | -20 | -7 | -14 | -10 | AF. Санхүүгийн актив, пассив | -19 | -17 | -6 | -5 | -3 | -50 | -3 | -53 |
| -4 | 0 | -4 | 0 | 0 | -1 | -3 | 0 | AF.1 Мөнгөжсөн алт, зээлжих тусгай эрх | 0 | 0 | 0 | 0 | 0 | 0 | 0 | 0 |
| -32 | -2 | -30 | -2 | -17 | -3 | 0 | -8 | AF.2 Бэлэн валют, депозит | -1 | -26 | -2 | 0 | -1 | -30 | -2 | -32 |
| 16 | 1 | 15 | 0 | 2 | 0 | 12 | 1 | AF.3 Үнэт цаас | 0 | 13 | 3 | 0 | 0 | 16 | 0 | 16 |
| -29 | -1 | -28 | 0 | 0 | -3 | -24 | -1 | AF.4 Зээл ба авлага | -18 | 0 | -7 | -3 | -1 | -29 | 0 | -29 |
| 7 | 1 | 6 | 1 | 1 | 0 | 2 | 2 | AF.5 Хувьцаа | 3 | 3 | 0 | 0 | 0 | 6 | 1 | 7 |
| -15 | -4 | -11 | 0 | -6 | 0 | -1 | -4 | AF.6, AF.7 Бусад | -3 | 0 | 0 | -2 | -1 | -6 | -1 | -7 |
|  |  |  |  |  |  |  |  | В.102 Активын бусад өөрчлөлтөөс гарсан капиталын цэвэр өртгийн өөрчлөлт | 52 | 4 | 11 | 9 | 4 | 80 | -2 | 78 |

**Бүдүүвч 4. Актив, пассивын тэнцэлийн хураангуй загвар**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **S.3** | **S.2** | **S.1** | **S.15** | **S.14** | **S.13** | **S.12** | **S.11** | **Хөрөнгө өр төлбөрийн өөрчлөлт** | | **S.11** | **S.12** | **S.13** | **S.14** | **S.15** | **S.1** | **S.2** | **S.3** |
| 4821 |  | 4821 | 159 | 1429 | 789 | 93 | 2351 | **Эхлэлтийн баланс** | Санхүүгийн бус хөрөнгө | Χ | Χ | Χ | Χ | Χ | Χ | Χ | Χ |
| 2918 |  | 2918 | 124 | 856 | 497 | 67 | 1374 | Үйлдвэрлэгдэх хөрөнгө | Χ | Χ | Χ | Χ | Χ | Χ | Χ | Χ |
| 1903 |  | 1903 | 35 | 573 | 292 | 26 | 977 | Үйлдвэрлэгдэхгүй хөрөнгө | Χ | Χ | Χ | Χ | Χ | Χ | Χ | Χ |
| 8836 | 805 | 8031 | 172 | 3260 | 396 | 3421 | 782 | Санхүүгийн хөрөнгө, өр төлбөр | 3221 | 3544 | 687 | 189 | 121 | 7762 | 1074 | 8836 |
| Χ | Χ | Χ | Χ | Χ | Χ | Χ | Χ | **Капиталын цэвэр өртөг** | -88 | -30 | 498 | 4500 | 210 | 5090 | -269 | 4821 |
|  | | | | | | | | | | | | | | | | | |
| 482 |  | 482 | 25 | 109 | 56 | 1 | 291 | **Тайлант хугацаанд гарсан өөрчлөлт** | Санхүүгийн бус хөрөнгө | Χ | Χ | Χ | Χ | Χ | Χ | Χ | Χ |
| 294 |  | 294 | 21 | 61 | 28 | -1 | 185 | Үйлдвэрлэгдэх хөрөнгө | Χ | Χ | Χ | Χ | Χ | Χ | Χ | Χ |
| 188 |  | 188 | 4 | 48 | 28 | 2 | 106 | Үйлдвэрлэгдэхгүй хөрөнгө | Χ | Χ | Χ | Χ | Χ | Χ | Χ | Χ |
| 583 | 44 | 539 | 8 | 238 | -4 | 224 | 73 | Санхүүгийн хөрөнгө, өр төлбөр | 150 | 235 | 93 | 14 | 3 | 495 | 69 | 564 |
| Χ | Χ | Χ | Χ | Χ | Χ | Χ | Χ | **Капиталын цэвэр өртгийн өөрчлөлт** | 214 | -10 | -41 | 333 | 30 | 526 | -25 | 501 |
| Χ | Χ | Χ | Χ | Χ | Χ | Χ | Χ | Хадгаламж болон хөрөнгийн шилжүүлэг | 62 | -16 | -81 | 236 | 20 | 221 | -29 | 192 |
| Χ | Χ | Χ | Χ | Χ | Χ | Χ | Χ | Хөрөнгийн бусад өөрчлөлт | 17 | -4 | 2 | 2 | 0 | 17 |  | 17 |
| Χ | Χ | Χ | Χ | Χ | Χ | Χ | Χ | Нэрлэсэн эзэмшлийн олз эсвэл гарз | 134 | 10 | 38 | 96 | 10 | 288 | 4 | 292 |
| Χ | Χ | Χ | Χ | Χ | Χ | Χ | Χ | Дундаж эзэмшлийн олз эсвэл гарз | 82 | 6 | 27 | 87 | 6 | 208 | 6 | 214 |
| Χ | Χ | Χ | Χ | Χ | Χ | Χ | Χ | Бодит эзэмшлийн олз эсвэл гарз | 52 | 4 | 11 | 9 | 4 | 80 | -2 | 78 |
|  | | | | | | | | | | | | | | | | | |
| 5303 |  | 5303 | 184 | 1538 | 845 | 94 | 2642 | **Эцсийн баланс** | Санхүүгийн бус хөрөнгө | Χ | Χ | Χ | Χ | Χ | Χ | Χ | Χ |
| 3212 |  | 3212 | 145 | 917 | 252 | 66 | 1559 | Үйлдвэрлэгдэх хөрөнгө | Χ | Χ | Χ | Χ | Χ | Χ | Χ | Χ |
| 2091 |  | 2091 | 39 | 621 | 320 | 28 | 1083 | Үйлдвэрлэгдэхгүй хөрөнгө | Χ | Χ | Χ | Χ | Χ | Χ | Χ | Χ |
| 9419 | 849 | 8570 | 180 | 3498 | 392 | 3645 | 855 | Санхүүгийн хөрөнгө, өр төлбөр | 3371 | 3779 | 780 | 203 | 124 | 8257 | 1143 | 9400 |
| Χ | Χ | Χ | Χ | Χ | Χ | Χ | Χ | **Капиталийн цэвэр өртөг** | 126 | -40 | 457 | 4833 | 240 | 5616 | -294 | 5322 |